
Cu marginea sudică rezemată în întregime 
pe Dunăre, iar cu limita nordică ajungînd 
în colinele scunde dintre Jiu și Olteț, 
abia trecînd de 300 m altitudine absolută, 
teritoriul județului Dolj aparține în cea 
mai mare parte treptei cîmpiilor. Este o 
cîmpie care urcă pe încetul de la sud la 
nord, dar nu netedă și invariabilă ca înfă- 
țişare, ci cu schimbări de la un loc la altul 
care-i conferă un anumit grad de diversi- 
tate accentuat nu numai de prezenţa văilor 
largi ale Dunării, Jiului, Amaradiei, dar și 
a dunelor, acel relief creat de vint în forme 
atit de variate. Climatul favorabil și solu- 
rile fertile ale cîmpiei au creat condiţii 
pentru plasarea județului Dolj pe locul al 
doilea la cultura cerealelor și a sfeclei de 
zahăr, iar nisipurile ca și marginea 
sudică abruptă a Podișului Getic au făcut 
renumele podgoriilor de la Dăbuleni, 
Bechet, Sadova și Șegarcea. 

Craiova, străveche reședință a banilor 
Olteniei și oraşul! unor impresionante 
tradiţii revoluționare și 'culturale, a de- 
venit în ultimele decenii un centru de 
seamă al industriei electrotehnice și chi- 
mice. Judeţul Dolj trebuie judecat azi și 
prin prisma locului întîi pe ţară deținut 
la producţia de transformatoare, locomotive 
Diesel-electrice și electrice și a locului al 
doilea la producţia de îngrășăminte chimice 
azotoase. Datele asupra producţiei sînt 
edificatoare asupra saltului făcut în ultimii 
15—20 de ani, dar nu pot reda și schimbările 
care au cuprins orașele, satele, drumurile, 
întregul peisaj. De aceea, pe lingă prezen- 
tarea cadrului geografic natural și a econo- 
miei judeţului, în lucrare sînt inserate capi- 
tole speciale destinate populaţiei și așeză- 
rilor, cu toate transformările înnoitoare pe 
care acestea le-au întregistrat în ultimele 
două decenii. 

PREFAŢĂ 


Situat în sud-vestul ţării, judetul Dolj, ținut legendar al 
pământului românesc şi martor al patriotismului celor ce au 
trăit de milenii pe meleagurile „Jiului de Jos”, se înscrie în 
ansamblul economico-social al României socialiste ca unitate 
administrativ-teritorială caracterizată prin vigurozitatea și dina- 
mica vieții materiale și spirituale spre înalte trepte de civilizaţie 
şi progres. 

Dintr-o zonă în trecut înapoiată, realmente agrară și numai 
cu unele elemente în stadiu de incipiență industrială, cu un sistem 
social-cultural periferic, Doljul se ridică astăzi neîncetat, economie 
şi social, în contextul general al dezvoltării României. 

Aici, în Dolj, ca în întreaga țară, viaţa înregistrează dimen- 
siunile și mobilitatea construcției socialiste, rezultantă a politicii 
științifice şi înțelepte a partidului şi statului pentru înfăptuirea 
istoricelor directive ale celui de-al X-lea Congres al P.C.R. și 
ale Conferinţei Naţicnale din iulie 1972. 


În condiţiile socialismului, în judeţ s-au produs mari 
schimbări în mediul geografic, determinate în primul rînd de 
dezvoltarea forțelor de producție şi, în special, de industrializarea 
țării, de transformările radicale din agricultură și din celelalte 
sectoare economice, precum şi de mutaţiile sociale pentru creșterea 
gradului de civilizație al populaţiei. Numai între anii 1966 şi 
1970, prin “introducerea în circuitul economic a unui număr 
însemnat de obiective industriale şi prin dezvoltarea celor existente, 
potenţialul judetului a înregistrat creșteri ecnsiderabile, fiind de 
26,6 ori mai mare decît cel din 1950 şi de 2,5 ori faţă de cel din 
1965. În cincinalul 1971— 1975 s-au ccnstruit şi se vor construi : 

Întreprinderea de celule prefabricate şi 'Turnătoria de fontă de 
la Băilești, Întreprinderea de filatură şi ţesătorie de la Calafat, 
Întreprinderea de transformatoare de la Filiași și altele, care vor 
întregi, alături de întreprinderea „„Electroputere” și Combinatul 
chimie, de Întreprinderea mecanică de material rulant, de Între- 
prinderea de mașini agricole din Craiova și de celelalte unităţi 
economice, peisajul industrial al județului Dolj. 

În 1975, productia industrială globală va fi cu peste 84%, 
mai mare decît cea din 1970, marcînd un ritm mediu anual de 
creștere de peste 16%,, superior celui prevăzut pe țară. În același 
timp, importante realizări s-au obtinut în agricultură, atât în 
sectorul de stat, cât şi în cel cooperatist, pentru producţia vegetală 
și animală, iar în cincinalul 1971—1975 producția agricolă 
globală va fi cu peste 61,6%, mai mare decât cea din perioada 
1966— 1970. | 

În ultimul sfert de veac s-au petrecut însemnate și revela- 
toare modificări înnoitoare în ramurile de construcții şi transpor- 
turi, în comerț şi servicii pentru populaţie, precum și în procesul 
de sistematizare şi urbanizare a comunelor și orașelor judeţului. 

Deznvoltarea şi modernizarea continuă a economiei, creșterea 
producției materiale şi a venitului naţional au determinat în întrea- 
ga. fară, ca atare şi în județul Dolj, importante prefaceri pentru 
perfectionarea și progresul subsistemelor sociale ale învăţământului, 
științei, culturii şi artei, ocrotirii sănătății şi altele, în vederea 
ridicării nivelului de viaţă și de trai al oamenilor. Structural și 
funcțional, învățământul de toate gradele din judeţ este strîns 
legat de producție și practica social-economică, iar, în prezent, 
unul din cinci locuitori ai Doljului învaţă. Organismele și insti- 
tuțiile de știință, cercetare, cultură și artă, printre care : Centrul 
de ștințe sociale şi politice al Academiei de ştiinţe sociale şi politice 
și centrele de cercetare tehnică din întreprinderi, Teatrul Naţional 
și Teatrul de Operetă, Filarmonica de Stat „Oltenia” și Revista 
„Ramuri”, muzeele de artă şi al Olteniei, casele şi căminele 
culturale din orașele şi comunele judetului, au devenit „centre 
polarizatoare și focare de răspândire a cuceririlor ştiinţei şi cul- 
turii în rîndul diferitelor - categorii social-profesionale ale popu- 
lației, înscriindu-se la - înalte cote în viaţa spirituală a Doljului. 

În domeniul sănătăţii s-a extins rețeaua medico-sanitară, 
a crescut simţitor numărul de cadre de specialitate și s-a asigurat 
o bază tehnico-materială modernă, chemată să contribuie la ocro- 
tirea sănătății oamenilor muncii, iar practicarea sportului și a 
turismului a căpătat un caracter de masă pentru tineri şi vârstnici. 

Evident,  profundele transformări * economico-sociale din 
anii socialismului au impus mari și importante mutații în defi- 
nirea și situarea omului în societate. Privind retrospectiv, oamenii 
muncii Doljului de altădată erau cei subjugaţi și ținuți departe de 
izvoarele culturii și științei de către clasele exploatatoare ale vechii 
orînduiri, fiind lipsiţi de o serie de drepturi şi libertăţi democratice. 

Înfăptuirea revoluţiei socialiste pe pământul românesc a 
deschis larg zăgazul pentru afirmarea omului muncii. Coborînd 
din secole cu însemnele statorniciei trăirii pe meleagurile „Jiului 
de Jos”, împreună cu întregul popor sub conducerea partidului, 
oamenii mumii doljeni au pornit spre împliniri și biruinţe 
mărețe în viaţă. Caracterizaţi prin puternice simtăminte patriotice 
și datoria unor mari responsabilități sociale, prin devotament 
faţă de partid și de interesele naţiunii române, oamenii muncii 
din acest colţ al patriei, pătrunși de o înaltă conștiință socialistă, 
sînt animați de dorința fierbinte pentru înflorirea continuă a 
țării, în care viața să pulseze ferm şi convingător pentru idealul 
comunismului. 


Doljul prezent, cu perspectivele sale, deschide pe vatra 
străbumilor căile luminoase ale viitorului comunist, pe care-l 
vor îzbindi, alături de poporul român, și oamenii muncii dol- 
jeni, harnici şi onești, iubitori de țară, purtători ai făcliei înain- 
tașilor patrioţi și gînditorilor progresiști, precum şi generaţiile 
ce vor urma, cărora partidul le încredințează destinele unei patrii 
și unui popor, din an în an mai mult pretuit între popoarele lumii. 

Trecerea în revistă a realizărilor economico-sociale din 
județul Dolj, chiar într-o lucrare de geografie, pune în evidenţă 
forța construcției socialismului, justetea politicii ştiinţifice ela- 
borate și aplicate de partid și de stat, energia şi forta oamenilor 
muncii, care, într-o perioadă scurtă de timp, au schimbat radical 
toată structura economică și socială a României, ridicînd pe 
trepte tot mai înalte nivelul de cultură și de civilizație al între- 
gului popor. 


https://biblioteca-digitala.ro 


PREFAȚA 


PREFAȚA 


Iniţiativa Institutului de geografie al Academiei, Republicii 
Socialiste România, de a întocmi lucrări monografice asupra 
judetelor și, desigur, în ceea ce ne privește, judetul Dolj, întruneşte 
din partea Comitetului județean de partid și a Consiliului popular 
județean sincere şi călduroase aprecieri. Autorii cărții realizează 
o prezentare competentă și realistă a judetului Dolj și de aceea 
considerăm că ea va suscita interesul cititorilor pentru cunoaş- 
terea unui ținut al țării, mai înfloritor şi mai prosper între judetele 
României socialiste. 


GHEORGHE PETRESCU, 


prim-secretar al Comitetului judeţean Dolj 
al Partidului Comunist Român, 
președintele Consiliului popular judeţean 

Doljul face parte dintre județele de veche tradiţie din 
"Tara Românească acărui existență — aşa cum o arată şi numele 
— a fost legată de un riu — de Jiu — sau mai precis de valea 
acestuia, o adevărată axă geografică pe care se află reşedinţa 
şi către care converg toate căile de legătură din cuprinsul lui. 
Explicaţia, dată numelui de DOLJ că ar însemna Jiul de Jos 
(prin împreunarea cuvîntului slav dolii sau dolie — însemnînd 
'jos, de jos — cu numele rîului) nu numai că nu poate fi pusă 
la îndoială, dar arată în mod evident cât de mare a fost rolul 
văii Jiului pentru ţinutul dintr-o parte şi alta a lui de îndată 
ce a dat numle la două unități administrative pe care le străbate 
de la nord la sud: Gorj (ţinutul Jiului de munte sau de sus) şi 
Dolj (ţinutul Jiului de jos, de cîmpie, dinspre baltă). 

Dacă numele judeţului aparţine istoriei mai recente a 
“Olteniei, acela al apei după care a fost denumit judeţul — adică 
numele de Jiu — este cu mult mai vechi. Fiindcă nu s-a ajuns 
pînă acum la o explicare certă, el constituie încă o enigmă pentru 
toponimişti, dar este aproape unanim acceptat că reprezintă 
un nume dat — ca şi pentru alte riuri de importanța lui — de 
populaţia autohtonă, antică, de la nord de Dunăre şi perpetuat 
astfel pînă în vremea noastră. Interesant este că în primele 

atestări documentare ale judeţelor din Oltenia datînd din seco- 
Tul al XV-lea, în partea de sud a acestei provincii se găsește 
menţionat Judeţul de Baltă. Înglobînd în cea mai mare parte 
fişia de cîmpie din lungul Dunării, cu lunca cea largă şi plină 
de mari şi nenumărate lacuri din jos de Calafat, acest judeţ 
este considerat ca raprezentînd cea mai veche unitate adminis- 
trativă din aceste locuri. La începutul secolului următor, în 

locul Judeţului de Baltă apare o altă formaţiune administrativă, 
sub denumirea de Jiul de Jos, adică tocmai cea care avea să 
devină mai tîrziu judeţul Dolj. Prima consemnare cartografică, 
a unităţilor administrative din Oltenia se datorește hărţii 
Stolnicului Cantacuzino din 1700. Pe ea apar 
toate cele 5 judeţe cunoscute pînă în secolul al XX-lea, trei cu 
aceleași nume de Mehedinţi, Vilcea și Romanați, iar două cu 
numele de Jiul superior (pentru Gorj) şi Jiul inferior (pentru Dolj), 
adică așa cum vor fi menţionate și în harta mult mai exactă a 
lui Fr. Sehwantz din 1723, ca şi în cele mai multe dintre 
hărţile întocmite în decursul secolului al XVIII-lea. Prin harta 
Stolnicului Cantacuzino s-a introdus în cartografia, 
europeană împărţirea administrativă a Olteniei cu numirile 
de judeţe mai înainte amintite, dar unele dintre hărţile din 
deceniile următoare pe care au început să figureze ambele 
nume, adică Jiul superior-Gorjiu şi Jiul inferior-Doljiu, au dus 
la înlocuirea și încetăţenirea acestor din urmă nume, inițial cu 
o circulaţie foarte restrinsă, dar impuse pe cale oficială. Pînă, 
s-a ajuns la forma actuală de Dolj, numele a trecut printr-o 
fază îndelungată de folosire sub forma de Dolj-Jiu sau Doljiu 
(aşa cum a apărut; inițial) care a fost folosită destul de frecvent 
şi în primele decenii ale secolului nostru. 

Pe harta lui Schwantz din 1723 sînt consemnate nu 
numai numele judeţelor, dar şi stemele acestora. Doljul avea, 
ca emblemă un pește, reprezentînd bogăţia mulțimii de bălți 
din luncile Dunării şi Jiului, aşa cum numele vechiului Judeţ de 
Baltă arată cît de însemnată era întinsa baltă (luncă) a Dunării 
pentru existența acestei prime diviziuni administrative din 
sudul Olteniei. Mai tîrziu, stema a fost modificată, astfel că, 
în ultima perioadă de existenţă a vechilor judeţe (pînă în 1948) 
aceasta era reprezentată de un scut împărțit în două : în jumă- 
tatea superioară, cu fond roșu, era figurat un leu ridicat în 
două labe, ţinînd o spadă, vechiul însemn al banatului Olteniei ; 
în jumătatea inferioară, pe fond albastru, era reprezentat un 
peşte ca în stema veche a judeţului. Menţinerea timp de cîteva, 
secole a peştelui ca simbol al judeţului Dolj trebuie interpretată 
ca reflectind o trăsătură geografică de primă importanţă a 

8 acestuia : nu numai existența unei întinse suprafețe inundabile 

cu foarte numeroase bălți permanente,. dar și marea bogăţie în 
peşte a lor, sursă importantă de existență pentru populaţia 
acestor locuri. 

Harta de la 1723 mai menţiona, pe lingă altele (şi pentru 
prima dată), împărţirea în plăşi a judeţului. În număr de patru, 
ele aveau. să constituie baza împărţirilor viitoare, modificate 
destul de des în următoarele două secole. În prima parte a seco- 
lului trecut, adică după 1815, judeţul Dolj apare ca fiind împăr- 
ţit în zece plăşi, iar la 1872 în şapte. În 1882 şi apoi în 1892 se 
fac alte modificări, astfel că la sfîrşitul secolului al XIX-lea 
şi începutul secolului al XX-lea existau 10 plăşi: Amaradia, 
Ocolu, Jiul de Sus, Jiul de Mijloc, Jiul de Jos, Dumbrava de 
Sus, Dumbrava de Jos, Balta, Băileşti şi Cîmpu, care, în linii 
generale — așa după cum le arată în bună parte şi numele —, 
erau adaptate şi reflectau anumite particularităţi geografice ale 
teritoriului. De fapt, dacă se analizează toate împărțirile prin 
care a trecut judeţul Dolj, se poate observa că, indiferent de 
numărul plăşilor de la un moment dat, de fiecare dată se observă 
o anumită condiționare a acestora de existenţa celor două coor- 
donate geografice pe care a fost construit; judeţul : Dunărea cu 
întinsa ei baltă care o însoţeşte numai pe partea românească 
şi valea Jiului (perpendiculară pe Dunăre), despărțind cîmpurile 
întinse pe mulţi kilometri la est şi la vest. Chiar mai tirziu, cînd 
mijloacele de comunicaţie au creat posibilităţi de legături mai 
ușoare între diferitele părți ale judeţului şi reşedinţă, condiţiile 
geografice locale au influențat în mare măsură modul de orga- 
nizare a teritoriului. Sub forma stabilită în 1926, judeţul Dolj 
(extins pe 6 540 km?) era împărţit în 8 plăşi şi avea o formă 
apropiată de cea actuală. Folosindu-se experienţa trecută, 
în noile condiţii social-economice şi de îmbunătăţire substan- 
țilă a legăturilor dintre centre şi teritoriu, împărţirea adminis- 
trativă din 1968, prin care a fost reînființat judeţul Dolj, i-a 
fixat acestuia o formă asemănătoare cu cea veche, dar un mers 
al limitelor (în mod special în părțile de nord și de est) care 
asigură o adaptare mai bună a organizării administrative la 
condiţiile locale, concrete, ale teritoriului. 

Dacă limita de sud a fost impusă de Dunăre (fixată pe 
aceasta din sus de Cetate pînă mai jos de Dăbuleni pe aproxi- A 

mativ 150 km), iar cea vestică, de la vest de Cetate pînă la 
nord-vest de Argetoaia, se menţine (pe la vest de localităţile 
Verbiţa, Botoşeşti-Paia, Secu) foarte aproape de limita fostului 
judeţ Dolj, laturile de nord și de est sînt mult diferite. 

Din dreptul satului Malumnic limita se îndreaptă spre est 
cu cîteva frîngeri repetate pentru a tăia. valea Argetoaiei şi, 
nu departe de Bilta, Jiul. Imediat la est de Jiu întilnește hotarul 
dintre Mehedinţi şi Gorj, astfel că mai departe va despărţi 
Doljul de Gorj. Din stînga Jiului se îndreaptă spre nord-est 
pînă la Braniște, traversează Amaradia mai sus de Melineşti, 
pentru a se menţine în continuare pe spinarea deluroasă din 
stînga acesteia pînă în dreptul satelor Nestoi şi Soceni. Aici 
atinge cel mai nordic şi totodată cel mai înalt punct din cuprinsul 
judeţului. 

După ce ocoleşte obiîrşiile Geamărtăluiului şi Hurezului, 
hotarul de est traversează văile acestora (avale de Gura Racului 
şi Picăturile) şi se continuă pe spaţiul dintre Geamărtălui şi 
'Teslui pînă la Preajba de Pădure. În continuare se îndreaptă 
spre sud, înglobiînd o fişie din cîmpul larg, dar vălurit, dintre 
Jiu şi Olt, care altădată a aparținut județului Romanați. Trecînd 
pe la răsărit de Dioşti, Zvorsca, Amărăștii de Jos, Ocolna şi 
Dăbuleni, ajunge la Dunăre în dreptul ostrovului Păpădia. 

În felul arătat, limitele înconjură un teritoriu cu o formă 
apropiată de aceea a unui triunghi (sau mai degrabă a unui 
pentagon), totalizind o suprafaţă de 7413 km?. Aceasta repre- 
zintă 3,1% din teritoriul ţării şi îl plasează pe locul al optulea 
între celelalte 38 de județe. Pe acest teritoriu trăiesc peste 
734 000 de locuitori grupaţi în 388 de localităţi (dintre care un 
municipiu şi 4 oraşe). După numărul total de locuitori (care 
corespunde cu 3,6% din populaţia ţării), Doljul se situează pe 
locul al treilea (după Ilfov şi Prahova), dar după densitatea 
populaţiei (99,1 loc./km?, cu mult; peste media generală a țării) 
rămîne în rîndul al şaptelea. Oricum, reprezintă unul dintre 
judeţele mari ale ţării, cu un potenţial economic ridicat. De 
aceea, mai mult decît după cifrele care indică locul ocupat în ierar- 
hia judeţelor țării ca întindere sau ca număr de populaţie, trebuie 
să-l judecăm prin prisma saltului economic şi social pe care l-a 
tăcut în ultimii 25 de ani. Fiindcă trebuie ştiut că Doljul repre- 

zintă mai mult decît ceea ce ne indică la prima vedere o hartă 
generală. Geografic el aparţine, în cea mai mare parte, cîmpiei, 
şi de pe întinsele şi foarte bogatele lui terenuri agricole se 
adună în medie 4,5%, din producţia globală agricolă a ţării. 
În acelaşi timp este județul care (faţă de 1935 cînd pe un teri- 
toriu foarte apropiat de cel actual se găseau numai 50 de între- 
prinderi care însumau 1 560 de salariați) a ajuns să dea 3,4% 
din producţia globală industrială a țării (situîndu-se pe locul 
al nouălea, între judeţe cu tradiţie industrială), iar peste 
15% din populaţia lui se află integrată în activitatea industrială, 
cea care dă ţării întreaga producţie de locomotive Diesel-elec- 
trice şi electrice şi 95% din producţia de transformatoare. 
Doljul este un judeţ pe şoselele căruia cu un sfert de veac în 
urmă nu fusese turnat nici un kilometru de asfalt. Azi, însă, 
este străbătut de peste 380 km şosele modernizate şi pe cuprinsul 
lui se poate circula cu trenuri remorcate de locomotive electrice. 
Acestea sînt; lucrurile pe care trebuie să le avem în vedere 
în primul rînd, spre a ajunge la concluzia că relativa unifor- 
mitate a condiţiilor geografice nu pot fi o piedică pentru diver- 
sificarea economiei şi a activităţii creatoare a oamenilor. 


RELIEFUL 


RELIEFUL 





Aspectul general și constituția geologică 


Prin situarea în partea de sud-vest a ţării, judeţul Dolj 
face parte dintre unităţile administrative sprijinite cu marginea 
sudică pe Dunăre, iar cu el începe seria județelor dunărene al 
căror teritoriu aparține în primul rînd Cîmpiei Dunării. Chiar 
dacă în limitele lui intră o porțiune aflată la peste 200 m alti- 

tudine absolută (considerată limită teoretică a cîmpiilor) şi 
cu aspect colinar, nu este exagerată aprecierea că judeţul Dolj 
este, în adevăr, un judeţ de cîmpie. Trăsăturile acesteia. dau 
nota dominantă a întregului teritoriu atît sub aspect fizic, 
exterior, cât și din punctul de vedere al resurselor pe care le 
oferă, al modului de utilizare și de organizare. 

Imaginea generală este aceea a unei suprafețe tabulare 
coborînd uşor de la nord la sud, dar nu pe nesimţite şi uniform, 
ci în trepte, cu denivelări din ce în ce mai reduse pe măsură ce 
ne apropiem de Dunăre. Ca urmare a felului în care reţeaua de 
văi fragmentează suprafața cîmpiei și a modului de dispunere 
a treptelor din lungul Dunării, teritoriul coboară ușor nu numai 
spre sud, ci şi de la vest la est. Este o coborire uşoară, conformă 
înclinării generale a Cîmpiei Olteniei, pusă bine în evidență de 
liniile generale ale reliefului care par a avea tendinţa să se adune 
undeva spre gura Oltului. 

Cea mai mare altitudine absolută se întlnește în marginea 
de nord a judeţului, în dealurile dintr-o parte şi alta a pîriului 
Plosca, unde ajunge la 325 m. La vest de Jiu, pe spinările 
deluroase dintre văile Argetoaiei şi Rasnicului, în raza locali- 
tăților Cernăteşti şi Secu, înălțimile abia depăşesc 270 m (dealul 
Comănicea — 271 m). La fel, culmile late şi prelungi de la est 
de Amaradia delimitate de văile Tesluiului, Geamărtăluiului 
şi Horezului se ridică la înălţimea de 270 m. De la această 
înălțime spinările și podurile deluroase coboară către sud, mai 
repede în spaţiul de la est de Jiu, mai domol şi mai prelung 
la vest de valea acestuia. Coborind astfel, ele ajung ca aproxi- 
mativ la sud de linia localităţilor Plenița, Sălcuţa, Terpeziţa, 
Craiova, Pieleşti să se afle sub 200 m altitudine absolută și 
să treacă (pe alocuri chiar pe nesimţite) în cîmpurile întinse 
din sudul judeţului. 

Pe măsura apropierii de Dunăre și a coboririi înălțimii 
generale a teritoriului se diminuează şi diferenţa dintre suprafaţa 
cîmpurilor și fundul larg al văilor. Aceasta se produce în așa 
fel încît în lunca cea întinsă a Dunării cele două nivele caracte- 
ristice pentru oricare teritoriu — suprafaţă mai înaltă a cîmpu- 
rilor și nivelul văilor principale — ajung să se identifice într-o 
singură suprafață cu înălţimi care, pe fondul unei coboriri 

generale în sensul de curgere a fluviului, se situează la altitu- 
dinea generală, de 25 —30 m. Dacă spinările grindurilor şi acumu- 
lărilor de nisipuri dintre Cetate şi Basarabi sau din împreju- 
rimile Ciupercenilor şi Desei se înalță chiar cu 7—8 m peste 
nivelul general al luncii, ajungînd în mod excepţional pînă la 
40 m, locurile cele mai coborite de alături — de obicei ocupate 
de bălți — se află sub 27 —28 m. Faţă de configuraţia generală 
a reliefului, cele mai coborite suprafețe nu se pot întilni decît 
în extremitatea sud-estică a județului, şi anume în ușoara 
depresiune a bălții Potel care se află cu numai 20—22 m dea- 
supra nivelului mării. 


Privind, aşadar, diferenţa dintre înălțimile extreme de pe 


întreg teritoriul, observăm că aceasta este de aproape 250 m, 
ceea ce ar depăşi diferențele de altitudine obişnuit întîlnite în 
cîmpii. Luînd, însă, în consideraţie distanţa pe care se realizează 
această diferenţă de nivel (circa 80 km) şi lipsa unor denivelări 
pronunţate pe cea mai mare parte a teritoriului (cu excepția 
treimii nordice), nu poate fi schimbată aprecierea inițială că 
acest; judeţ poate fi socotit — fără teama de a greşi — ca făcînd 
parte dintre cele tipice de cîmpie. 

“Coborirea generală a reliefului către sud şi sud-est este 
în mare măsură trădată de orientarea generală a văilor. Chiar 
cu uşoara arcuire către dreapta în porțiunea dinspre vărsare, 
valea Jiului. — o adevărată axă geografică a județului — urmea- 
ză în mod evident această direcţie. Aparent diferit orientate, 
văile secundare indică, totuşi, aceeaşi înclinare generală a 
reliefului. 


Partea dinspre obiîrșie :a văilor Tesluiului, Geamărtă- 
luiului și Horezului, aparţinînd bazinului Oltului, au o direcţie 
evidentă nord-vest —sud-est (pe care de fapt o menţin pînă la 
întîlnirea cu Oltul). Chiar pe cei numai cîţiva kilometri prin 
care aparține judeţului Dolj, valea Amaradiei (aproape paralelă 
cu aceea a Jiului înainte de confluență) se înscrie pe aceeaşi 
direcţie. Văile Desnățuiului, Baboiei şi Balasanului străbat 
treptele dinspre Dunăre, conformîndu-se şi ele dispunerii gene- 
rale a acestora. O orientare întrucîtva diferită au văile din 
nord-vestul judeţului, și anume văile Argetoaiei şi Rasnicului, 
cu toate ramurile lor. Reprezentînd o generaţie mai tînără 

decît toate. celelalte, se îndreaptă grăbit către Jiu cu o direcţie 
generală vest—est, punînd în evidenţă înclinarea către est a 
cîmpiei înalte dintre Jiu şi Dunăre. Chiar şi văile Terpeziţei 
şi Desnăţuiului înainte de întîlnire urmează aceeași direcţie 
generală. 

Dacă în nordul judeţului văile prezintă adîncimi care 
depășese 100 m, în apropierea Dunării numai valea Jiului se 
mai menţine cu 20—30 m sub nivelul-cîmpiei de alături. Aproape 
toate celelalte — ale Desnăţuiului,  Baboiei, Balasanului — 
abia sînt schiţate pe suprafaţa cîmpiei. 

Caracterele văilor şi al fragmentării generale a reliefului, 
dar mai ales dispunerea acestuia în trepte din ce în ce mai 
coboriîte de la nord la sud, dau încă de la început indicii asupra: 
formării şi evoluţiei regiunii în care se află județul Dolj. 

Este cunoscut faptul că întreg ţinutul dela vest de Olt; 
se înscrie pe locul unei mari depresiuni (Depresiunea Getică, 
apărută în timpul formării Carpaţilor), umplută în timpul 
erei terțiare cu sedimente transportate atît din Carpaţi, cît şi 
din Balcani. La sfîrşitul pliocenului şi începutul cuaternarului, 
în urma acumulării depozitelor piemontane (de nisipuri şi 
pietrișuri) de la sud de Carpaţi, lacul care ocupa această întinsă 
regiune se retrage spre est, se încheie procesul de sedimentare 
şi regiunea devine uscat. 


Deschiderile din versanţii văilor mai adînci arată că sub: 
cuvertura de luturi, nisipuri şi pietrișuri cuaternare cu care s-a. 
încheiat procesul de clădire a teritoriului se întîlnesc, în alter- 
nanță, orizonturi de nisipuri, argile, marne şi chiar pietri- 
şuri, bogate în fosile de vîrstă pliocenă. În rîpele din malul 
drept al Jiului, pe toată întinderea lui de la Filiaşi pînă la Zăval, 
ca şi pe văile mai mari aferente, pot fi observate pachetele de 
strate depuse în lacul pliocen care a dăinuit în aceste locuri cu 
cîteva milioane de ani în urmă. Unele orizonturi sînt foarte: 
bogate în fosile — cochilii de lamelibranchiate şi gasteropode, 
mult înrudite cu cele din prezent —, dovedind cu prisosinţă, 
natura lacului și condiţiile de viaţă din epoca aceea. Una dintre 
cele mai interesante deschideri — punct fosilifer care a furnizat. 
materialul de bază pentru descifrarea trecutului îndepărtat; al 
regiunii — se-află în dealul Bucovăţ din vestul Craiovei. Pentru 

importanţa sa ştiinţifică a fost declarat rezervaţie naturală și 
pus sub protecţie. 

-La Calafat, în malul Dunării, apar, de asemenea, formaţiuni 
argiloase de vîrstă pliocenă, mai vechi decît cele de la Bucovăţ, 
dar identice ca vîrstă cu cele cunoscute la Gîngiova şi Zăval — 
dovedind nu numai existența acelui lac pliocen, dar şi variațiile 
intervenite în adîncimea şi regimul lui, caracteristic fazei de 
colmatare şi dispariţie a acestuia (fig. 1). 

Virsta formațiunilor scoase la zi prin eroziunea apelor, 
ca şi a celor mai din adînc cunoscute prin foraje, arată că acestea, 
se află unele peste altele în raporturi normale (în continuitate 
de sedimentare), dar că dispunerea lor nu este întru totul con- 
formă cu înclinarea generală a reliefului, adică de la nord la sud. 

În partea de nord a judeţului unde sînt scoase la zi strate 
de vîrstă pliocenă, acestea prezintă o uşoară înclinare către sud, 
aşa după cum este şi suprafața topografică generală şi inițială. 
Cu totul diferit se înfăţişează formațiunile mai vechi din apro- 
pierea Dunării care arată o cădere inversă. Aceasta dovedeşte 
încă o dată că teritoriul județului Dolj este clădit pe umplutura 
sedimentară din acea veche depresiune structurală din interiorul 
marelui are muntos carpato-baleanic, un fel de albie uriaşă a 
cărei parte mai adincă se află undeva mai la nord de Dunăre, 
adică nu acolo unde cîmpia şi valea Dunării însăşi prezintă, 
partea lor cea mai coborită. i 

O asemenea dispunere a stratelor trebuie considerată în 
primul rînd ca o reflectare a situaţiei fundamentului vechi şi 
consolidat acoperit de sedimentele tertiare. Pentru că este bine 
cunoscut că platforma cretacică (Moesică), pe care este con- 
struit relieful din dreapta Dunării, se afundă către nord (supor- 
tind pachete de sedimente din ce în ce mai groase) spre a se 
întilni cu fundamentul carpatic, şi el mult scufundat, undeva, 
pe la mijlocul ținutului dintre munţi şi Dunăre. Iată, aşadar, 
că înclinarea foarte slabă de la sud la nord a formațiunilor 
recunoscute la suprafață în partea de sud a judeţului copiază 
într-o anumită măsură înclinarea generală a fundamentului 
moesic. Trebuie menționat că această coborîre de ansamblu nu 
poate fi uniformă, iar fundamentul, ca şi formațiunile care-l 
acoperă cu grosimi de sute şi mii de metri prezintă deformări 

Fig. 1. — Proțil geologic schematic pe direcţie nord—sud prin teritoriul judeţului Dolj. 
1, Cuaternar; 2, levantin; 2, dacian; 4, ponţian; 5, sarmatian. 

(un adevărat reflief) cu consecințe directe chiar asupra formării 
reliefului actual. Cercetările geofizice au pus în evidenţă o 
uşoară afundare în sectorul Calafat — Rast (acolo unde Dună- 
rea face marele ocol — mai mult decît un semicerc), ca şi o 
bombare în spaţiul dintre Jiu şi Olt. Tendinţele de lăsare sau 
de înălţare a celor două arii structurale au influențat în măsură 
vizibilă caracterele reliefului, acestea fiind sesizate încă de la 
primele studii geografice asupra Cîmpiei Olteniei. Afundarea 
ușoară din aria Calafat — Rast (extinsă şi în dreapta Dunării) 
s-a tradus în relief printr-o extindere considerabilă a luncii 
Dunării, o reducere accentuată a pantei de scurgere a fluviului, 
urmată de o depunere puternică a aluviunilor (acumulate în 
numeroase ostroave, în grinduri şi mai ales în dune). Spre deose- 
bire de aceasta, aria cu manifestare pozitivă de pe interfluviul 
dintre Jiu și Olt a determinat, înainte de orice, o deplasare în 
direcţii contrare a celor două riuri: Jiul spre dreapta, Oltul 
spre stinga. Faptul se recunoaște în asimetria pronunțată a 
celor două văi cu dezvoltare monolaterală a teraselor, şi anume 
numai pe partea dinspre care s-a deplasat riul. Versantul opus 
— la Jiu, cel vestic —, continuu subminat de cursul rîului, se în- 
fățişează abrupt şi instabil, mereu afectat de năruiri şi alunecări. 


O a doua consecință a tendinței de înălțare a cîmpului 
larg al Romanaţilor poate fi socotită reducerea considerabilă a 
teraselor Dunării în comparaţie cu ceea ce este la vest de Jiu. 
Fluviul nemaiavînd aici la dispoziție un spaţiu larg de divagare 
şi împrăştiere a aluviunilor (ca în avale de Calafat), a trebuit să-şi 
adîncească albia mai mult decit în ată parte, răspunzînd printr-o 
eroziune mai activă la tendința de ridicare, desigur foarte lentă, 
a teritoriului. 

Luînd în consideraţie întreaga alcătuire geologică a părţii 
sudice a Olteniei, în vederea explicării trăsăturilor actuale ale 
reliefului, se pare că va trebui acordată mai multă atenţie 
naturii rocilor şi modului de comportare a acestora la acţiunea 
apelor și vintului, cei doi agenți modelatori cu rol dominant. 
Pentru că, după încheierea ciclului de sedimentare de la înce- 
putul cuaternarului, aceleași rîuri care au contribuit cu aluviu- 
nile lor la umplerea lacului pliocen au început să-şi adincească 
albiile în suprafața recent devenită uscat. 

Jiul, singurul riu carpatic, şi-a adîncit și lărgit valea for- 
mînd un adevărat culoar nord—sud care împarte teritoriul jude- 
țului în două. Dar acţiunea acestuia — cu tot rolul de maximă, 
importanță pe care valea sa îl joacă în viaţa judeţului — rămîne 
pe un plan secundar în raport cu ceea ce a însemnat acțiunea, 
Dunării pentru definirea aspectului actual al reliefului. Aceasta. 
nu atît prin dependenţa formării văii Jiului de cursul Dunării. 
(considerat ca nivel de bază local), cît prin aceea că aproape 
jumătate din suprafaţa judeţului — şi anume cea sudică — este: 
într” totul o creaţie a Dunării. Iar dacă luăm în consideraţie: 
că și cîmpia înaltă piemontană din partea nordică a judeţului 
a fost construită în mare parte mai ales prin aportul Dunării 
(încă înainte de exondarea regiunii, cînd Dunărea, ieşind din 
defileul Porţilor de Fier, își forma marele con de dejecție din 
vestul Olteniei), acest teritoriu poate fi socotit în primul rînd 
ca operă cuaternară a marelui fluviu. Doljul este, ca aspect 
general al reliefului, un judeţ de cîmpie şi, în acelaşi timp, dună- 
rean prin modul de formare a acestuia. 

Linia mai înainte menţionată în lungul căreia relieful 
coboară sub 200 m altitudine absolută corespunde, în oarecare 
măsură, cu limita sudică a Piemontului Getic sau a cîmpiei 
înalte piemontane, aşa cum a fost denumită partea sudică, mai 
tînără, mai coborită şi mai puţin fragmentată, a acestei mari 
unităţi de relief. La vest de Jiu marginea sudică a cîmpiei pie- 
montane este bine înscrisă în relief printr-o denivelare de 30—50 m. 
Originea ei trebuie căutată în acțiunea de eroziunea Dunării 
din prima fază a existenței fluviului în această regiune. În 
stînga Jiului ne mai existind o astfel de denivelare (acţiunea. 
Dunării desfăşurîndu-se mult; mai la sud), trecerea de la cîmpia. 
piemontană (aici parte periferică a Piemontului Oltețului) la, 
Cîmpul Romanaţului se face pe nesimţite şi numai luîndu-se în 
seamă mai multe elemente geografice s-a putut stabili o limită, 
aproximativă între cele două unităţi pe la sud de Craiova — 
Pieleşti — Balş. 

Indiferent, însă, de aspectul ei, această limită împarte: 
teritoriul judeţului în două : la nord cîmpia înaltă piemontană. 
(alcătuită din nisipuri, pietrișuri şi materiale argiloase, în ori- 
zonturi cu stratificaţie încrucişată deltaică), la sud cîmpia, 

Fig. 2. — Schița geomorfologică a judeţului Dolj. 
1, Cimpie inaltă piemontană fragmentată de văi adinci; 2, cîmpuri netede nefragmentate; 3, terase; 7, lunci; 5, văi cu cursuri temporare ; 6, vilcele, drepresiuni 
largi dintre dune; 7, hunii; 8, abrupt de eroziune activ; 9, microdepresiuui de tasare; 10, dune. 

fie cu aspect tabular, așa cum este Cîmpul Romanaţului (repre- 
zentînd suprafaţa inițială de acumulare fluvio-lacustră acope- 
rită cu depozite loessoide şi nisipuri), fie în trepte, cîmpia de la 
vest de Jiu (numită şi Cîmpia Băileştilor), o cîmpie de terase, 
creaţie în întregime a Dunării în urma deplasării ei continue 
către dreapta. 

Pornind de sub marginea cîmpiei. înalte şi de la nivelul 
primei terase, aflată cu 50—60 m sub suprafaţa inițială, Dunărea 
a migrat spre sud, adîncindu-se ritmic, spre a lăsa în urmă nu 
mai puţin de 8 terase cu altitudini relative între 140 şi 8—12 m 
(fig. 2). Ca urmare nu numai a ocolurilor pe care Dunărea le-a 
făcut în timpul deplasărilor ei, dar şi a intervenţiei ulterioare 
a afluenților nevoiţi să înainteze în aceeaşi măsură spre sud, 
terasele sînt inegal şi divers repartizate în spaţiul pe care-l 
ocupă. Cu toate acestea se constată o anumită regulă în distri- 
buirea lor, în lungul văii, după vîrstă şi, deci, după altitudine. 
La vest de Baboia a putut fi identificată întreaga serie a celor 
8 terase, cea mai veche dintre acestea, situată la 160 m altitu- 
dine absolută, corespunzînd cu dealul Cerîngu de lîngă Pleniţa. 
Pînă la Desnăţui sînt 7 terase, iar mai departe, odată cu redu- 
cerea suprafeţei lor, rămîn numai 6 nivele, cele care se continuă 
şi la est de Olt. 

În mod obişnuit, terasele fluviatile reprezintă forme de 
relief de o netezime deosebită şi, prin natura lor, foarte favo- 
rabile desfăşurării oricărei activităţi — de la amplasarea loca- 
lităților şi căilor de comunicaţie, pînă la agricultura într-un 
foarte avansat grad de dotare tehnică. Dar cea mai mare parte 
a teraselor Dunării (cu deosebire cele inferioare) au un aspect 
vălurit, pe alocuri chiar foarte accentuat vălurit, ca urmare a 
acoperirii ulterioare a podului lor cu nisipuri acumulate de 
vînt sub formă de dune. Este o caracteristică a cîmpiei de terase 
din Oltenia cu consecințe evidente în peisajul geografic al aces- 
teia, în modul de utilizare a terenurilor (fig. 3). Problemele 
ridicate de valorificarea nisipurilor din judeţul Dolj, cu toate 
realizările obţinute, sînt, încă, de cea mai mare actualitate,fiindcă 
există mari posibilități de utilizare în forme superioare a unor 
suprafețe care pînă nu de mult erau socotite ca neproductive. 

Fig. 3.— Dune în regiunea Ciuperceni-— Desa (foto Liviu Pop). 


Resursele subsolului 


Gîndindu-ne la ceea ce pămîntul poate oferi omului spre o 
cît mai deplină folosință, pînă nu demult teritoriul judeţului 
Dolj îşi limita destul de mult renumele avuţiei sale : aceasta 
consta numai în fertilitatea solului, în bogăţia bălților din sudul 
lui şi, ca resurse ale subsolului, în depozitele de pietrișuri și 
nisipuri indispensabile oricărei construcţii, la care trebuie adău- 
gate şi argilele folosite pentru fabricarea ţiglelor şi cărămizilor. 
Adîncurile geologice numai asemenea roci ofereau — şi nici acestea 
pretutindeni — astfel că întreaga bogăţie a ținutului aparţinea 
suprafeței pămîntului prin solurile variate cu posibilități largi 
de diversificare a culturilor. Natura rocilor — depozite fluvio-la- 
custre de la pietrișuri grosiere pînă la argile acoperite în mare 
parte de pietrișuri şi nisipuri fluviatile recente sau de nisipuri 
şi luturi eoliene — ca şi modul de aranjare a acestora (în strate 
orizontale sau uşor înclinate) au lăsat multă vreme impresia 
că în afara unor materiale de construcție— nisipuri, pietrișuri şi 
luturi argiloase — nu pot oferi mai mult. Cu toate acestea, 

cercetările şi prospecţiunile desfăşurate metodic în primii ani 
ai regimului democrat popular au dovedit existenţa în adîncu- 
rile părţii nordice a judeţului a unor zăcăminte de o valoare 
deosebită pentru dezvoltarea economică viitoare a acestei 
regiuni. Este vorba de zăcămintele de gaze de la nord de Craiova 
din sectorul Gherceşti—Şimnie, făcînd parte dintr-o întreagă 
zonă pusă în evidenţă la periferia marii Depresiuni Pericarpatice 
(Depresiunea Getică) din Oltenia și Muntenia, la contactul 
acesteia cu Platforma veche Moesică prelungită de la sud de 
Dunăre sub formațiunile miocene şi pliocene ale ariei getice. 

Este bine ştiut că fundamentul moesic pe care se sprijină 
întreaga cîmpie a Olteniei şi jumătatea sudică a Piemontului 
Getic prezintă un relief relativ accentuat. În plus, se cunoaște 
că diferitele lui compartimente despărțite prin falii manifestă 
o anumită mobilitate cu consecințe directe asupra pachetelor 
de sedimente de deasupra, uneori resimţite pînă la suprafaţă 
şi imprimate în caracterele actuale ale reliefului. Cu toate că 
aspectul reliefului nu oferă nici un indiciu asupra deformărilor 
din adînc, zăcămintele de la Gherceşti — Şimnic sînt acumulate 
într-o uşoară boltire a formațiunilor sarmaţiene şi pliocene cau- 
zată de o proeminenţă a fundamentului cretacice. Prezenţa 
petrolului şi a gazelor a fost semnalată în cîteva orizonturi, 
dar zăcămîntul propriu-zis se află într-un orizont nisipos, gros 
de peste 20 m, de vîrstă ponţiană (N. Grigoraş, 191, 
pag. 206—207). Se consideră că aceste zăcăminte nu aparţin 
stratelor în care sînt acumulate, ci provin din formaţiuni mult 
mai vechi — mezozoice — printr-o deplasare către păturile 
superioare, de-a lungul faliilor care fragmentează aceste forma: 
țiuni. etgaă 

Indiferent de originea lui, zăcămîntul de gaze a oferit; 
posibilitatea creării unei puternice industrii chimice imediat 
la nord de Craiova, factor de seamă în transformarea socialistă 
nu numai a Craiovei, ci a unei regiuni mult mai întinse. 


Acelaşi amplu proces de transformare socialistă, cu mul- 
tiple valenţe în viaţa acestei regiuni considerată cîndva întru- 
totul agricolă, a amplificat; valoarea chiar a banalelor depozite 
de pietrișuri şi nisipuri prin creşterea substanţială a cerințelor 
în șantierele de construcţii apărute pretutindeni. O întreagă 

reţea, de cariere și balastiere răspîndite pe teritoriul județului — 
Măceșu de Jos, Cetate, Boureni, Plenița, Bucovăţ, Cernele — 
pun la dispoziţia constructorilor și fabricilor de prefabricate din 
beton zeci şi sute de mii de metri cubi de materiale. 

Aparent surprinzător, dar în cîmpia întinsă a Doljului a 
fost semnalată prezenţa apelor minerale. Unele — ca cele de la 
Gighera — au la origine izvoare provenite din stratele pliocene 
din care este alcătuită cîmpia. Altele reprezintă lacuri minerali- 
zate prin acumularea sărurilor în urma spălării şi transportării 
acestora de pe suprafaţa cîmpiei din jur. La Urzicuţa au început 
să fie puse în valoare și utilizate de localnici. Avînd evidente 
efecte terapeutice, nu ar fi lipsită de interes acţiunea de valori- 
ficare a tuturor surselor de acest fel. 


GLIMA 





Situarea judeţului Dolj în partea de sud-vest a ţării — 
ceea ce înseamnă în vestul marii depresiuni din interiorul arcului 
carpato-balcanic — arată de la început că teritoriul larg deschis 
al acestuia se află mai mult în calea maselor de aer maritim me- 
diteranean și umed oceanic şi mai departe de influenţa maselor 
estice de aer cald şi useat puternic continentalizat. Analiza ele- 
mentelor climatice arată în mod evident că aici sînt mult mai 
frecvente invaziile de aer mediteranean-adriatic coborînd pe ver- 
santul estic al Carpaţilor Porţilor de Fier şi al Balcanilor Oecci- 
dentali decît pătrunderile de aer nord-estic care domină întreaga 
jumătate estică a Cîmpiei Dunării. Efectele de fâhn care iau 
naștere în timpul invaziilor vestice şi sud-vestice (resimţite mai 
ales de-a lungul teraselor şi luncii Dunării) determină nu numai 

22 o dominanţă a vînturilor de vest, dar şi o medie a temperaturilor 

anuale mai ridicată (cu mai mult de 0,5") decît cele ce se cunosc 
în estul Cimpiei Dunării. O urmare a acestei situaţii generale 
a circulaţiei aerului trebuie văzută şi în cantitatea mai redusă 
a precipitațiilor în sectorul de cîmpie de la vest de Olt — în 
medie multianuală cu 100—150 mm — față de cîmpia dintre 
Olt şi Argeş (Geografia văii Dunării românești, 1969, pag. 382). 
Dar o astfel de apreciere globală a condiţiilor climatice din jude- 
ţul Dolj este necesar a fi privită numai sub aspectul diferenţierii 
regionale şi locale de la sud la nord, în funcţie de înălțarea şi 
modificarea treptată a reliefului. De la început trebuie precizat 
că datele climatice generale nu reuşesc să pună în evidenţă în- 
treaga diversitate a acestor diferențieri, dar existenţa lor tre- 
buie luată în consideraţie ca manifestări clare ale influenței celor- 
lalte condiţii geografice asupra elementelor climatice. 

Cum în lungul Cîmpiei Dunării sînt localizate cele mai 
ridicate valori ale bilanţului radiativ şi ale bilanţului calorice 
din întreaga ţară, este de aşteptat ca teritoriul județului Dolj 
să prezinte — cel puţin în jumătatea sa sudică — un potenţial 
caloric ridicat. În adevăr, valorile medii anuale ajung la 125 —128 
keal/ecm?, ca un efect direct al duratei de strălucire a soarelui 
care, în medie, se menţine între 2 200 şi 2 500 de ore anual (cea 
mai mare parte a acestui număr — circa 1 500 — 1600 ore 

— realizîndu-se în perioada de dezvoltare a vegetației). Dacă 
la aceste particularități ale bilanţului calorice și radiativ se 
adaugă frecventele invazii de aer cald din vest şi sud-vest, se 
înţelege că există condiții pentru apariţia şi înregistrarea unora 
dintre cele mai ridicate temperaturi medii multianuale. Acest 
lucru este clar pus în evidenţă de izoterma anuală de 11* care, 
tăind judeţul pe direcţie nord-vest — sud-est (aproximativ 
pe la Pleniţa, Galicea, sud Şegarcea, sud Dobrești), arată că 
aproape întreaga jumătate sudică a teritoriului are temperaturi 
medii anuale mai mari de 11* (Calafat 11,7*C). Partea nordică 
a judeţului se află între izotermele de 11 şi 10*C (Craiova 10,8*0), 
așa cum este întreaga Cîmpie Română pînă la contactul cu dea- 
lurile (fig. 4). 

Temperaturile medii ale lunii celei mai reci — ianuarie 
— nu ajung la —3*C, astfel că întreg teritoriul se plasează între 
izotermele de —1 (situată la vest de valea Drincei, aproape 


https://biblioteca-digitala.ro 


CLIMA 


23 


L. BADEA, ALEXANDRA GHENOVICI 


24 


Fig. 4. — Temperatura medie 
anuală (după Ailasul climatologic, 
al R. S. România, 1966). 

paralel cu aceasta) şi de — 3"C (situată în apropierea văii Oltu- 
lui). Este o situaţie termică asemănătoare mai mult cu cea din 
Dobrogea (recunoscută ca un ţinut mai cald al ţării) decît cu 
partea estică a Ciîmpiei Române (pornind chiar de la Olt), în 
care, cu excepţia unei foarte înguste fîşii corespunzînd luncii 
Dunării, temperatura medie a lunii ianuarie se menţine între 
—3 şi —4*C. Dacă minimele absolute ajung sau chiar depăşese 
—30*C (Craiova —30,5"C în 1942, Calafat, —29,2*C în 1947), 
frecvenţa acestor minime foarte coborite este mai redusă decît 
în estul Cîmpiei Române, ceea ce, alături de mersul izotermelor 
lunii celei mai reci, reprezintă încă o dovadă pentru nuanța 
mai blindă a iernilor din această parte a țării. Dacă situaţia, 
generală medie ne duce spre o asemenea concluzie, nu înseamnă 
că nu s-au consemnat cazurile unor ierni foarte reci, ca urmare 
a localizării maselor de aer puternic răcite în interiorul arcului 
carpato-baleanie şi ale manifestării unor inversiuni termice 
puternice. Este citat, de exemplu, cazul lunii ianuarie 1942 
cînd media temperaturilor pe cea mai mare parte a teritoriului 
județului Dolj a fost sub —11*C (Geografia văii Dunării romă- 
nești, 1969), adică mai coborită decît în întreaga parte sud-estică 
a ţării. În schimb, au fost şi ierni cînd media temperaturilor lunii 

ianuarie s-a situat chiar peste 4*C (ca în 1948), indicând o situaţie 
mai apropiată de cea generală a lunii martie. 

Ca urmare a diminuării pătrunderilor de aer rece dinspre 
est şi a influenței tot mai mari a invaziilor de aer cald dinspre 
sud-vest, primăvara este ceva mai timpurie în aceste locuri, 
marcată fiind de creşterea rapidă a temperaturilor în medie cu 
aproximativ 5*C între februarie și martie şi cu 6,5 — 70 între 
martie şi aprilie. În luna cea mai caldă — iulie — temperaturile 
maxime înregistrate au depăşit 41*C : 41,5* la Craiova; 41* la 
Băileşti ; 41,5* la Calafat, iar temperaturile medii multianuale 


pe întreg teritoriul judeţului sînt mai mari de 22*C, în partea 


sa sudică ajungînd către 23,5*C. De fapt, izoterma de 23%, care 
înconjură cea mai caldă regiune din întreaga ţară, trece pe la 
Pleniţa, Galicea, Şegarcea, Amărăşti, arătînd că jumătatea sudică 
a judeţului are temperaturile medii ale lunii iulie de peste 23*C 
(fig. 5). Cu excepţia Dobrogei sudice, în nici o altă parte nu se 
mai găseşte o suprafaţă atît de întinsă şi cu temperaturi atît de 
ridicate în timpul verii. Timpul menţinîndu-se senin perioade 
îndelungate (exceptînd Delta, aici întilnindu-se cea mai scăzută 
nebulozitate din Cîmpia Dunării), există posibilitatea sporirii 
bilanţului caloric şi înregistrarea unor temperaturi medii ale 
lunii iulie care au depășit chiar 26*C (din 1946). 

Cu un număr mare de zile senine şi temperaturi ridicate 
este de așteptat ca numărul zilelor de vară şi al celor considerate 
tropicale să fie foarte ridicat. Aşa de exemplu, la Calafat numărul 
mediu al zilelor de vară (adică avînd temperaturi medii de peste 
25*0) este de 79, iar cel al zilelor tropicale (cu temperaturi medii 
de peste 30*C0) este de peste 4“. 

Contrastele mari dintre temperaturile lunilor de iarnă 
şi de vară — cu amplitudini medii în jur de 24*C şi cu ampli- 
tudini extreme mai mari de 70*0 (72* la Craiova, 70,7*C la 
Calafat, 70*C la Băileşti) — indică gradul de continentalism al 
climei care nu este, totuși, cel mai accentuat din întreaga jumă- 
tate sudică a ţării. 

Dacă în septembrie temperatura se menţine în medie în 
jur de 18*C sau chiar peste 18*0 (18,4*0 la Calafat şi în general 
în fîșia din lungul Dunării), prin micşorarea duratei de strălucire 
a soarelui (datorită scurtării zilelor) şi prin reducerea numărului 

Fig. 5.— Temperaturile medii în lunile ianuarie (A) și iulie (B) (după Atlasul 
climatologic al R. S. România, 1966). 

de zile senine se înregistrează o coborire accentuată a tempera- 
turilor din octombrie (evaluată la 6—7*C), în general din ce 
în ce mai accentuată dinspre lunca Dunării către dealurile din 
nord. Un decalaj termic asemănător este şi între octombrie şi 
noiembrie, fiindcă mediile multianuale se menţin în această 
ultimă lună între 5 şi 6* C (5,2*C la Craiova, 5,7"C la Calafat). 
Cu toate aceste valori medii, noiembrie este luna în care, de 
regulă, temperaturile minime coboară sub 0” şi poate apare 
fenomenul de îngheţ pe întreg cuprinsul județului. O asemenea 
apreciere se referă la data medie a apariției îngheţului, pentru 
că în general coborirea temperaturilor sub 0*C se manifestă 
într-un interval de timp îndelungat şi cu decalaje mari între 
partea sudică şi cea nordică a judeţului. Iată, de exemplu, în 
timp ce la Calafat data mediede apariţie a îngheţului este în 
prima decadă a lunii noiembrie (7.X1), la Craiova aceasta se 
situează cu o decadă mai devreme (25.X). Decalajul este şi mai 
mare dacă luăm în considerație data de înregistrare a celui mai 
timpuriu îngheţ; : pe fîşia din lungul Dunării aceasta corespunde 
ultimelor zile ale lunii septembrie, în timp ce la Craiova a fost 
consemnat încă de la 8 septembrie. 

Data medie a ultimului îngheţ este în prima decadă a lunii 
aprilie, dar ultimul îngheţ a fost înregistrat la date foarte dife- 
rite, începînd din primele zile ale lunii martie pînă în prima 
decadă a lui mai (Craiova, la 6 mai). 'Ținînd seama de perioadele 
în care este posibilă apariţia îngheţului, durata medie a inter- 
valului de zile fără îngheţ este de peste 200 de zile (variind 
între 204 la Craiova şi 220 de zile în sudul judeţului — 221 la, 
Calafat), adică ceva mai lung decît în cîmpia de la est de Olt. 

Aşa cum s-a arătat încă de la început, sectorul sudic al 
Cimpiei Dunării se află mai mult sub influenţa invaziilor de aer 
dinspre vest, decît a deplasărilor dinspre est şi nord-est, spe- 
cifice întregii jumătăţi estice a cîmpiei. În adevăr, atât în anotim- 
pul rece cît şi în cel cald, curenţii dominanţi sînt cei formaţi în 
cadrul direcţiei vestice şi nord-vestice, care suportă şi influența 
dirijării generale în lungul Dunării. Aşa după cum arată datele 
staţiilor meteorologice de la Craiova, Calafat, Băileşti, Caracal 
şi Corabia (acestea din urmă din afara judeţului, dar conside- 
rate ca fiind reprezentative pentru partea sud-estică a acestuia), 
există şi modificări determinate de condiţiile locale, dar domi- 
nante rămîn tot direcţiile nord-vest, vest şi sud-est. La Calafat, 
de exemplu, frecvența anuală a direcțiilor însumate vest şi 
nord-vest reprezintă 27%, iar dacă adăugăm şi direcţia sud- 
vest ajunge la 40%. La Băileşti frecvenţa vîntului dinspre 
nord-vest şi vest ajunge aproape de 30%, iar la Craiova depă- 
şeşte 28%, (în condiţiile unui calm de 26%). 

Spre deosebire de aceste două direcţii evidente la toate 
staţiile, chiar dacă sînt alte direcţii cu frecvenţe mari (putînd 
îi mai mari decit cele menţionate), ele diferă de la o staţie la 
alta în funcţie de amplasarea acestora. În timp ce la Calafat 
vînturile cu direcţie sud-est au o frecvenţă de 20%, la Băileşti, 
direcția nord-est este aceea care depăşeşte 15%. La Craiova 
şi Caracal curenţii dinspre est ajung la o frecvenţă anuală de 
peste 24 și, respectiv, 20%. De fapt, frecvenţa mare a vînturilor 
cu direcţie est—vest este o caracteristică a cîmpiei mai înalte 
şi deschise de la est de Jiu, ca urmare a influenţei estice din ce 
în ce mai accentuate cu cît ne apropiem de partea centrală a 
Cimpiei Române. 

Schimbările circulaţiei generale a atmosferei de la un 
anotimp la altul sînt clar reflectate de modificările frecvenţei 
vînturilor pe anumite direcţii. La toate staţiile se observă că 
în prima. jumătate a anului (dar mai accentuat în lunile de pri- 
măvară și vară) frecvenţa vînturilor de vest este cu mult mai 
mare decît în lunile din a doua jumătate. Iată de exemplu, 
la Craiova, frecvenţa medie a vîntului de vest este de peste 
21% în prima jumătate a anului și de 15% în cea de-a doua; 
la Calafat; se înregistrează, la fel, o scădere globală de la o parte 
la cealaltă a anului de aproximativ 5%, iar la Caracal ceva mai 
mult de 4%. Dacă în ansamblu vînturile dinspre est au o frec- 
venţă ridicată tot timpul anului, se constată, totuşi, o dimi- 
nuare generală a acesteia în timpul verii (în medie cu peste 
10% la Craiova şi cu aproximativ 8%, la Calafat), adică atunci 
cînd advecţia maselor vestice are o influență mai mare. 

Numărul zilelor cu calm variază mult atît pe cuprinsul 
judeţului — în medie de la peste 26% la Craiova, și poate chiar 
mai mult pe cîmpurile întinse dintr-o pa:te şi alta a Jiului (la 
Caracal şi Corabia calmul ajungînd la peste 32% din numărul 
zilelor), pînă la 15% la Calafat — cât şi de la un sezon la altul. 
Frecvența cea mai mare a zilelor cu atmosferă calmă a fost 
înregistrată în lunile de iarnă (variind între 18—20 pînă la 
45%), iar cea mai redusă în lunile de primăvară şi început de 
vară cînd are loc instalarea regimului de sezon cald. Frecvența 
mare a calmului în lunile de iarnă este o dovadă, pe de o parte, 
a instalării unor inversiuni termice de durată, iar pe de alta a 
slabei influenţe a deplasărilor aerului dinspre est şi, în conse- 
cinţă, a rarităţii viscolelor. Acest lucru este demonstrat, pe de 
altă parte, şi de viteza vîntului din diferite perioade ale anului. 
În contrast cu frecvenţa mare a zilelor de calm ies în evidență 
vitezele mari pe care le au vînturile din direcţia vest, mai ales 
în perioada de instalare a sezonului cald. Predominarea vîn- 
turilor din vest cu intensitate mare în sezonul cald (începînd 
chiar dinainte de dezvoltarea vegetației) explică întru totul nu 
numai existența dunelor dar şi mobilitatea actuală a nisipurilor, 
atît din sectorul Calafat — Băileşti — Bistreț, cât şi de la est de Jiu. 
Acţiunea de spulberare a particulelor (manifestată mai ales în 
perioadele îndelungate de secetă) reprezintă o realitate perma- 

nentă de care trebuie să se ţină seama în toate măsurile de ame- 


najare a teritoriului. 

Cantitatea medie multianuală de precipitaţii înregistrată 
pe teritoriul judeţului Dolj (între anii 1896 şi 1955) variază 
între 560 şi 480 mm. Întrucît în toată partea nordică a judeţului 
precipitaţiile cad anual în jur de 550 mm, iar în extremitatea 
sud-estică a acestuia (Nedeia— Bechet — Dăbuleni) nu ajung la 
500 mm, s-ar părea că există o relaţie directă între coborirea 
generală a reliefului şi scăderea cantității de precipitaţii. Cu 
toată această aparenţă, ţinînd seama că în porțiunea Cetate — 
Moţăţei — Pleniţa, precipitaţiile nu ajung la 500 mm (în general 
în jur de 480 mm), iar că mai la sud, în marele cot al Dunării 
dintre Calafat şi Rast, cantităţile anuale urcă din nou către 
550 mm, trebuie să luăm în seamă mai ales particularităţile 
locale ale circulaţiei (fig. 6). 

Cele mai reduse cantități sînt totalizate în lunile de iarnă, 
iar între acestea februarie aduce cea mai redusă cantitate : în- 
tre 34—35 mm la Ciuperceni şi Brădeşti şi 27—28 mm la 
Şegarcea, Craiova şi Celaru. Desprimăvararea mai timpurie nu 
coincide şi cu o sporire însemnată a precipitațiilor, astfel că 
apa scăzută în martie nu totalizează cantități mai mari. Din 
aprilie însă, ploile se intensifică pînă în iunie, cînd se înregistrează 
de obicei cantitățile maxime lunare care variază în medie 
între 53 mm (la Cetate, situată, de fapt, în partea cu cele mai 
reduse precipitații de pe teritoriul judeţului Dolj) şi peste 70 mm 
(la Craiova şi Celaru). Faţă de această situație generală există 
şi unele abateri, în sensul că cea mai mare cantitate lunară a 
fost înregistrată în mai (Cetate — 58 mm, Calafat — 66 mm, 
Rast — 71 mm), dar fără a consemna un decalaj prea mare 
față de luna iunie. 

Totalizînd apa căzută în lunile mai și iunie, se obţin can- 
tităţi care reprezintă — cu variaţii de la o staţie la alta — între 
22 şi 260%, din cantitatea medie anuală. În luna iulie, odată cu 
reducerea frecvenţei ploilor, are loc o însemnată reducere a can- 
tităţilor lunare, astfel că în această lună se înregistrează cu 
aproximativ 30%, mai puţin decît în iunie. Aversele din august 
aduce cantități de apă apropiate de cele ale lunii iulie, dar în 
septembrie se înregistrează cele mai reduse cantităţi din sezonul 

Fig. 6.— Repartiția anuală a cantităților medii de precipitaţii pe 
teritoriul judeţului Dolj. 


cald, variind pe cuprinsul judeţului între 30 şi 40 mm. În ocetom- 
brie, precipitaţiile sporesc simţitor, marcînd începutul celui 
de-al doilea maximum de precipitaţii — cel de toamnă, mai 
clar exprimat în noiembrie — , specific părţii sud-vestice a ţării, 
ca urmare a influenţei circulaţiei dinspre vest şi sud-vest, 
mareată printr-o diminuare în anotimpul de toamnă a continen- 
talismului. Acest fapt este foarte clar pus în evidenţă de reduce- 
rea treptată de la vest la est a cantităților de apă înregistrate în 
lunile de toamnă, pe măsura slăbirii influenţei sud-vestice. 
În timp ce la Cetate, Ciuperceni şi Rast cantităţile medii din 
lunile octombrie, noiembrie şi decembrie depăşeșse 150 mm, la 
Craiova, Şegarcea, Celaru şi Corabia, în aceleaşi luni, precipi- 

taţiile totalizează între 120 şi 125 mm, pentru ca la est de Olt 
aceste cantităţi să fie şi mai reduse. 


Pe fondul diferenţelor relativ mici de la o lună la alta 
ale cantităților medii multianuale, trebuie menţionate varia- 
țiile mari care apar pentru aceeaşi lună în ani diferiţi, ca urma- 
re a manifestării fie a perioadelor cu ploi intense, fie a unor pe- 
rioade de secetă îndelungată. Pe de o parte sînt foarte numeroase 
lunile în care au căzut cantităţi de apă de 2—3 ori mai mari 
decît mediile lunare multianuale, iar pe de altă parte pot fi 
puse în evidență perioade de 2—3 luni de secetă în care nu a 
căzut nici o ploaie. Aşa de exemplu, la Brădeşti, în februarie 
1954, au căzut 202 mm, iar la Craiova, în iulie 1923, 229 mm, 
reprezentînd aproximativ de 6 şi de 4 ori cantitatea medie a, 
lunii respective. În septembrie 1910 au fost înregistrate la, 
Calafat şi Ciuperceni cîte 213 şi 202 mm, ceea ce înseamnă o 
cantitate de 5 şi de 6 ori mai mult decît cantitatea medie lunară. 
În vara mai ploioasă a anului 1940, și anume în luna iunie, au 
căzut la Calafat; 427 mm (de aproape 7 ori mai mult față de 
media lunară multianuală), iar la Rast, Şegarcea şi Celaru 
cantităţile din aceeaşi lună au fost de 4—6 ori mai mari decît 
media multianuală. Spre deosebire de aceste luni foarte plo- 
ioase, sînt cunoscute numeroase luni în care nu s-a înregistrat 
nici cea mai neînsemnată ploaie. La Cetate, Calafat şi Ciuperceni, 
în anul secetos 1946, în lunile iulie și august nu s-au înregistrat 
căderi de precipitaţii. La fel, în iunie 1922 (de obieci luna cea 
mai ploioasă) la Şegarcea au căzut numai 1,4 mm ploaie, iar 
următoarele două luni au fost complet lipsite de precipitaţii. 
Perioade de secetă atit de îndelungate au mai fost consemnate 
și în alte părți şi se cunoaşte că, în general, în cîmpia de terase 
a Olteniei au fost înregistrate unele dintre cele mai lungi secete 
din ţară. 


Dacă în mod obişnuit decembrie este luna în care cad. 


precipitaţii sub formă de zăpadă şi data medie a primelor 
ninsori este în prima parte a acestei luni (Craiova, 3.XII), 
ninsori se pot ivi încă din a doua decadă a lunii noiembrie. 
Ultima ninsoare fiind înregistrată în a doua decadă a lunii 
aprilie, înseamnă că perioada maximă de cădere a zăpezilor 
este de peste 150 de zile. În medie, însă, această perioadă se 

extinde numai pe 90 —100 de zile. Chiar dacă au fost înregistrate 
zăpezi care au depăşit în grosime 1 m, acestea au fost cu totul 
excepţionale, pentru că sud-vestul Olteniei nu poate îi carac- 
terizată ca fiind o regiune cu zăpezi abundente. 

Cu ierni mai blînde şi primăveri timpurii, cu veri fierbinţi 
(adesea secetoase) şi toamne mai mult prelungite către iarnă, 
clima Cîmpiei Olteniei prezintă o nuanţă diferită în mod evident 
de clima părţii estice a Cîmpiei Române. 


APELE 


Aşa cum am putut constata încă din primele pagini, 
Jiul — unul dintre rîurile importante de pe faţada sudică a 
Carpaţilor — reprezintă o adevărată axă geografică a judeţului 
care, prin însăşi numele său, Dol-Jiu arată cît de mult este 
integrat acest rîu în teritoriul căruia i-a dat numele. Dunărea 
şi Jiul sînt două coordonate hidrografice ale judeţului, dar alături 
de acestea mai sînt cîteva ape a căror prezenţă înseamnă mult 
pentru un teritoriu unde densitatea rețelei hidrografice prezintă 
valori foarte scăzute. 

Pe lîngă reţeaua principală alohtonă — adică cea care 
îşi are obiîrşia la distanțe mari, în alte unităţi de relief, aşa cum 
sînt Dunărea, Jiul şi chiar afluentul său Amaradia — există 
o reţea autohtonă, de mult mai mică importanţă, cu obiîrșşiile 


„chiar în limitele judeţului sau undeva pe aproape, în aceeaşi 


unitate de relief. Date fiind condiţiile de alimentare, unele dintre 
acestea din urmă au caracter temporar şi trebuie să le luăm în 
seamă mai mult prin văile pe care le-au creat decît prin ceea 
ce pot fi considerate ca organisme hidrografice. 

Dunărea. În limitele judeţului Dolj, Dunărea își desfă- 
şoară cursul pe aproximativ 150 km, de la vărsarea Drincei 

pînă la ostrovul Păpădia din dreptul Dăbulenilor. Marile 
ocoluri pe care le face cu întoarceri de 180” — între Cetate şi 
Calafat, între Calafat şi Rast —, ca şi tendinţele repetate de 
lărgire și despletire a albiei prin apariţia a numeroase ostroave 
(în comparaţie cu sectorul din sus de Cetate) arată că fluviul 
străbate o regiune ale cărei particularităţi geologice şi de evo- 
luţie i-au impus chiar pentru timpurile cele mai recente o 
anumită instabilitate. De fapt, se ştie că după ce fluviul traver- 
sează un sector caracterizat printr-o anumită tendinţă de înăl- 
ţare, în jos de Calafat intră într-o arie depresionară afectată 
de un proces de foarte lentă afundare. În asemenea condiţii, 
cursul prezintă numeroase schimbări de direcţie şi o diminuare 
considerabilă a pantei de scurgere. Dacă între Cetate şi Calafat 
(sub influența înălțării din amunte), coborirea este în jur de 
0,070%/s , între Calafat şi Bistreț se reduce la aproape jumătate, 
atit cît este panta medie pe întreaga Dunăre, de la Drobeta- 
Turnu Severin pînă la vărsare. Cu o asemenea pantă înseamnă 


că în limitele judeţului Dolj fluviul coboară mai puţin de 7m. 


O pantă atit de redusă nu poate avea alte consecinţe decît 
reducerea vitezei de scurgere, scăderea capacităţii de transport 
şi depunerea aluviunilor, scăderea adincimii albiei, apariţia 
tendinței de despletire a albiei şi formarea unui mare număr 
de ostroave. În adevăr, de-a lungul celor aproximativ 150 km, 
acolo unde albia prezintă lărgirile maxime (de 1,5—1,7 km), 
sînt înregistrate şi cele mai mici adîncimi : la niveluri medii în 
jur de 3 m, faţă de adincimile obişnuite care variază între 5 
şi 8 m. Aici apar în mod frecvent înisipări (bancuri, renii), 
continuînd sau dublind ostroavele deja existente. Ele reprezintă 
nu numai puncte de periclitare a navigaţiei la nivelurile scăzute 
din timpul verii, dar şi locuri de oprire, în timpul iernii, a gheții 
şi de formare a zăpoarelor (fig. 7). 

Ca porţiuni cu un grad mai mare de periclitate sînt de 
semnalat cele din cotul de la.Cetate dintre Ciuperceni şi Desa 
(unde se află grupate mai multe ostroave), din dreptul ostroa- 
velor Copaniţa şi Kozlodui (din dreptul Nedeii) şi în avale de 
Bechet în porţiunea ostroavelor Leskoveţ—Păpădia. 

Lăsînd de o parte ostroavele care aparţin R. P. Bulgaria 
(mai numeroase decit cele de pe teritoriul nostru), de la Calafat 

Fig. 7.— Dunărea la Calafat (foto Comb. Poligr. Casă Scinleii). 


pînă în dreptul Dăbulenilor se înşiră ostroavele : Calafatu Mare 
şi Calafatu Mic, Pietrișu, Nebuna, Ostrovu lui Vană, Gitanu, 
Copaniţa, Carabulea, Păpădia. 

Nivelurile apelor Dunării au oscilaţii foarte accentuate 
în decursul unui an, ca și de la un an la altul, dar cele mai mari 
amplitudini înregistrate variază între 856 cm la Cetate şi 796 em 
la Bistreț. Diminuarea creşterilor de nivel de la Cetate pînă 
către gura Jiului trebuie pusă în legătură cu lărgirea continuă 
atît a albiei Dunării, cît și a luncii care în avale de Ciupercenii 
Vechi atinge în unele locuri lărgimea de 10 km (Dunăreni, Dă- 

buleni). De la gura Jiului, însă, ca urmare a aportului de apă 
al acestuia și al rîurilor venite din dreapta (Lom, Ogosta), ca 
şi a îngustării evidente a luncii Dunării, se observă o creştere 
a amplitudinii nivelurilor. 

Este destul de bine cunoscut faptul că debitul Dunării se 
formează în bazinul său mijlociu, înainte de a străpunge Carpaţii 
şi că modificările acestuia în cursul mijlociu sînt puţin însemnate, 
dar este interesant de urmărit cum sporesc treptat pe măsura 
primirii afluenților mai importanţi (cu toate că, luaţi separat, 
ar părea cu totul neînsemnaţi). 

La Cetate debitul mediu multianual al Dunării este apre- 
ciat la 5 450 m*/s, iar la Bechet la peste 5 570 m*/s. Plusul de 
peste 120 ms3/s înregistrat pe teritoriul judeţului Dolj se dato- 
reşte în primul rînd Jiului (cu un debit în jur de 90 m3/s), cel 
mai important afluent de la intrarea pe teritoriul României. 

Pornind de la aceste valori medii multianuale, trebuie 
avut în vedere că volumul apelor scurse de Dunăre cunosc 
variaţii foarte accentuate. Dacă debitele maxime înregistrate 
în cazuri excepţionale s-au apropiat de 15 000 m3/s (în 1940 
şi 1942), cele minime au coborit cu mult chiar sub 2 000 m*/s, 
aşa cum de exemplu a fost în anii 1946 şi 1947. 

Debitele maxime apar în mod obişnuit în lunile de primă- 
vară şi început de vară — aprilie, mai, iunie — cînd se ştie că 
se produc viiturile obişnuite ale Dunării şi se scurge o treime 
din volumul anual. Spre sfîrşitul verii şi mai ales în lunile 
de toamnă — septembrie, octombrie — se înregistrează debi- 
tele maxime urmate de o nouă creştere a apelor cauzată de 
ploile de toamnă. În ianuarie—februarie se iveşte al doilea 
minim, adică în perioada de reducere a scurgerii sub influenţa 
îngheţului. 

În iernile geroase Dunărea îngheaţă. Chiar dacă gheaţa 
la mal şi sloiurile pot să se manifeste încă din prima parte a 
lunii decembrie, în sectorul din sus de gura Oltului podul de 
gheaţă se formează în cazurile cele mai timpurii numai din prima 
decadă a lui ianuarie. Perioada de apariţie şi persistenţă a 
podului de gheaţă se poate extinde pînă la jumătatea lui martie, 
dar cea mai lungă perioadă cu pod de gheaţă înregistrată nu a 
ajuns la 2 luni (Bechet 54 de zile, 1953—1954). 

Mai variată decît în alt sector, lunca Dunării dintre 
Ciupercenii Vechi și Dăbuleni reprezenta — înainte de îndi- 
guire — o regiune cu totul aparte. Din mulțimea ochiurilor de 
apă şi mai ales a întinselor bălți înşirate de la Cetate pînă dincolo 
de Dăbuleni: Fîntîna Banului, Maglavit, Golenţi, Manginiţa, 
Coldoava, Rast, Bistreț, Nasta, Cîrna, Nedeia, Potel, numai 
cîteva au rămas ca mărturie a ceea ce au însemnat bălțile de 
altădată. La Rast, procesul de colmatare este foarte înaintat, 
iar la Nedeia numai acumulănile din ploi şi infiltrări mai amin- 
tese că aici a fost una din bălțile renumite, mereu alimentată 
cu apă şi peşte din Dunăre. În afara lacurilor de mai mică im- 
portanță, Fîntîna Banului, Maglavit, Golenţi, Ciuperceni, în 
lunca total îndiguită au mai rămas numai lacurile de la Bistreţ— 
Călugăreni şi Bistreț, primul ca urmare a adîncimii sale deo- 
sebite, cu mult sub nivelul Dunării, al doilea amenajat şi întins 
pe o mare suprafaţă între Bistreț şi Dunăreni pentru a prelua 
apele aduse de Desnăţui (fig. 8). 

Două sînt apele cu obîrşiile în partea de nord-vest a 
judeţului care, după ce străbat cîmpia de terase a Doljului, 
ajung — atunci cînd firul de apă nu li se pierde sub arşiță — 
pînă în lunca Dunării. Balasanul (sau Cilieni, după numele 
bălții, pe care o alimentează la Băilești) pornind de undeva din 
apropierea Pleniţei ajunge pînă în balta Strîmba de la sud-est 
de Catane. Prin transformările pe care le-a suportat este pe cale 
de dispariție ca organism hidrografic. Aceasta în ciuda faptului 
că în secolele trecute de-a lungul lui erau trase bărcile încărcate 
cu cereale spre a ajunge la una din schelele Dunării. Desnățuiul 
figurează între rîurile mici, tipice de cîmpie, cu izvoarele la 
o altitudine de numai 260 m în Cîmpia înaltă a Bălăciței (chiar 
la nord de Bălăciţa). Pînă să ajungă în actualul lac Bistreț 
înconjurat de diguri, străbate un drum de 95 km şi drenează 
o suprafaţă de 1 700 km? (mai mare decît bazinul Gilortului 
şi ceva mai mică decît aceea de pe care îşi strînge apele Motrul). 
Mărimea bazinului său nu se datorește atît pîrîului Terpeziţei 
(cu care se întîlneşte la nord de Radovan), cît pîrîului Baboia 
(sau Eruga) venit de la nord-vest de Pleniţa şi Orodel, spre a 
ajunge în valea Desnăţuiului la Bîrca. Acest (aşa-numit) pîrîu 
Baboia este un fel de dublare a Balasanului, fiindcă la fel ca 

Fig. 8.— Lacul Călugăreni (Bistreț) ocupind, probabil, un foarte vechi curs al 
Dunării părăsit (foto V. Sencu). 


acesta are un curs temporar şi pe alocuri bălteşte în valea largă 
abia schiţată (în special în jos de Siliștea Gucii). 

Aşa cum s-a mai menţionat, Jiul reprezintă axa hidro- 
grafică a judeţului, dar nu el drenează cea mai mare parte a 
teritoriului acestuia. După cum întreaga treime sud-vestică a 
judeţului este străbătută de Desnăţui, Baboia şi Balasan, 
partea nord-estică, sub forma unei fîşii late de 10—12 km, este 
brăzdată de văile dinspre obiîrșşie ale piraielor Geamărtălui cu 
afluentul său Horezu (drenate către Olteț) şi Teslui, afluent al 
Oltului. Dacă primele două se află în limitele judeţului Dolj 
numai pe mai puţin de 20 km, Tesluiul, despicînd în două inter- 
fluviul îngust dintre Amaradia și Geamărtălui (după ce por- 
neşște de la o altitudine egală cu cea a obiîrşiei Desnăţuiului), 

îşi desfăşoară cursul pe circa 70 km pînă ce trece (dincolo de 
satul Teslui) în județul Olt. 

Jiul intră în judeţul Dolj acoio unde se întîlneşte cu Mo- 
trul. Din acest punct pînă la Dunăre cursul său mai străbate 
încă 155 km. De la confluenţa cu Motrul, situată la 100 m alti- 
tudine absolută, pînă la Dunăre coboară 78 m, ceea ce îi permite 
numeroase ocoluri largi, sau meandre strînse, întoarceri în loc 
şi despletiri ale albiei. Aspectul cursului său atît de variat, 
belciugele, brațele părăsite și succesiunea de locuri mai joase 
cu stagnări de apă ne-ar îndreptăţi la prima vedere să-l consi- 
derăm, cel puţin pe această parte inferioară a cursului său, ca 
un rîu lent şi îmbătrînit. Dar, în ciuda acestei prime constatări, 
Jiul rămîne un rîu capricios — poate mai mult decît alte rîuri 
carpatice —, cu oscilaţii mari ale debitelor şi nivelurilor. Debitul 
mediu multianual este evaluat în jur de 90 m*/s, dar oscilaţiile 
între cele mai mari și mai mici debite sînt considerabile. 

La postul de observaţie Podari, în avale de care Jiul nu 
mai primeşte nici un afluent spre a-i modifica debitul (dar se 
pot înregistra mai mult pierderi prin evaporaţie, infiltrare şi 
consum), în anii 1945, 1947 şi 1948 s-au înregistrat debite medii 
anuale de numai 49,48 şi 42 m/s, dar cel mai mic debit mediu 
anual cunoscut este cel din 1943, de numai 23 m3/s. Debitele 
mari au o variabilitate şi mai accentuată. Cele excepţionale 
apar, desigur, mai rar, dar pot ajunge la amplificări de 14—15ori 
faţă de debitul mediu multianual. Cel mai ridicat debit înregistrat 
vreodată (cauzat de o perioadă de ploi foarte bogate de la 
începutul verii) a depăşit 1 600 m3/s. 

Urmărind modul de repartiție pe luni a debitelor, apar şi 
mai evidente variațiile cantităților de apă scurse la un moment 
dat. Aşa de pildă, în lunile de vară sau de început de toamnă 
(august şi septembrie) sînt foarte frecvente debitele între 10 
şi 20 m3/s. În august şi septembrie 1928 s-au înregistrat numai 
7 şi, respectiv, 5 m3/s. Frecvența mare a debitelor mari și 
foarte mari (deci a viiturilor) din lunile aprilie—iunie este şi 
pe Jiu un fenomen caracteristic şi nu de puţine ori ia proporții 
catastrofale. Manifestările lor trebuie să constituie unul din 
motivele pentru adoptarea unor măsuri de regularizare, cu 

atit mai mult cu cît în lunile următoare debitele pot ajunge 
atît de mici încît pot periclita alimentările cu apă. 

Pe Jiu, fenomenul de îngheţ apare în medie în cea de-a 
doua decadă a lunii decembrie, adică mai tîrziu decît pe riurile 
din partea estică a Cîmpiei Române. Podul de gheaţă se formează 
cu circa 20—25 de zile mai tîrziu de la apariţia gheții, în general 
către sfîrşitul lunii decembrie. El se poate forma şi persista 
pînă în ultima decadă a lunii februarie. 


Observațiile au arătat că Jiul este unul dintre riurile 
cu conţinut; foarte ridicat al aluviunilor în suspensie (turbiditate 
mare) şi, în general, cu o mare putere de transport a aluviunilor. 
(Dasele îl arată ca pe rîul cu o foarte ridicată valoare a scurgerii 
solide specifice în comparaţie cu celelalte riuri principale ale 
României). Lunca atît de largă a Jiului, meandrarea şi desple- 
tirea accentuată a cursului trebuie interpretate în mare măsură 
şi ca efectul cantităţii mari de aluviuni transportate și depuse. 
Iar dacă ne reamintim de nisipurile împrăștiate de vînt pe 
terasele şi cîmpurile din stînga Jiului după ce le-a preluat din 
albia acestuia, devine şi mai evidentă acțiunea de transport 
a acestui riu şi rolul pe care l-a avut — prin caracteristicile 
lui hidrologice — de modelarea a suprafeţei cîmpiei. 

După întîlnirea cu Motrul, Jiul nu mai primeşte afluenţi 
importanţi, dar se poate remarca, la nord de Craiova, conver- 
gența unui mănunchi de văi, între care mai însemnată este 
aceea a Amaradiei. Din dreapta vin pîraiele Argetoaia şi Raznic 
sau Obedeanu, ambele cu obiîrşiile la circa 40 km în jumătatea 
nordică a Cîmpiei înalte a Bălăciţei, din stînga Brădeşti şi 
Amaradia, ale cărei obîrşii se află cu 100 km mai la nord, în 
dealurile dintre Olteț și Gilort, cu înălțimi în jur de 600 m. 
În judeţul Dolj intră cu ultimii 30 km înainte de vărsare. Avînd 
regimul de alimentare, ca şi toate celelalte particularităţi hidro- 
logice, puternic influențat de oscilaţiile climei, este explicabil 
de ce în timpul verii Amaradia devine un piriiaș anemie care 
abia reuşeşte să umezească albia sau chiar dispare sub dira de 
nisipuri fierbinţi. Aceasta însă în contrast cu lunile de primăvară 
cu ploi abundente, cînd riul vine năvalnie transportind can- 
tități mari de aluviuni. 

În jos de Craiova, malurile Jiului sînt fragmentate de 
cîteva, vîlcele create de cursuri temporare, cu totul neînsemnate, 
pe care nu le putem trece în categoria afluenților. Ar trebui 
poate amintite cîteva izvoare abundente ieşite de sub versantul 
estic (ca cele de la Gioroc, Murta, Dobrești), care, prin constanţă 
şi debit, oferă posibilităţi locale de utilizare fără amenajări 
deosebite. O menţiune trebuie făcută şi pentru Jieţ, vechi 
curs al Jiului părăsit și rămas, pe sub malul estic, în jos de 
Rojiştea, spre a drena o parte din apele scurse de pe terasele 
de pe stînga. 

Aşa cum s-a văzut, pe teritoriul judeţului Dolj riurile nu sînt 
numeroase dar reţeaua hidrografică a fost completată de lacurile 
prezente în număr mare atît în lunca Dunării și în micile depre- 
siuni dintre dune, cît şi pe terasele Dunării şi Jiului, acolo unde 
s-au creat condiţii propice de acumulare şi menţinere a apei. 

În urma indiguirilor şi desecărilor au dispărut cele mai 
multe şi mai mari dintre lacurile din luncă alimentate de Dunăre 
la revărsări. Cele care au rămas au acum un regim cu totul 
diferit față de cel dinaintea amenajărilor. Dar în afara acestora 
sînt de semnalat lacurile izolate formate între dune — ca Balta 
Neagră dintre Desa şi Poiana Mare — sau în cuvetele din lungul 
unor văi secundare — lacul Urzicuţa. Caracteristica principală 
a acestor lacuri o formează conținutul mare de săruri care le 
conferă chiar calităţi terapeutice. Concentrarea sărurilor (pînă 
la apariţia eflorescențelor) se datorește procesului complex de 
spălare şi de transport de pe o anumită suprafață şi apoi de 
evaporare a apei. Cantitatea de săruri oscilează foarte mult 
de la un sezon la altul, în funcţie de gradul de secare a fiecărui 
lac, în general observîndu-se o creştere de cîteva ori a cantităţii 
de săruri în lunile de la sfîrşitul verii şi din toamnă. 

Mai sînt încă două tipuri de lacuri prezente în cuprinsul 


„judeţului Dolj : pe de o parte lacurile de pe terase, cu izvoare 


proprii, așa cum sînt Lacul Mare şi Lacul Mic de la Prunet, 
aflate la sud de Craiova (şi utilizate din ce în ce mai mult ca 
lacuri de agrement) pe o terasă inferioară a Jiului, iar pe de 
altă parte lacurile antropice, sau de baraj. Acestea din urmă au 
— în raport.cu mărimea cursului şi a văii barate — dimensiuni 
foarte variate. 

Apele ireatice. Există o relație directă între particularităţi- 
le reliefului (sub aspectul fragmentării, energiei şi al constituţiei 
litologice) şi posibilităţile de formare a orizonturilor acvifere. 
Toate diferenţele care apar în repartiţia formelor principale 
de relief — interfluvii, văi, terase — se constată în modul 
de distribuire a apelor freatice. 

În jumătatea nordică a judeţului (corespunzind părţii 
sudice a Piemontului Getic, prin aspect şi altitudine o cîmpie 
înaltă piemontană dar prin fragmentare mult diferită de cîmpia 
propriu-zisă de la sud) natura rocilor permite formarea pînze- 
lor de apă la adincimi mai mari ca efect al permeabilităţii 
depozitelor piemontane. Adîncirea văilor a dus la interceptarea 
pînzelor, apariția izvoarelor şi deci a liniilor de descărcare a 
pînzelor. Toţi afluenții secundari ai Jiului îşi au izvoarele în 
pînzel» cantonate în această unitate piemontană la adîncimea 
de 15—30 m şi poate chiar mai mult. În sectorul din dreapta 
Jiului se constată o deplasare generală a apelor freatice către 
sud-est, în conformitate cu configurația generală a reliefului 
şi a liniilor vechiului con de dejecție format de Dunăre (la începu- 
tul cuaternarului) în această regiune. La trecerea de la regiunea 
piemontană la terasele Dunării are loc o reducere a adîncimilor 
şi chiar apariția unor linii de descărcare. 

Pe terasele Dunării dintre Drincea şi Desnăţui, nivelul 
hidrostatic descrește în aceeaşi direcţie, astfel că hidroizobatele 
cu valori de 10, 5 şi 2 m devin aproape perpendiculare faţă 
de dezvoltarea generală a teraselor. Ape freatice cu adîncimi 
mai mari de 10 m sînt cantonate pe spaţiul dintre Pleniţa şi 
Cetate extins în lungul Dunării pînă la Calafat şi Moţăţei, ca 
şi pe terasele înalte de la nord de Galicea Mare, Siliştea Crucii 
şi Lipov. Pe toată cîmpia de la nord de Poiana Mare, Seaca 
de Ciîmp, Covei, Boureni, pînza de apă este, în general, între 
5 şi 10 m, iar pe fişia din lungul Dunării, corespunzînd celor 
mai joase terase, variază de la 5—6 m pînă la sub 2 m. 

La est de Desnăţui, hidroizobastele capătă o altă desfăşurare 
şi urmărese îndeaproape configuraţia reliefului. Pină la linia 
Radovan — Şegarcea — Drănic apele freatice au o adincime 
mai mare de 20m, iar pe terasele desfăşurate pînă la Birca — 
Măceşu de Sus — Nedeia între 20 şi 10 m, local chiar mai mult. 


https://biblioteca-digitala.ro 


APELE 


41 


L. BADEA, ALEXANDRA GHENOVICI 


În stînga Jiului situaţia este în mare măsură asemănătoare, 
cu adîncimi de peste 20 m pe tot cîmpul înălțat de nisipuri 
pînă la Amărăşti. Pe terasele din triunghiul Dobrești — Bechet 
— Dăbuleni, hidroizobatele au un mers mult mai variat, arătînd 
adîncimi de la 20 pînă la 2 m, în conformitate cu variațiile 
accentuate ale suprafeţei terenului datorate atît modului de 
desfăşurare a teraselor, cît şi grosimii şi gradului de vălurire a 
nisipurilor. O situație asemănătoare prezintă întreaga luncă a 
Dunării numai că adîncimile sînt pînă la cel mult 5—6 m pe 
cele mai înalte acumulări de nisipuri. 

Grosimea stratului acvifer diferă mult de la un loc la 
altul, dar se poate aprecia că, în general, aceasta este în medie 
de 4—6 m în partea nordică a judeţului şi pe terasele superioare 
ale Dunării, crescînd pe terasele inferioare chiar pînă la 12—15 m 
(la nord de Rast s-a determinat o grosime a stratului acvifer 
de 15 m). Lucrările de îndiguire şi desecare din luncile Dunării 
şi Jiului au dus la o schimbare radicală a aspectului hidrografiei 
de suprafaţă şi a adîncimii orizonturilor freatice. Dar schimbările 
nu se limitează la cele două lunci largi, pentru că partea sudică 
a judeţului este brăzdată de păienjenișul de canale de irigație, 
formînd o adevărată rețea hidrografică artificială. Amenajările 
din lunci şi sistemele de irigație construite sau aflate în construc- 
ție au produs o modificare radicală a reţelei hidrografice de 
pe teritoriul judeţului, o adevărată revoluţie în ambianța, 
generală a cîmpiei şi luncii cu scopul utilizării cît mai eficace 
a resurselor locale. 


SOLURILE, 
VEGETAȚIA, 
FAUNA 





Solurile. Fragmentarea generală a teritoriului, văile largi 
cara-l străbat, ca şi prezenţa întinselor suprafețe acoperite de 
nisipuri reprezintă elementele principale ale diversităţii reliefu- 

4 lui. Cu toate acestea ele nu aduc modificări atît de puternice 

încît zonalitatea generală a solurilor din Cimpia Română să 
nu mai poată fi recunoscută în limitele judeţului Dolj, tot aşa 
de bine ca și în alte părți ale cîmpiei. Din contră, se poate afir- 
ma că pe cîmpurile situate de o parte şi alta a Jiului se pot des- 
luşi foarte clar fîşiile de soluri dispuse succesiv de la nord la sud. 


Prin situarea în partea de sud-vest a ţării, sub raportul 
particularităţilor solurilor, acest teritoriu aparţine provinciei 
danubiano-getice în care apar clar diferențiate zonele de sol 
brun de pădure, de sol brun-roşcat de pădure, de cernoziom 
levigat şi de cernoziom, acestea din urmă fiind în mare parte 
acoperite de nisipuri nesolificate sau slab solificate. 


Partea deluroasă a judeţului este domeniul solurilor 
brune de pădure dezvoltate pe formațiunile argilo-nisipoase 
din partea sudică a Piemontului Getic. Ele acoperă toate podu- 
rile şi spinările deluroase de la nord de linia Cornu, Terpeziţa, 
Craiova, Robănești. Sînt soluri cu un profil slab diferențiat, 
formate sub pădurea de stejar, în cea mai mare parte sub 
pădurea de cer şi gîrniță, iar la limita nordică a judeţului, sub 
pădurea de gorun. În această parte nordică apar din ce în ce 
mai frecvent solurile brune podzolite pînă la un stadiu mediu 
de podzolire. Se poaste chiar diferenţia la nord de o linie marcată 
cu aproximaţie de localităţile Greceşti—Işalniţa o fişie în care 
predomină solurile brune de pădure slab sau mediu podzo- 
lite, dar şi cu apariţii locale de podzoliri puternice ca urmare 
a modificării treptate atît a condiţiilor climatice, cît şi a 
celor de relief (fig. 9). 

Partea de mijloc a teritoriului este domeniul de apariție 
a solurilor brun-roșcate de pădure într-o fişie lată de aproxima- 
tiv 20 km (întreruptă numai de valea Jiului cu solurile ei aluvia- 
le) care cuprinde extremitatea sudică a Piemontului Getic, 
terasele cele mai înalte de la vest de Jiu, ca și partea nordică 
a cîmpului dintre Jiu şi Olt. Această fişie reprezintă de fapt 
acea zonă de trecere de la podiş (sau cîmpia piemontană înaltă) la 
cîmpia propriu-zisă a Olteniei. Limita sudică poate fi urmărită 
pe linia localităţilor Unirea, Giubega, sud-Perişor, Şegarcea, 
Celaru, pe alocuri bine pusă în evidență de denivelările prin 
care se termină către sud terasa superioară (la nord de Unirea, 
la Giubega şi Perişor) şi cîmpul Sălcuşei (la Segarcea şi Drănic). 43 

Solul brun-roşeat de pădure (considerat ca făcînd trecerea 
dintre solurile brune de pădure şi cele maronii levigate meditera- 
neene) apare în forma sa tipică în această parte a ţării fiindcă 
aici se realizează condiţiile acelei nuanţe a climatului temperat 
care, în special prin regimul precipitațiilor şi al temperaturilor, 
arată o anumită asemănare cu trăsăturile climatului submeditera- 
nean.Desigur că este vorba nu atît de o influenţă sudică manifes- 
tată cu pregnanţă, cît mai ales de convergența regională și locală a 
mai multor factori geografici favorabili care dau naştere unei 
ambianţe generale ale cărei particularități pot fi comparate 
cu cele ale climatului submediteranean, iar aceasta poate fi 
considerată — mai ales prin consecinţele ei — ca o nuanţă de 
tranziţie. 

Solul brun-roşcat prezintă un profil adînc de 1,5—2 m 
bine diferențiat în trei orizonturi : orizontul A adînc de 30—40 cm 
de culoare brună închis-roşeată şi structură grăunţoasă; 
orizontul B mult mai dezvoltat (avînd grosimi pînă la 1,5 m) 
de culoare brun-roșeată, puternic argilizat şi compact, se sfarmă 
în bucăţi nuciform-prismatice ; orizontul C apare mai puţin 
clar definit şi face trecerea la roca-mamă loessoidă pe care se 
formează asemenea soluri. Nuanţa roșcată este o consecință a 
acumulării oxizilor ferici. 

Condiţiile generale de formare sînt specifice pădurii de 
cer și girniță, dar în porțiunile mai umede la acestea se pot 
adăuga şi alte specii de arbori : carpen, jugastru, ulm, tei etc. 
De remareat că toemai în aceste părţi mai umede apare solul 
brun-roşcat podzolit, ocupînd petice relativ întinse mai ales 
de o parte și alta a Jiului, imediat la sud de Craiova. 

Deosebirea de solul brun-roșeat propriu-zis constă în 
acumularea într-o cantitate mai mare a silicei în orizontul A. 
Prezenţa acesteia dă solului o nuanță generală cenuşie, iar pe 
alocuri se remarcă prin pete cenuşii-albicioase. Orizontul B 
este la rindul său mai compact şi mai puţin permeabil. Prin 
cantitatea de substanţe nutritive pe care le conţine, solul brun- 
roșcat de pădure este considerat ca avînd o fertilitate ridicată 
şi poate fi folosit într-o gamă variată de culturi agricole, în 

44 pomicultură și viticultură. De fapt, viile renumite din podgoria 

cernoziomuri levigate; 3, cernoziomuri carbonatice; 4, cernoziomuri levigate nisipoase ; 5, cernoziomuri gleizate ; 


2 
9, soluri brune şi brune podzolite; 70, soluri negre 


1.Cernoziomuri (inclusiv castanii şi ciocolatii) ; 2, 

6, soluri brun-roşcate (inclusiv de tranziţie) ; 7, soluri brun-roscate podzolite ; 8, soluri brune şi regosoluri ; 

şi brune argiloase compacte; 11, soluri brune; 12, soluri argiloiluviale, moderat podzoiite; 73, soloneturi heatic-umede; 74, nisipuri nesolificate sau foarte slab 

solificate; 15, nisipuri slab solificate si cernoziomuri levizate; 16, nisipuri slab solificate şi soluri argiloiluviale ; 17, soluri argiloiluviale nisipoase ; 78, aluviuni şi 
soluri aluviale frecvent gleizate; 19, soluri brune aluviale; 20, lăcoviști; 21, mlaștini, 

Şegarcei, cele de la Galicea Mare și de pe Dealurile Viilor din 
jurul Craiovei, în cea mai mare parte pe asemenea soluri se află. 

Mai la sud, pe terasele medii şi inferioare ale Dunării 
pînă în luncă este un domeniu de dezvoltare a cernoziomurilor 
— de la cernoziomul puternice și foarte puternic levigat, pînă la 
peticele de cernoziom ciocolatiu din vecinătatea luncii Dunării. 
Spre deosebire de solurile brune de pădure şi brun-roşcate 
de pădure dispuse în benzi mai mult sau mai puţin uniforme, 
cele cîteva varietăți de cernoziom nu se mai înscriu atît de 
clar în fişii dispuse succesiv către sud. Gîndindu-ne la altitudinea 
regiunii şi mai ales la fragmentarea foarte redusă, această modifi- 
care în zonalitatea solurilor ar părea la prima vedere greu de 
explicat. Dacă luăm, însă, în considerație prezenţa solurilor 
de nisipuri pe suprafaţe întinse, atît în dreptul marii bucle a 
Dunării din amunte şi avale de Calafat, cât şi în stinga Jiului, 
nisipuri care creează o mare varietate a raliefului şi a adincimii 
apei freatice, devine foarte uşor de explicat situaţia menţionată. 

Cu tot aspectul general stepice al Cîmpiei Olteniei, de la 
început trebuie precizat că acest ţinut aparţine silvostepei, 
ceea, ce este dovedit nu numai de marea întindere a cernoziomu- 
rilor levigate, dar şi de resturile pădurilor de stejar care altădată 
ocupau întinderi mari. 

În profilul ceraoziomurilor levigate apar trei orizonturi 
bine diferențiate, orizontul A (de acumulare a humusului) 
de culoare brună-negricioasă, orizontul B brun, cu nuanţă 
castanie-roșcată și structură nuciformă pînă la prismatică 
(întrucâtva asemănătoare cu ceea ce s-a întîlnit la solul brun- 
roşeat de pădure) şi orizontul C de acumulare a carbonaţilor, 
cu eflorescenţ=, pseudomicelii şi concreţiuni. 


Imediat la sud de zona solului brun-roşeat de pădure, 
pe terasele mai înalte de la vest de valea Desnăţuiului şi pe cîmpul 
din stinga Jiului (mai puţin afectat de nisipuri) apar cîteva 
petice de cernoziom puternic levigat. Ele ocupă suprafeţe mult 
restrinse față de cît se întind cernoziomurile mediu şi slab 
levigate, prezente într-o fişie lată de 15 —29 km pînă la o 
linie care trece între Dunăre şi Jiu, aproximativ de la Maglavit, 
pe la Moţăţei, Băileşti, Birea, Gîngiova. La est de Jiu cernozio- 
murile puternic levigate ocupă o suprafață ceva mai întinsă 45 

în porţiunea Zănoaga — Dioşti — Celaru, dar din cauza extin- 
derii către sud a nisipurilor, cernoziomurile mediu şi slab levi- 
gate apar numai în cîteva fişii intercalate solurilor nisipoase, 
indiferent dacă acestea sînt cernoziomuri levigate nisipoase 
sau soluri argilo-iluviale nisipoase. 

Cu execepţia sectorului Calafat— Rast ocolit la vest şi 
sud de Dunăre, tot ceea ce este la sud de linia Maglavit — Băi- 
leşti — Birca — Gingiova reprezintă domeniul de apariție 
a cernoziomului ciocolatiu, în cuprinsul căruia se întilnese 
şi numeroase petice fie de cernoziomuri carbonatice, levigate 
şi nisipoase, fie solonețuri formate în micile depresiuni şi vîlcele 
de pe podul teraselor. 

Pe terasa inferioară şi în lunca înălțată prin acumulări 
de nisipuri din sectorul Calafat — Rast, ca şi la est de Jiu, 
în porţiunea Sadova — Bechet — Dăbuleni, există un adevărat 
mozaic de soluri, reflectînd în mod direct diversitatea condiţii- 
lor de formare. În acest ansamblu cea mai mare răspîndire o 
au cernoziomurile levigate nisipoase şi, bineînțeles, nisipurile 
aflate în diferite stadii de solificare sau chiar nesolificate, dar 
nu lipsese nici soloneţurile aluviale, cernoziomurile levigate 
şi gleizate şi chiar lăcovișştile. 

O mare varietate de soluri se întilneşte şi în cele două, 
mari lunci ale Jiului şi Dunării, dar este o mare deosebire între 
o luncă și alta. În lunea Jiului — în general mai netedă — pre- 
domină solurile aluviale, frecvent gleizate, cu sau fără carbonaţi, 
alături de care sînt petice sau fîşii de soluri gleice podzolite, solo- 
neturi, soluri brune și chiar cernoziomuri aluviale. De-a lungul 
Dunării prezenţa aluviunilor nisipoase şi a nisipurilor remaniate 
eolian a determinat; predominarea solurilor nisipoase în diferite 
grade de evoluţie, a nisipurilor nesolificate şi a mlaștinilor. 

Urmărind pe scurt trăsăturile generale ale solurilor de 
pe teritoriul judeţului Dolj am putut constata, înainte de orice, 
o varietate foarte accentuată a acestora, condiție de bază pentru 
practicarea unei game de culturi. Modul de utilizare a terenuri- 
lor reflectă clar acest lucru, dar marea varietate a solurilor şi 
implicit a condiţiilor în care ele se dezvoltă pun în acelaşi timp 
probleme diferite și uneori dificile pentru aplicarea măsurilor 
ameliorative necesare obținerii unor producţii ridicate. Cu toate 

aceste dificultăţi, în județul Dolj s-au întreprins acţiuni de mare 
amploare pentru valorificarea înaintată a terenurilor cu rezultate 
care pot; reprezenta oricind un exemplu în această privinţă. 


Vegetaţia Întinderile mari din sudul judeţului Dolj, azi 
acoperite de lanuri bogate şi lipsite de vegetaţie arborescentă, 
întrunesc imaginea unei stepe, puţin diferită de ceea ce ne-ar 
putea oferi larga stepă a Bărăganului. Aceasta este imaginea 
generală actuală, dar Cimpia Olteniei este numai aparent o 
stepă. Ea a devenit astfel prin activitatea omului din ultimele 
secole : deci o stepă antropică recent formată, pentru că atit 
natura solurilor, cît şi pilcurile de pădure rămase izolate pe 
întinsul câmpurilor sau chiar copacii stingheri arată că aici, nu 
prea demult, au existat păduri. În adevăr, Cimpia Olteniei a 
reprezentat un domeniu al silvostepei — al pădurilor de stejar 
poienite şi al tufărișurilor. De aceea, trebuie considerate ca atare 
menţionările precum că în vremea Daciei pădurile se întindeau 
și în Oltenia pînă spre Dunăre. : 

Unul dintre primele documente cartografice care consem- 
nează răspîndirea pădurilor în ţara noastră, întocmit cu mai 
puţin de 200 de ani în urmă (harta lui Specht din 1790), 
arată că situaţia suprafeţelor acestora era mult diferită față 
de cea actuală. În acea vreme pădurile compacte se întindeau 
pînă la Pienița — Cioroiu — Şegarcea — Valea Stanciului— 
— sud Amărăşti, dar şi mai la sud existau trupuri de pădu- 
re destul de întinse mai ales pe cîmpurile dintr-o parte 
și alta a Desnăţuiului. Sate ca Padea, "Țugureşti, Birza — azi 
în cîmp deschis — se aflau în mijlocul pădurilor de stejar poieni- 
te. Începînd de la Segarcea și Drănic, pe cîmpul larg dintre 
Desnăţui şi Jiu, codrii deşi se întindeau fără întrerupere spre nord. 


În răstimpul scurs de la acea dată s-a produs o modificare 
radicală a învelișului vegetal. Nu numai că a avut loc o deplasare 
spre nord a limitei sudice a pădurii şi golirea cîmpiei de peticele 
anterior existente, dar a avut loc şi o rărire evidentă pînă la 
despădurire a întregii părți sudice a Piemontului Getic. 
Ținînd seama de vechea răspîndire a pădurilor, nu se poate 
trage altă concluzie decît că teritoriul județului Dolj aparţine 
în cea mai mare măsură zonei forestiera a stejarului, iar dacă 47 

ne referim şi la cît a mai rămas din vechea haină a pădurilor 
apare foarte clar divizarea acestui teritoriu în trei părţi. Partea 
nordică a judeţului (totodată şi cea mai înaltă), extinsă pînă 
la sud de Filiaşi, este încă ocupată de păduri mari de cer 
şi gîrniță (Quercus cerris, Quercus frainetto). Pe spinările delu- 
roase de la est de Amaradia se întîlnesc pîlcuri sau chiar trupuri 
de pădure în care se face prezent gorunul (Quercus petraea) a 
cărui arie de răspîndire se plasează pe întreaga jumătate nordică 
a Podişului Getic. Alături apar numeroase alte specii de foioase 
specifice dealurilor de altitudine coborită și cîmpiilor (fig. 10). 

Partea de mijloc a judeţului pînă la linia Pleniţa—Şegarcea 
— Apele Vii reprezintă tot domeniul pădurilor de cer și gîrniţă, 
dar din acestea au rămas numai cîteva fragmente ocupînd 
suprafeţe mai întinse în triunghiul Craiova — Şegarcea — Pe- 
rişor. Aceste păduri sînt fie cereto-gîrnițete, uneori în amestece 
cu stejar bramăriu (Quercus pedunculiflora) şi stejar putos 
(Quercus pubescens), indicînd o trecere evidentă către silvo- 
stepă, fie cerete pure. Suprafeţele poienite din pădurile de cer 
şi gîrniță cu stejar brumăriu şi pufos sînt acoperite cu asociaţii 
de Pestuca sulcata cu Pestuca vallesiaca, de Antropogon ischae- 
mum, Chriysopogon gryllus etc. (Geografia văii Dunării românești, 
1969, pag. 148). 

O menţiune aparte trebuie făcută pentru pădurile de pe 
dealurile de la vest de Jiu din dreptul Craiovei (în raza locali- 
tăţilor Breasta, Lzamna, Bucovăţ) în care se întilneşte o gru- 
pare foarte interesantă de arbori. Ambianţa locală permite ca 
în pădurile de cer şi gîrniță să apară alături de gorun (Ouercus 
petraea, Quercus dalechampii, Q. polyearpa) şi exemplare de fag 
(Pagus silvatica), de carpen (Carpinus orientalis), de frasin (Pra- 
zinus holotricha, Prazinus ornus), de stejar pufos (Quercus pu- 
bescens). Prezenţa fagului din pădurea L=amna, în plină zonă 
a stejarului, reprezintă una din curiozităţile geobotanice ale 
acestei regiuni. 

Cimpia din sudul judeţului, un domeniu al silvostepei, 
prezintă azi numai cîteva petice de pădure poienită, fie de ste- 
jar pufos (Quercus pubescens) în partea nordică şi mai înaltă, 
a cîmpiei, fie de stejar brumăriu (Quercus pedunculiflora) ca 

48 cele de la nord de Bistreț şi din apropiere de Boureni. 

Fig. 10.— Repartiția pădurilor în judeţul Dolj (după Harta geobolanică sc. 1: 500 000). 


1, Păduri de gorun; 2, păduri de stejar pedunculat (Quercus robur);; 3, păduri de cer şi girniţă (in care predomină Q. cerris; Q.frainetto) ; 4, păduri de stejar pufos 


robur); 7 „păduri de salcim (Robinia pseudocacia), plantatii PE Nisipuri. 

6, păduri de luncă (grupări forestiere În cage predomină specii de Salix, Populus şi Quercus 

Despădurirea completă a cimpiei şi luarea în exploatare 
agricolă a tuturor terenurilor, inclusiv a celor nisipoase, au 
avut un efect negativ asupra acestora din urmă. Distrugîndu-se 
tocmai ceea ce asigura stabilitatea nisipurilor, pe suprafeţe întinse 
s-a produs o reactivare a acestora sub acţiunea vîntului. Pentru 
diminuarea şi stăvilirea procesului de spulberare şi invadare 
a terenurilor, s-a trecut la plantarea cîmpurilor de dune cu 
saleîmi. De pe la mijlocul secolului trecut au început să apară 
păduri de sulcîm acoperind atit dunele din lunca şi de ps terasele 
inferioare de la Maglavit, Ciupercenii Noi, Poiana Mare, Desa, 
Piscu Vechi, Ghidici, Băileşti, cît şi pe cele de p> cîmpurile 
din stinga Jiului de la Rojişte, Apele Vii, Celaru, Amărăști, 
Piscu Sadovei, Bechet. Ele au adus o modificare substanțială 
a peisajului cîmpiei, dar în orientarea nouă a valorificării terenu- 
rilor nisipoase sînt înlocuite treptat cu culturi irigate de 
mare productivitate. Luncile largi ale Jiului şi Dunării, chiar 
şi aceea a Desnăţuiului în sus de Giurgiţa sînt domeniul grupă- 
rilor forestiere alcătuite din sălcii şi plopi şi al tutişurilor obișnuite 
în locurile nisipoase sau miloas> umede, adesea inundabile. 
Mai ales în lunca Jiului apar păduri de stejar (Quercus robur, 
chiar Quercus pedunculiflora) în asociaţie cu alte foioas>, cu 
subarboret variat şi des. În urma lucrărilor pentru introducerea 
în circuitul agricol permanent a terenurilor din luncile Dunării 
şi Jiului, suprafeţele pădurilor de salcie şi plop s-au redus con- 
siderabil, acestea rămînînd sub forma lor obişnuită în ostroa- 
ve şi de-a lungul digurilor, în fişia de p-otecţie. În egală măsură 
s-au redus sau au dispărut bălțile şi mlaștinile pline de vegeta- 
ţia obişnuită în aceste locuri. Numai rar s> mai zăres2 smocuri 
de trestie (Phragmites communis), papură (Typha angustifolia), 
rogoz (Carez), pipirig (Holoschoenus vulgavis) ete., marcînd 
adînciturile terenului în care se mai mențin condiţiile obișnuite 
regiunii de baltă. 

Prin prezenţa apei freatice la mică adincime, p?in infiltră- 
rile produse dinspre rîu la cele mai mici creşteri de nivel, cu 
toată stăruința şi tehnica pe care omul o foloseşte pentru des=ca- 
rea și transformarea ei totală, Balta Dunării se face, în continuare, 
simțită ca o regiune cu totul aparte, căreia trebuie si i se dea 
atenţia cuvenită. 49 

Fauna. Modificarea din ultimii ani — pe alocuri radicală 
— a mediului de viaţă natural, prin secarea bălților, dispariția 
multor locuri umede, acoperite de vegetaţie specifică luncilor, 
şi prin reducerea suprafețelor împădurite sau cu tufărișuri, s2 
resfrînge în mod direct asupra faunei de toate felurile care 
populează asemenea medii. În ansamblu se poate vorbi de o 
reducere, în primul rînd, numerică a animalelor indiferent; 
de mediul — acvatic sau terestru — în care trăiau. Dar, paralel 
cu aceasta, nu trebuie pierdut din vedere că a avut loc o sus- 
ținută acţiune de protejare şi înmulţire a unor specii valoroase 
sub raport cinegetic. Se ştie doar că în pădurile de stejar din 
jumătatea nordică a județului căprioarele sînt în fiecare an. 
tot mai numeroase, iar citeva păduri de stejar au devenit; 
adevărate fazanerii cu mii de exemplare. În lunea Dunării au 
fost păstrate şi chiar amenajate suprafețe de interes piscicol, 
așa cum sînt întinderile de apă de la gura Desnăţuiului dintre: 
Bistreț, şi Dunăreni, de la Fintîna Banului. 


După caracterele geografice generale ale teritoriului 
acoperit numai în mică măsură de păduri, aprecierea globală, 
care se poate face este aceea că s> poate vorbi de o faună de 
stepă cu numeroase elemente de pădure şi de baltă. 

Rozătoarele mici, ca şoarele de cîmp (Microtus arvalis), 
șoarecele de mişină (Mus musculus spicilegus), șobolanul cenuşiu 
(Rattus norvegicus), popîndăul (Citellus citellus), care, toate, 
trăiesc pe seama culturilor, apoi iepurele (Lepus europaeus), 
răpitoarele mici — ca dihorul (Putorius putorius) şi nevăstuica, 
(Mustela vulgaris) — şi, în fine, răpitoarele mari — lupul (Canis 
lupus) şi vulpsa (Vulpes vupes) — se pot întilni oriunde pe 
teritoriul judeţului. 

Cu mulţi ani în urmă, pe cîmpurile întinse dintre Seaca. 
de Cîmp şi Băilești, Bistreț şi Urzicuţa, Giubega şi Virtop sau 


- Birea şi Valea Stanciului era prezentă pasărea cea mare a 


stepei — dropia (Otis tarda). Azi, însă, a dispărut, iar în aceste. 
părți ca locuitori obișnuiți au rămas păsările mai mărunte, 
ca prepelița (Coturniz coturniz), potirnichea (Perdiz perdiz), 
presura (Emberiza citrinella), prigoria (Merops apiaster), graurul 
(Sturnus vulgaris), mereu călător, de obicei în stoluri imense, 

lăstunul (Riparia riparia), cel ce cuibăreşte în malurile lutoase 
ale frunţilor de terasă. 


Alături de acestea sint; alte multe specii care trăiesc în 
egală măsură pe cîmpurile cu lanuri sau în peticele de pădure 
rărită, dar cele mai numeroase se zăresc tot în lunci, acolo 
unde zăvoaiele şi pădurile de stejar, ca şi stufărişurile oferă 
locuri ideale pentru păsări. Aici se întîlnesc atit păsări de baltă 
— corcodei (Podiceps), stirei, găinuși de baltă (Gallinula chloro- 
pus), becaţine (Gallinago media), îlueirari (Tringa), bitlani, 
pescăruşi (Larus), berze (Ciconia ciconia), rațe sălbatice (Anas 
platyphuymnchos), păsări mici cîntătoare, care cuibăresc în stuf 
—, cât; şi -păsări ale zăvoaielor — privighetoarea (Luscinia), 
codroșul (Phoenicurus phoenicurus), pitulicea fluierătoare (Phyyl- 
loscopus trochillus), mierla (Turdus merula), pițigoiul (Parus 
major), sticletele (Carduelis carduelis) ete. Acestea din urmă, 
reprezentind pe cele mai frecvent întilnite, se găsesc şi în păduri- 
le de silvostepă, chiar mai depărtate de luncile Dunării şi Jiului. 

Prezenţa unui număr mare de specii constituie, în primul 
rînd, dovada diversităţii mediului de viață şi a abundenței 
resurselor de faună. În adevăr, începînd din bălțile şi ochiurile 
de apă încă rămase în lunci, pînă în pădurile de gîrniță de pe 
cimpurile înalte, mișună o faună măruntă —în special insecte 
— care constituie hrana de bază a celor mai multe dintre păsări. 
Unele găsesc hrana pe ogcare, iar altele în fauna bălților. Nu 
este cazul unei enumerări a mulțimii de insecte şi alte animale 
mici din acest ţinut, dar este util de amintit că între ele sint 
cîteva de origine mediteraneană cu răspîndire limitată la partea 
de sud-vest a ţării : cîrcîiacul (Scolopendra cingulata), scarabeul 
(Scarabeus affinis), lăcusta marocană (Dociostaurus marocecanus), 
cea dăunătoare culturilor semnalată la Maglavit şi Golenţi, 
cicoarea  (Cicada orni), cîntăreţul zilelor de miez de vară. 
Prezenţa acestor insecte în partea sud-vestică a ţării trebuie 
judecată în primul rînd ca reprezentînd încă o dovadă a condiţi- 
ilor de viață deosebite determinate de acea nuanţă climatică 
menţionată ca efectul unei evidente influențe submediteraneene. 


Cu decenii în urmă, cînd exploatarea agricolă (prin culti- 
vare) a Bălții Dunării nu luase proporţii, bogăţia în peşte a 
bălților făcea renumele judeţului Dolj. Desecările au redus 51 

considerabil suprafețele ocupate de apă, astfel că numai cursul 
Dunării şi cîteva lacuri au rămas ca domeniu piscicol. 

Speciile întilnite sînt foarte numeroase, dar cu o frecvenţă 
mai mare trebuie citate: crapul (Cyprinus carpio), plătica 
(Abramis brama), babuşcea (Rutilus rutilus carpathorossicus), 
avatul (Aspuis aspuis), săbiţa (Plelecus cultratus), somnul 
(Silurus glanis), văduviţa (Leuciscus idus), şalăul (Stizostedion 
lucioperea), roşioara (Scardinius erythrophtalmus), ştiuca (Esoz 
lucius), ghiborţul (Acerina ceruna), carasul (Carassius auratus 
gibelio), caracuda (Carassius carassius) şi linul (Tinca tinca), 
preferîind mai ales apele liniștite ale bălților, bineînţeles în 
tovărăşia celor mai mulți dintre peştii prezenţi şi în Dunăre. 

Amenajarea suprafeţelor piscicole va reface în mare 
măsură potenţialul faunistic al Bălții Dunării şi prin aceasta 
o îmbogăţire a speciilor cu valoare ridicată. 


POPULAŢIA Şi 
AȘEZĂRILE 





Consideraţii de geografie istorică 


Mărturie a străvechii populări a actualului teritoriu al 
judeţului Dolj stau numeroasele urme arheologice descoperite, 
în decursul timpului, în diferite puncte din cuprinsul lui, care 
dau indicaţii prețioase cu privire la viața omului pe aceste 
locuri încă din vechime. Aşchiile de silex descoperite la Dobro- 
mira (pe teritoriul actualei comune Virvoru de Jos) atestă 
activitatea omului paleoliticuiui inferior în aceste locuri. Cerce- 
tări mai recente efectuate pe dunele de nisip din sud-vestul 
Olteniei au depistat o bogată locuire epipaleolitică sau neolitic- 
aceramică. Cea mai veche cultură neolitie-ceramică din Oltenia 

este cultura Criş, din vremea căreia s-au găsit așezări și pe 
teritoriul judeţului Dolj, la Verbiţa şi Verbicioara. Sînt prezente 
şi urmele culturilor următoare: cultura Vinca-Turdaș (la 
Verbicioara şi Rast) şi cultura Sălcuța (contemporană civiliza- 
ției Cucuteni), cu o mare răspîndire în timp şi spațiu, oglindind 
un simţ artistic foarte dezvoltat şi indicînd începuturi de folosire 
a aramei pentru confecţionarea uneltelor şi obiectelor depodoabă. 


În Cîmpia Olteniei au pătruns, în jurul anului 1800 î.e.n., 
populaţii de păstori, care au dislocat în bună măsură vechile 
triburi agricole ale civilizației Sălcuţa, producînd transformări 
în sfera culturii lor materiale. Aceasta a dus, se pare, spre o 
nouă cultură, şi anume cultura Coțofeni, care a marcat; perioada 
de tranziție spre epoca bronzului, ea fiind considerată ca primă 
cultură a epocii bronzului timpuriu. Dintre culturile ulte- 
rioare, se remarcă cultura Verbicioara, extinsă mult în teritoriu, 
din cîmpie pînă în regiunea de dealuri. În aşezăzi ale culturii 
Verbicioara au fost găsite brăzdare de corn de cerb, precum 
şi numeroase unelte şi arme de bronz. După anul 800 î.e.n. 
se cristalizează cultura primei epoci a fierului (Hallstatt), 
reprezentată pe teritoriul judeţului Dolj prin cimitirele de la 
Basarabi şi Gogoșu, în care mormintele sînt rinduite în şiruri 
paralele şi care conțin urme de incineraţie. Tot din acea pe-. 
rioadă (sec. V î.e.n.) datează un fragment de vas de ceramică 
attic, descoperit la Coţofenii din Dos, a cărui prezenţă atestă 
legăturile comerciale cu lumea grecească. 


De asemenea, civilizaţia hallstattiană, răspîndită aproape 
în toată Oltenia, este dovedită în cuprinsul judeţului Dolj 
de urmele unor aşezări, păstrate sub formă de măguri, ca cele 
de la Virtop, Căciulatu (aparținind actualei comune Terpeziţa) 
şi Plopşor (comuna Sălcuţa). În interiorul acestor mici movile 
se găsesc una sau cel mult două colibe, care fuseseră locuite 
de o populaţie agricolă pașnică. În apropierea așezărilor semna- 
late s-au descoperit morminte în tumuli, în care s-au păstrat 
arme și vase mari, de forme variate, realizate într-o tehnică 
superioară (D. Berciu, Din problemele preistoriei Olteniei, 
Oltenia, 1943, pag. 245). 

A doua etapă a fierului (La Tene), reprezentată prin 
aşezări şi cetăţi fortificate cu valuri și şanţuri de apărare, este 53 

identificată, pe teritoriul judeţului Dolj, lingă Craiova, unde 
s-a descoperit un tezaur cu piese de harnaşament, de argint şi 
argint aurit, conținînd elemente grecești și scitice, pe fondul 
unei arte autohtone. 

Bogatele resturi materiale şi tezaure de argint (Pieleşti), 
datind din secolele III și II î.e.n., aduc prețioase indicații des- 
pre civilizaţia dacică din Oltenia. Toate aceste urme arheologice 
sint o mărturie a continuității de viață a populaţiei, din comuna 
primitivă pînă în perioada dacică (cetatea de la Bucovăţ). 
În secolul I e.n. teritoriul de pe stinga Dunării a fost cucerit 
de romani, care au ridicat în sudul Olteniei unele construcţii 
şi au făcut numeroase drumuri militare, ce înlesneau și schimbu- 
rile comerciale. Teritoriul actualului județ Dolj era traversat 
de la vest la est de un asemenea drum, care pornea de la Drobeta 
(Drobeta— Turnu Severin), trecea pe la Admutrium (Butoieşti, 
județul Mehedinţi), Pelendava (Craiova), Castranova (Georocu 
Mare, comuna Bratovoeşti) şi se unea la Romula (Reşca, județul 
Olt), cu vestitul drum roman ce urca pe valea Oltului. În cuprin- 
sul judeţului s-au mai păstrat vestigiile unei aşezări, ridicate 
la. rangul de oraș, la Cioroiu (comuna Cioroiași), precum şi ale 
castrelor romane cu importanță strategică de la Desa, Bistreț, 
Bechet (pe malul Dunării), Răcari lingă Filiaşi și Botoşeşti-Paia. 
De o mare însemnătate sînt şi urmele marelui val de pămint, 
numit Brazda lui Novac, care marca, pe vremea lui Constantin 
cel Mare, limita nordică a imperiului. El pornea de la Dunăre 
(Hinova, județul Mehedinţi), traversa județul Dolj pe la sud 
de Brabova şi Predești, trecea pe la Pelendava (Craiova) şi 
ajungea la Olt, la nord de Romula (Reşca), de unde se continua 
în Muntenia (D. Tudor, Oltenia romană, Oltenia, 1943, 
pag. 269). 

Civilizaţia daco-romană a constituit elementul de bază, 
continuator pentru noua civilizație creată după migraţia popoa- 
relor din evul mediu şi contopirea cu elementul slav. Printre 
urmele arheologice rămase din această perioadă menţionăm : 
fibulele găsite la Coşoveni şi Lazu (comuna Terpeziţa) aparţinînd 
taifalilor, fibula de la Vîrtop datînd de pe vremea vizigoților, 
cazanul din bronz pentru sacrificii descoperit la Ciuperceni 
provenind de la huni, fibula germanică datînd din secolul al 

VI-lea găsită la Pleniţa, cea de la Vela, un tezaur germanic, 
cu influențe bizantine din secolul al VII-lea de la Coşoveni, 
provenind probabil de la gepizi, apoi securile din fier de la 
Viîrtop şi sabia de la Popoveni (Craiova) din secolele IX-X. 
Toate acestea, precum şi tezaurele monetare provenind din 
perioada evului mediu, descoperite aproape în întreaga Oltenie, 
dovedesc existența şi permanența unei vieți organizate pe 
aceste teritorii (A. Sacerdoţeanu, Oltenia medievală, 
Oltenia, 1943, pag. 283). 


Începînd cu secolul al X-lea au avut loc mari frămîntări 
şi puternice transformări social-economice, care au dus la des- 
trămarea obştiilor săteşti şi apariţia unei nobilimi locale. Secolul 
al XV-lea marchează apariţia „,băniei”, formă de organizare 
teritorială cu o importanță istorică şi politică remarcabilă. 
Cel mai important rol l-au avut boierii Craioveşti, primii bani 
ai Olteniei, care au deţinut bănia neîntrerupt timp de patru 
decenii şi din rîndul cărora s-a ridicat, în 1508, Neagoe Basarab. 
Ca prim dregător după domn, banul juca un mare rol politie 
în viaţa țării. EI îşi avea un aparat administrativ propriu, 
curtea sa asemănătoare celei domneşti, precum și oastea sa 
proprie. Banul avea drepturi depline, ca şi domnul, să dăru- 
iască sate şi „slugile” care se distingeau prin fapte militare. 
Această puternică organizare a contribuit ca multă vreme 
Oltenia să apară ca o individualitate politică, cu tendință 
de autonomie (Istoria României, vol. II, 1962, pag. 625). Legă- 
turile de ordin politic şi comercial pe care Craioveştii le-au 
avut cu Imperiul Otoman au stinjenit interesele generale ale 
statului. Marea putere politică a băniei, poziția economică 
favorabilă a boierimii oltene, paralel cu autoritatea de care se 
bucurau, la acea vreme, mănăstirile (Vodița, Tismana şi Cozia) 
au dus la aservirea treptată a obştiilor libere şi la ducerea țără- 
nimii în stare de iobăgie. Această situaţie a țărănimii din Cimpia 
Olteniei, accentuată și mai mult de jafurile turcești, a dus la 
puternice mişcări țărănești, care s-au manifestat; sub diferite 
forme : nesupunerea la lucru, haiducie, răscoale. 

De o deosebită autoritate se bucura ,,marea bănie” în 
vremea Buzeştilor, pe timpul lui Mihai Viteazul, el însuşi 
ajuns ban al Craiovei, după ce deținuse pe rind diferite trepte 55 

ale dregătoriei oltene. Apoi, în septembrie 1593, Mihai este 
numit domn al Țării Româneşti. În îndeplinirea ţelului său de 
unificare politică a Țărilor Române, realizat pentru scurtă vreme 
în 1599, familia Buzeştilor a jucat un rol însemnat. În secolul 
al XVIII-lea bănia pierde din autoritate, pentru a dispare 
definitiv la începutul secolului al XIX-lea. 

| Secolul al XVII-lea a consemnat o tendință generală 
de dezvoltare a vieţii economice, mai ales în ceea ce priveşte 
activităţile agricole, între care se remarcau creşterea anima- 
lelor și pescuitul. Tot în această perioadă s-au introdus în ţară 
culturi de plante noi (porumbul, tutunul) care, ulterior, au pă- 
truns şi în Cîmpia Olteniei. A, crescut puterea marii boierimi, 
au sporit averile acestora şi s-au alcătuit marile latifundii. 
De exemplu, frații Buzescu stăpîneau în Oltenia, la acea vreme, 
nu mai puţin de 133 de moşii (C. O. Giurescu şi D.C. 
Giurescu, Istoria româmlor, 1971, pag. 385). În paralel, 
s-au intensificat relaţiile de schimb, care, în mare parte, se 
efectuau prin schelele dunărene (vama Calafat). 

Secolul al XVIII-lea a adus evenimente de o deosebită, 
însemnătate pentru populaţia Olteniei. Condiţiile grele de 
viață, mai ales sub raport fiscal, din timpul ocupaţiei habsbur- 
gice (1718—1739), agravate de stăpînirea turco-fanariotă, au 
făcut ca unele sate doljene să se risipească, locuitorii lor, în 
mare parte, să fugă peste Dunăre, Olt, sau să se stabilească, 
în Banat. În perioadele 1716—1730 și 1760—1799, mulţi olteni 
s-au așezat prin satele bănăţene, întemeind chiar sate întregi 
de olteni (bufani), unele dintre acestea devenind cu timpul 
comune mari. Comloșul, spre exemplu, avea în 1922 circa 
4 000 de locuitori. 

La începutul secolului al XVIII-lea Oltenia era bine popu- 
lată, mai ales în jumătatea sa nordică, cuprinzînd depresiunile 
şi regiunea dealurilor, după cum reiese din harta lui Fr. Sc h- 
wantz din 1723. Satele preferau să se aşeze fie în lungul 
apelor, fie în regiunile de contact, deal-cîmpie, cîmp-terasă, 
terasă-luncă. Cele mai vechi sate din cîmpie au fost cele de 
vale, cîmpul devenind mult mai recent loc de fixare a aşeză- 
rilor. Se manifesta, de asemenea, tendința satelor de a se dez- 
volta la adăpostul pădurilor, în poienile din interiorul lor, 

sau la marginea acestora. Înmulțirea așezărilor, extinderea 
arăturilor, crearea de drumuri şi poteci, folosirea lemnului 
pentru construcţii şi unele meşteşuguri au avut ca efect frag- 
mentarea, și restringerea suprafețelor acoperite cu păduri care, 
la acea vreme, ocupau suprafeţe mari, coboriînd pînă în lunca 
Dunării. 

În a doua jumătate a secolului al XVIII-lea, după cum 
reiese din harta lui Specht din 1791, densitatea așezărilor 
din Cimpia Olteniei era mai mică decit în restul Olteniei. Struc- 
tura social-economică de tip feudal a îngăduit o redusă valori- 
ficare a potenţialului economic a câmpiei. În general, predomi- 
nau satele mici, de tip cătun, şi numai pe alocuri se întilneau 
sate relativ mari, situate mai ales în regiunile de interferență 
a stepei cu pădurea (Amărăști, Mirşani, Moţăţei, Cioroiu, 
Salcia ș.a.). Unele aşezări, în prezent foarte mari, pe harta lui 
Specht nici nu figurau (Băileşti), sau erau consemnate 
ca sate mici (Poiana Mare). 


Abia în secolul al XIX-lea, odată cu pătrunderea capita- 
lismului în agricultură şi cu schimbarea caracterului ei dominant 
pastoral în agricol-cerealier, a avut loc o intensă populare cu 
locuitori veniți dinspre deal, de dincolo de munte, sau de peste 
Dunăre. Denumiri de sate ca Ungureni, Greceşti ş.a. indică 
originea populaţiei care le-au alcătuit (din Transilvania sau din 
sudul Dunării). De asemenea, populaţii din nord au fost atrase 
de terenurile agricole din Cimpia Olteniei şi ca urmare a acor- 
dării libertăţii navigaţiei pe Dunăre (1829), care a stimulat 
comerțul cu cereale şi deci extinderea culturilor agricole. Harta 
rusă din 1835 şi cea din 1853 consemnează modificările inter- 
venite în repartiția așezărilor omenești de la mijlocul secolului 
trecut. Spre exemplu, harta din 1835 menţionează pe terito- 
riul judeţului Dolj existența a 364 de așezări omeneşti, dintre 
care 299 de sate şi cătune (C.0. Giurescu, Principatele 
Române la începutul secolului XIX, pag. 89). Aşadar, vechimea 
şi permanența populării acestor locuri, precum şi îndesirea 
populaţiei județului Dolj sînt fapte demonstrate de arheologie 
şi istorie din paleolitic pînă în vremea noastră. 

Evenimentele politico-sociale petrecute în a doua jumă- 
tate a secolului al XIX-lea, începutul secolului al XX-lea (Unirea 57 

Principatelor, cucerirea independenței ţării în urma războiu- 
lui din 1877, reformele agrare etc.) au creat condiţii favorabile 
dezvoltării economiei şi relațiilor capitaliste. Nedreapta împăr- 
ţire a pămîntului a agravat mult situaţia ţărănimii, provocînd 
importante mişcări care s-au semnalat în numeroase localităţi 
din cuprinsul judeţului (Băilești, Cetate, Dăbuleni, Calafat, 
Rast, Poiana Mare etc.). Asemenea mişcări s-au succedat la 
intervale scurte şi au crescut în intensitate, culminind în anul 
1907. Răscoala a fost însă reprimată, populaţia multor aşezări 
(Băileşti, Galicea Mare, Terpeziţa etc.) fiind crunt lovită. 

Primul război mondial a adus mari suferinţe, frămîntările 
şi luptele revoluţionare continuindu-se în anii următori. În 
unele localităţi — Craiova, Calafat, Cetate, Moţăţei — s-au 
organizat; nuclee de luptă în jurul grupurilor comuniste, conduse 
de partid. Procesul conducătorilor muncitorilor ceferiști şi 
petrolişti judecat la Craiova, în 1934, a avut un mare răsunet 
în rîndul maselor populare. Lupta neîncetată, de secole, a țără- 
nimii, unită cu cea a proletariatului muncitor, pentru o viață 
liberă, în care poporul să fie stăpîn pe destinele sale a dus abia 
după cel de-al doilea război mondial la împliniri depline. 


Populația 


Număr, repartiție teritorială, structură. După o creştere 
relativ rapidă a populaţiei în secolul al XIX-lea, prima jumă- 
tate a secolului următor a consemnat o creştere mai lentă, dar 
continuă, în perioada 1912 —1972 înregistrindu-se un ritm mediu 
anual de 8,5%/99. Pe perioade mai mici, se remarcă unele deo- 
sebiri, în funcţie de condiţiile istorice şi social-economice spe- 
cifice fiecărei etape. Astfel, perioada 1912—1930, marcată 
de o economie slab dezvoltată, axată pe agricultură, etapă care 
include şi perioada primului război mondial, a înregistrat un 
ritm mediu anual de creştere de numai 6,3%/99. Etapa următoare, 
1930—1948, cu cel de-al doilea război mondial și cu începutul 
anilor de refacere a economiei distruse de război, a avut un 
ritm de creştere de 8%. În anii dintre recensămînturile din 1948 

şi 1956 populaţia a crescut anual cu abia 5,4% şi numai după 
această perioadă, paralel cu acţiunea de dezvoltare masivă a 
industriei, populaţia a crescut într-un ritm mai ridicat : 8,4%/00 
în medie anual între anii 1956 şi 1966 şi 10%/ din 1966 pînă în 
1972. Astfel, populaţia judeţului Dolj a crescut de la 533 872 de 
locuitori la recensămîntul din 1930, la 615 301 la cel din 1948, 
642 028 de locuitori în 1956, pentru a ajunge în 1966 la 691116 
locuitori. În prezent judeţul Dolj are 734 305 locuitori după 
datele estimative de la 1 iulie 1972, situîndu-se pe locul al 
7-lea între toate judeţele țării. 

Creşterea relativ lentă a populaţiei se datorează natali- 
tăţii scăzute a populaţiei de numai 16,30% în anul 1972, sub 
media pe ţară (18,8%/09), ceea ce situează judeţul printre ulti- 
mele 4 din ţară. În unii ani, natalitatea a fost mai mare (25,6%/09 
în anul 1967, 24,0%/09 în 1968), ani cînd sporul natural a atins 
valori de 15,5 şi, respectiv, 14,3 la 1 000 de locuitori. În 1972, 
mortalitatea a fost de 9,1%/00 (9;2%/0 Media pe ţară) ; ca urmare, 
a rezultat un spor natural mic, de numai 7,2%/09, faţă de 9,6%/%9 
media țării. Acesta a fost, însă, compensat de un spor migrator 
ridicat, care a avut un rol pozitiv în menţinerea unui ritm mode- 
rat de creștere a populaţiei județului. Sporul migrator pozitiv 
trebuie privit, în primul rînd, ca o consecință a acţiunii de 
industrializare a judeţului, pe de o parte, a creşterii importanței 
Craiovei ca centru industrial, iar pe de alta, a apariţiei de acti- 
vităţi industriale noi (prospectarea şi exploatarea petrolului 
și a gazelor naturale), care au atras continuu forță de muncă, 
de pe o arie mult mai largă decît limitele județului. Aceleaşi 
motive, la care se adaugă deschiderea a numeroase șantiere de 
construcţii (industriale, social-culturale, de locuinţe etc.), au 
stimulat importante mișcări de populaţie şi în interiorul jude- 
țului. Direcţia generală a acestor mişcări este în general dinspre 
sat spre oraș, drept consecinţă înregistrindu-se în 1971 un spor 
migrator de + 2 180 în mediul urban și de —2 400 în mediul 
rural. În unii ani, de puternic avînt al construcţiilor industri- 
ale, diferențele erau mult mai mari, ca de exemplu în 1965, 
cînd sporul migrator a înregistrat valori de +6 122 în mediul 
urban şi — 5 943 în cel rural. 59 

Aşadar, în funcție de profundele transformări economico- 
sociale care au avut loc în ultirrele şase decenii, populaţia jude- 
țului Dolj a marcat creşteri diferite în teritoriu. Densitatea 
medie pe judeţ a crescut de la 64,6 loc./km? în 1912 la 99,1 
loc./km2? în 1972 (peste media țării—87,0%). După cum reiese 
din analiza hărţii densităţii populației, în anul 1912 (fig. 11) mai 
mult de jumătate din comunele județului aveau densități sub 
60 loc./km?, mai ales partea sudică şi centrală a județului. Densi- 
tăți mai mari, de peste 80 loc./km?, se înregistrau numai în 
citeva comune, situate în vestul județului (Unirea, Pleniţa, 
Caraula, Cetate, Galicea Mare, oraşul Calafat) şi în două comune 
din nordul Craiovei (Işalniţa şi Mischii). 

Harta densităţii populaţiei din 1972 (fig. 12) consemnează, 
modificări remareabiie față de trecut. Densităţi sub 60 loc./km? 
se mai întîlnesc într-un număr redus de comune (1/5 din comu- 
nele judeţului) localizate fie în luncă (Desa, Bistreț, Măceşu de 
Jos, Gighera), fie în cîmp (Perişor, Virtop, Orodel, Verbiţa, 
Vela, Terpeziţa etc.). S-au înmulţit, în schimb, comunele în 
în care densitățile depăşesc 80 loc./km? (în împrejurimile Cra- 
iovei, în comunele de pe stînga Jiului, avale de Craiova, în 
sud-vestul județului), sau chiar 100 loc./km? (Bechet, Amărăştii 
de Jos, Urzicuţa, Lipovu, Cerăt, Unirea, Malu Mare şi oraşele 
Calafat, Băileşti şi Filiaşi). Printre comunele în care populaţia 
a crescut substanţial, față de 1912, se numără Călărași, Dăbu- 
leni, Teasc, Podari, Pieleşti, Moţăţei, Seaca de Cîmp, Lipovv, 
Cerăt, Valea Stanciului, Urzicuţa ș.a., în unele populaţia aproape 
dublîndu-se. De remarcat densităţile mari de 175 —200 loc./km? 
în comunele suburbane Işalniţa şi Cernele, unde s-au dezvoltat 
puternice unităţi industriale, care au atras însemnată forță de 
muncă şi stabiliri definitive de populație. 

Numărul populaţiei pe sexe arată o uşoară predominare 
a femeilor (51,2%, în anul 1972), mai ales în mediul rural (52,1%). 
Se remarcă unele comune în care numărul acestora depășește 
56%, de exemplu Argetoaia, Melinești, Murgaşi, Fărcaș, Bul- 
zeşti. Predominanța femeilor s-a accentuat paralel cu fenomenul 
de atragere a populației, în special a bărbaţilor, de la sate la 
oraşe, în activităţile de construcții și industriale. În unele oraşe 
şi comune suburbane numărul bărbaţilor este majoritar, desigur 

Fig. 11.— Densitatea populaţiei la recensămîntul din anul 1912. 

Fig. 12.— Densitatea populaţiei în anul 1972. 

în mare măsură legat de dezvoltarea industriei din aceste loca- 
lităţi : Işalniţa 63,1%, Craiova şi Băilești 50,7%. 

Structura populaţiei pe medii indică un procent încă ridi- 
cat al populaţiei rurale (63,8% în 1972), deşi acesta a marcat 
o continuă scădere, de la 82,8%, în anul 1930, la 66,5% la ulti- 
mul recensămint din 1966. Aceste modificări se datorează mai 
multor cauze, între care un rol important l-au avut sporul natu- 
ral mai ridicat din mediu urban (8,8 la 1 000 de locuitori), 
faţă de mediul rural (6,3 la 1 000 de locuitori în 1972), atracţia 
populaţiei rurale către orașe, mai ales în ultimele două decenii, 
precum şi măsurile de trecere a unor localităţi în categoria ora- 
șelor, odată cu împărţirea administrativă pe judeţe a ţării 
din 1968, cu care prilej două așezări au fost declarate oraşe : 
Filiaşi şi Şegarcea. S-a ajuns astfel ca, după datele recalculate 
la 1 iulie 1972, populaţia urbană să numere 238 880 de locuitori, 
adică 32,5%, iar împreună cu populaţia comunelor suburbane 
36,2%, din populaţia totală a judeţului, procent care îl situează 
sub media pe ţară (fig. 13). 

În ceea ce priveşte structura populaţiei pe grupe de vîrstă, 
se constată că piramida virstelor este normală (fig. 14). Baza 
acesteia, alcătuită din tineret pînă la 15 ani (reprezentind peste 
23% din populaţia totală), a fost corectată prin măsurile adop- 
tate în ultimii ani, cu privire la stimularea natalității. Popu- 
laţia aptă de muncă din judeţ însumează aproximativ 60% 
(63%, la bărbaţi şi 55%, la femei în 1972). În cadrul acestei 
grupe de populaţie, piramida prezintă două gituiri, cauzate 
de consecințele celui de-al doilea război mondial, care, pe de 
o parte, a provocat pierderi de vieți omenești, reflectate la 
populația masculină aflată acum la virsta de 55—60 de ani, 
iar, pe de alta, prin micşorarea numărului de nașteri, oglindită 
în scăderea populaţiei în jurul virstei de 30 de ani. Curba des- 


creşte treptat după vîrsta de 60—65 de ani, mai ales la populaţia 
masculină. 


Nivelul de trai material și cultural al populaţiei judeţului 
Dolj a cunoscut în ultimele decenii profunde transformări, ca 
urmare a politicii de industrializare socialistă, de creştere a 63 

productivității muncii, de îmbunătăţire continuă a condiţiilor 
sociale a învățămîntului şi sănătăţii. i 
învățămîntul şi știința, domenii de activitate în care s-au 
alocat peste 350 milioane lei în perioada 1965 —1972, au cunoscut 
o puternică dezvoltare. În anul școlar 1972/1973 existau 461 
de școli de cultură generală, cu peste 101 000 elevi şi 4 830 de 
cadre didactice. Ca urmare a recentei orientări a învățămintului, 
în judeţul Dolj funcționează 16 şcoli profesionale cu peste 
10 000 de elevi şi 13 licee industriale, agricole, economice și 
pedagogice cu aproape 6 100 de elevi şi 380 de cadre didactice. 
Orașul Craiova se înscrie printre centrele universitare ale ţării, 
învățămîntul superior desfăşurindu-se în cele 10 facultăți exis- 
tente din diferite specialităţi (fig. 15), cu 5 900 de studenți şi 
410 de cadre didactice universitare în anul şcolar 1972/1973. 

Activităţile culturale se desfășoară în cuprinsul judeţului 
în 170 de cămine culturale, 5 case de cultură, 180 de cinemato- 
grafe, 3 teatre (național, dramatic şi de păpuși), o filarmonică, 
9 muzee şi aproape 700 de biblioteci. 

Creşterea bunăstării s-a reflectat şi în grija acordată pentru 
sănătatea populaţiei, în care scop s-au investit fonduri impor- 
tante, cifrate la 297 milioane lei numai în perioada 1965—1972. 
Cea mai mare realizare este construcția noului spital din Cra- 
iova,, instituție medicală modernă şi de mare capacitate (1 000 de 
locuri). În anul 1972 existau în judeţ; 20 de spitale cu 5 360 
de paturi, 2 sanatorii (760 de paturi), 165 de policlinici, dis- 
pensare, staționare şi circumscripţii sanitare, 50 de case de 
naștere, 15 creșe şi 37 de farmacii. Numărul de locuitori ce 
revin la un medic a scăzut de la 1 136 în anul 1965 la 935 în 
1972. În paralel a scăzut mortalitatea. 


Este semnificativ faptul că veniturile populaţiei se reali- 
zează în proporţie de 70% din salarii, aproximativ 9%, din veni- 
turi bănești de la C.A.P., peste 9%, din pensii, apoi 4,5% din 
alocaţii de stat pentru copii, aproape 2%, din burse şi ajutoare 
ete. În ceea ce priveşte cheltuielile băneşti ale populaţiei, peste 
710% reprezintă cumpărări de diferite mărfuri necesare hranei, 
îmbrăcămintei şi nevoilor casnice şi numai 12% cheltuieli 
pentru servicii. În 1972, vînzarea de mărfuri cu amănuntul prin 
comerțul socialist a înregistrat, față de 1965, o dinamică de 65 

180% la mărfurile alimentare şi 140%, la cele nealimentare. 
Mărimea veniturilor populaţiei a făcut posibilă creşterea vîn- 
zărilor de produse industriale cu durată îndelungată de folo- 
sire. Astfel, în perioada 1965—1972 s-au vîndut aproape 20 000 
de frigidere, 56 000 de televizoare, 65 700 de aparate de radio, 
11 600 de maşini de spălat și mobilă în valoare de 694 milioane lei. 

În perioada 1966—1972 populaţia judeţului Dolj a con- 
struit din fonduri proprii peste 18 300 de apartamente (pe o 
suprafaţă locuibilă de 594 000 m?) şi 3 246 de apartamente din 
fondurile populaţiei cu sprijinul statului. În aceeaşi perioadă 
s-au construit din fondurile statului aproape 13 100 de aparta- 
mente, care s-au adăugat altor 6 700 construite, din aceleaşi 
fonduri, în perioada 1961—1965. 

Menţionăm că s-au produs unele îmbunătăţiri şi în ceea 
ce priveşte situaţia edilitară din mediul urban. S-a extins lun- 
gimea rețelei de distribuire a apei (cantitatea de apă potabilă 
distribuită crescînd de 6,4 ori în anul 1972 față de 1965). Numărul 
satelor electrificate a crescut de la 188 în anul 1965 la 349 în 
1970. 


Așezările 


Structura administrativ-teritorială a judeţului cuprinde 
b oraşe — Craiova, Băileşti, Calafat, Filiaşi şi Segarcea — primul 
fiind municipiu şi reşedinţă de judeţ — precum şi 380 de sate, 
grupate în 95 de comune, dintre care 5 suburbane. Densitatea 
așezărilor din județul Dolj este de 5,3 localităţi la 1 000 km?, 
cu un grad mai ridicat de îndesire în jumătatea de nord, în 
piemont, față de jumătatea sudică, în luncă şi pe terasele 
Dunării şi Jiului. 
Aşezările rurale. După poziţia lor în teritoriu, în județul 
Dolj se disting mai multe tipuri de aşezări : sate de luncă, 
dezvoltate, îndeosebi, în lungul Dunării şi Jiului, în general 
puţine la număr (Bechet, Sărata, Bucovăţ, Mofleni etc.), din 
cauza condiţiilor nefavorabile provocate de prezența pînzei 

freatice la suprafață şi a pericolului inundaţiilor. În unele 
cazuri (Dăbuleni) vatra satelor începe din luncă, se continuă pe 
fruntea teraselor, ajungînd chiar pe podul acestora, sau, silite 
să părăsească lunca, din cauzele menţionate, satele (Rast, Negoi, 
Comoşteni, Călăraşi) s-au urcat pe fruntea şi pe podul tera- 
selor. Tot la contactul dintre luncă și terase 
se găsesc şi unele sate din valea Desnăţuiului (Dunăreni, Goicea, 
Bîrea), sau din valea Jiului (Sadova, Toceni, Gighera, Zăval, 
Gîngiova). Uneori, extinderea satelor situate pe fruntea tera- 
selor a fost influențată de înclinarea pantei, fragmentarea 
provocată de torenţi etc. Cea mai mare parte a aşezărilor din 
regiunea de cîmpie a judeţului Dolj sînt situate însăp e podul 
teraselor. Astfel, satele Ciupercenii Noi, Smîrdan, Piscu 
Vechi, Brîndușa, din lungul Dunării, sînt situate pe podul terasei 
de 8—12 m, Tunarii Noi, Covei, Viîrtop pe terasa de 15—20 m, 
Maglavit, Hunia, pe terasa de 25—35 m etc. Extinderea culturii 
cerealelor în decursul timpului, precum și împroprietărirea ţăra- 
nilor din 1864 au contribuit la dezvoltarea satelor de pe podul 
teraselor, ca de exemplu Catanele Noi, Tunarii Noi, Ciuper- 
cenii Noi, Castrele Traiane etc., apărute în urma acelei împro- 
prietăriri. Caracteristic acestui tip de sate este faptul că pe podul 
teraselor vatra lor s-a putut extinde în suprafață mult mai uşor 
decît; în cazul celorlalte tipuri. Pe terasele inferioare ale Dunării, 
însă, existența dunelor de nisip, parţial consolidate, alternînd 
cu zone depresionare, au creat unele dificultăţi în amplasarea 
caselor şi în extinderea vetrei satelor, care au trebuit să evite 
zonele depresionare, mai umede, cum este cazul în satele Piscu 
Vechi, Ghidici, Pisculeţ. 

In partea de nord a judeţului (în piemontul de la est de 

Olteț, şi în Cîmpia înaltă a Bălăciţei), unde terasele sînt mai 
puţin dezvoltate şi luncile mai reduse şi unde fragmentarea 
reliefului este mai accentuată din cauza văilor care taie pe direc- 
ție NV—SE teritoriul, tipul de sate caracteristic acestei regiuni 

este tipul satelor de vale, dezvoltate liniar, 

în lungul văilor. Astfel, în lungul Amaradiei satele se ţin lanţ; 

de la Melinești pînă la confluența cu Jiul. Ele sînt sate mici, 

care numai pe alocuri depăşesc 500 de locuitori (Negreşti, 

-Melinești, Goiești, Mălăeşti). De asemenea, satele s-au înşiruit 


https://biblioteca-digitala.ro 


67 


L. BADEA, ALEXANDRA GHENOVICI 


68 


și în lungul Tesluiului, unde s-au putut dezvolta chiar şi unele 
sate mari (Pieleşti, Gherceşti), apoi în lungul văii Geamărtălui 
(Velești, Murgaşi, Picăturile etc.) şi văii Horezu (Bulzești, 
Seculeștii etc.). În unele locuri, în jumătatea nordică de la est 
de Jiu, se întilnese sate de int erfluvii, situate pe 
coame de deal, ca de exemplu cele dintre Jiu şi Amaradia 
(Fratoștița, Bodăieștii de Sus). La vest-de Jiu, în Cimpia Bălă- 
ciței (din care judeţului Dolj îi revine jumătatea ei estică), 
satele s-au dezvoltat în majoritate în şiruri paralele în lungul 
văilor Argetoaia, Mascotu, Raznicu, Ştefănele, Urdiniţa, Ple- 
şoiu, Terpeziţa, Desnăţui, sau pe afluenții acestora. Preferinţa 
populaţiei de a se stabili pe văi este justificată de condiţiile mai 
bune pentru dezvoltarea vieții umane, pe care acestea le oferă, 
faţă de interfluvii, puternic fragmentate și cu pinza freatică 
la mari adiîncimi (satele aparținătoare comunelor Secu, Arge- 
toaia), care au fost mult mai puţin favorabile pentru aşezări. 
Unele sate (Braloştița, Sfircea, Cernătești), situate chiar în 
luncă, sînt amenințate anual de inundaţii la viituri. Unele aşe- 
zări din partea de nord-vest, care se găsesc situate la altitu- 
dini de 250—280 m, pe pantele unor dealuri, întimpină mari 
dificultăţi, deoarece legăturile dintre ele și cele cu principalele 
căi de comunicaţie sînt îngreunate, mai ales în sezonul ploilor 
şi iarna, cînd, uneori, rămîn izolate. 

În ceea ce priveşte mărimea satelor, judeţul Dolj se 
caracterizează printr-un procent; ridicat de sate mari şi foarte 
mari. Astfel, 68 de sate, adică 17,6% din numărul lor total 
(după datele recensămîntului din 1966), au peste 2 000 de locui- 
tori ; de remarcat că 19 sate, sau 5 % din satele doljene, depăşese 
4 000 de locuitori. Dintre acestea, cîteva (Moţăţei, Mirşani, 
Galicea Mare) au chiar între 6 000 şi 8 000 de locuitori. Tot 
aici se găsesc şi unele dintre cele mai mari sate din ţară — Dăbu- 
leni şi Poiana Mare — care numără între 11 000 şi 15 090 de 
locuitori. Satele mari și foarte mari sînt localizate în regiunea 
de cîmpie a judeţului, în partea lui sudică, pe terasele Dunării, 
Jiului și Desnăţuiului, mai ales în sud-vestul judeţului (Cetate, 
Maglavit, Pleniţa, Caraula, Unirea, Ciupercenii Noi, Desa, 
Rast, Negoi etc.), la est de Jiu (Daneţi, Călăraşi, Amărăştii 
de Jos), în regiunea de vărsare a Desnăţuiului (Biîrea, Goicea, 


https://biblioteca-digitala.ro 


POPULAŢIA ŞI AŞEZĂPILE 


Bistreț, Urzicuţa, Giurgiţa), ca și în împrejurimile Craiovei (Ișal- 
niţa, Podari, Coşoveni, Pieleşti). În judeţul Dolj se găsesc şi multe 
aşezări de mărime mijlocie, între 1 000 şi 2 000 de locuitori, care 
însumează 76 de sate, adică 1/4 din numărul lor total, la care se 
mai adaugă peste 100 de sate (28,2%) cu 500—1 000 de locui- 
tori. Satele mici, sub 500 de locuitori (130 la număr, sau 34,2%), 
sînt situate, în general, în partea nordică a judeţului, în piemont 
şi în Cimpia înaltă a Bălăciţei. Dintre acestea, unele (15) sînt chiar 
foarte mici, fiind formate din mai puţin de 100 de locuitori. 

Ca formă se observă că satele de la şes sînt cele mai bine 
delimitate, de obicei cu forme geometrice bine conturate, 
cu structură adunată şi textură regulată. Această caracteris- 
tică se întilnește, pe alocuri, și în partea de nord a judeţului, 
la unele așezări apărute mai recent, sau în părţile extinse ulte- 
rior ale unor sate mai vechi. Majoritatea aşezărilor de aici au 
o textură mai puţin ordonată și sînt de obicei de formă alun- 
gită, liniară, fiind influențate de configuraţia terenului unde 
s-au dezvoltat. 

Specificul economiei judeţului, cu unele diferențieri loca- 
le, au imprimat așezărilor rurale caracteristici corespunzătoare. 
Funcţional, predomină, în general, tipul de sate cerea- 
lier-zootehnice, mai pregnant cerealier în sud, unde 
suprafața arabilă depăşeşte, uneori, 95%, din terenul agricol 
al comunei. În unele cazuri, specificului cerealier i se alătură 
şicellegumicol (mai ales în satele din luncă), sau viticol 
(Călăraşi, Dăbuleni, Bechet, Ostroveni, Lișteava, Dobrești, 
Lipovu etc.). În partea de nord a judeţului apare pregnant și 
specificul pomicol (Breasta, Predeşti, Brabova, Fărcaș, 
Murgaşi etc.), pe lîngă cerealier și de creşterea animalelor, 
iar în împrejurimile Craiovei, satele au căpătat un caracter 
tipic preorăşenesc, aici fiind dezvoltate, îndeosebi, 
culturile legumicole și creșterea animalelor pentru lapte. Paralel 
cu dezvoltarea agriculturii, activităţile industriale au pătruns 
tot mai mult în mediul rural. Acest fapt justifică funcţia 
mixtă, agricolindustrială, a unor aşezări, spe- 
cific care tinde să se extindă tot mai mult în mediul rural. 
Este cazul satelor Işalniţa, Podari, Mofleni, Bucovăţ, Pleniţa, 
Poiana Mare ete., unde s-au dezvoltat unităţi ale industriei 69 

prelucrătoare, sau Ghercești, Şimnicu de Jos, Pieleşti, Coşoveni, 
Circea, Mischii etc., unde a apărut industria extractivă a petro- 
lului şi gazelor naturale. Se remarcă, aşadar, că, pe măsură ce 
se accentuează gradul de diversificare şi complexitate a eco- 
nomiei, aşezările rurale capătă, în paralel, funcții economice 
multiple. 


Așezările urbane. Gradul de urbanizare a judeţului Dolj 
este încă mic, mediul urban fiind alcătuit numai din 5 oraşe, 
care concentrează abia 36,2% din populaţia totală. La această 
cifră, numai un singur oraș — Craiova — contribuie cu 28,6% 
(din care 3,7%, aparţine comunelor suburbane), în timp ce 
restul de 4 oraşe adaugă abia 7,6% la populaţia urbană a jude- 
țului. Această situație se va schimba în următorii ani, ca urmare 
a, directivelor trasate la Conferinţa Naţională a P.C.R. din 19—21 
iulie 1972, cu privire la trecerea în categoria orașelor ţării a 
încă 300—350 de aşezări. În judeţul Dolj, mai mult decât în 
toate celelalte judeţe ale ţării, este prevăzut; ca, în anii urmă- 
tori, 17 localităţi (Poiana Mare, B=chet, Dăbuleni, Moţăţei 
etc.) să capete profil urban şi treptat să intre în categoria ora- 
şelor. Dealtfel, chiar şi unele dintre orașele actuale sînt de 
dată recentă. Astfel, Băileşti a apărut oraş ab'a la recensămîntul 
din 1930, iar Filiaşi şi Şegarcea au fost declarate oraşe în 1968, 
odată cu ultima delimitare administrativ teritorială a ţării. 

Municipiul Craiova, unul dintre marile oraşe ale ţării 
(al şaptelea după numărul locuitorilor), cu o populaţie de peste 
185 000 de locuitori (fără comunele suburbane) în 1973, este 
cel mai important centru industrial, administrativ şi cultural 
al Olteniei. Situat la contactul dealurilor piemontane cu cîm- 
pia, pe terasele de pe stînga Jiului, vatra orașului coboară ca. 
un amfiteatru, pînă în luncă. Dezvoltarea orașului Craiova 
a fost favorizată de poziţia lui centrală în cadrul Olteniei, la 
întretăierea unor vechi şi importante drumuri ce legau, pe de 
o parte, Transilvania, peste pasul Vilcanului, pe valea Jiului, 
de schelele dunărene Calafat, Bechet şi Bistreț, iar, pe de alta, 
teritoriile de la est, dinspre vechiul drum ce însoțea valea Oltu- 
lui, cu cele dela vest, dinspre Drobeta-Turnu Severin. Coborînd 
şi mai mult în istorie, descoperirile arheologice dau indicaţii 

preţioase despre existența aşezării geto-dacice Pelendava (Mof- 
leni), lîngă care romanii au ridicat, mai tirziu, un castru pe 
locurile actualului oraş. De aici porneau importante drumuri 
militare, care traversau Oltenia de la apus la răsărit, făcînd 
legătura între cetăţile Drobeta (Drobeta—Turnu Severin) şi 
Romula (Reşca — judeţul Olt). Vestigii ale străvechii existenţe 
a Craiovei s-au păstrat în diferite puncte ale orașului şi în împre- 
jurimile sale (biserica Sf. Dumitru, Cişmeaua Popova, mănăs- 
tirea Coşuna, mănăstirea Bucova etc.), care păstrează încrus- 
tate în numeroasele blocuri de piatră şi cărămizi cu care au fost 
zidite urmele castrului roman dispărut în decursul timpului. 
Acestor mărturii se adaugă tezaurul traco-getic alcătuit din piese 
de argint aurit şi numeroasele monezi romane descoperite 
pe aceste teritorii. 

Prima menţiune documentară a Craiovei datează de la 
1 iunie 1475. La sfîrşitul secolului al XV-lea reşedinţa banilor 
Olteniei se mută de la Strehaia la Craiova. Familia boierească 
a Craioveştilor, numită astfel după principala ei moşie (satul 
Craiova), a deţinut bănia neîntrerupt, între anii 1492 şi 1535. 
Întemeietorul ei, Neagoe, cu fii Barbu, Pirvu, Preda şi Radu, 
ajung să ocupe cele mai înalte dregătorii, în primul rînd bănia 
Olteniei, pe care şi-o transmiteau din tată în fiu. Prin dăruiri 
de sate din partea domniei şi cumpărări avantajoase, Craio- 
veştii ajung cea mai puternică familie boierească din Oltenia, 
cu influență considerabilă în treburile publice şi politice ale 
statului. 


În a doua jumătate a secolului al XVI-lea se pierde dreptul 
de transmitere ereditară a funcției de ban, iar din 1761, acesta 
este obligat să-şi aibă reședința la Bucureşti, ca sfetnic al 
domnului. De atunci, importanţa Craiovei ca bănie începe să 
scadă, aici rămînînd doar un locţiitor al acestuia, caimacanul, 
un fel de înalt; dregător, pentru ca, în 1831, bănia să se desfiin- 
ţeze definitiv. 

Dezvoltarea producţiei de mărfuri şi intensificarea schim- 
burilor, înlesnite de poziţia favorabilă a Craiovei, la încruci- 
şarea unor importante drumuri comerciale, au constituit prin- 
cipalele premise ale creării, la sfîrşitul secolului al XVI-lea, a 
orașului Craiova. Secolele următoare au consemnat evenimente 71 

politice şi social-economice importante în viaţa orașului, care, 
succesiv, au favorizat, sau au frînat, dezvoltarea lui. Ocupaţia, 
austriacă (1718—1739), războiul ruso-ture (1769—1774), ciuma din 
1795, ocupaţia turcească din 1806, războiul ruso-ture din 1807 — 
1812 ete. alternează cu perioade de prosperitate economică, 
comercială şi socială. Secolul al XIX-lea aduce adînci frămîntări 
şi mari prefaceri în viaţa orașului. Ideile de libertate naţională. 
ale lui Gh. Lazăr, Iancu Jianu, Tudor Vladimirescu pătrund 
tot mai adînc în rîndul populaţiei craiovene, pregătind actul 
revoluţionar de la 1848. În timpul rezistenţei țăranilor, ca și în 
anii următori acesteia, Craiova a jucat un rol important, ajun- 
gîndu-se chiar în 1854 la încercarea de a se constitui un guvern 
provizoriu în Oltenia, cu sediul la Craiova (sau la Calafat, ca. 
fiind mai aproape de Vidin), acţiune care însă nu s-a putut 
realiza. 

Îna doua jumătate a secolului al XIX-lea şi începutul 
secolului al XX-lea, paralel cu dezvoltarea generală a oraşelor: 
şi tîrgurilor şi cu accentuarea diferențelor dintre sate şi oraşe, în 
cadrul procesului de dezvoltare a pieței și de separare a meşte- 
şugurilor de agricultură, Craiova a început să se dezvolte, 
detașindu-se de oraşele din apropiere. Ea se număra printre 
cele mai importante oraşe din Ţara Românească, avînd o 
populaţie de peste 20 000 de locuitori (21 521 de locuitori la 
recensămîntul din 1859) şi posedînd şi cîteva unităţi industriale. 
Treptat, populaţia Craiovei s-a mărit, la recensămîntul din 
1930 numărînd 63 215 locuitori (adică de aproape trei ori mai 
mult), pentru ca în preajma celui de-al doilea război mondial 
să ajungă la peste 77 000 de locuitori. Rolul Craiovei crește 
tot mai mult în economia Olteniei, ea devenind centrul de 
strîngere şi prelucrare a produselor agricole din această zonă. 
de contact, între cîmpie şi dealuri, şi sediul marilor proprietari. 
de pămînt. În acelaşi timp, în orașul Craiova se dezvoltaseră. 
şi unele unităţi industriale, mai ales din domeniul industriei 
alimentare, printre care se remarcau cîteva cu un capital investit 
mai mare : întreprinderea „Ştefan Drugă” cu moară sistematică, 
brutărie şi fabrică de paste făinoase, Moara Oltenească, Moara 
Doljului, fabrica de conserve ,,Mercur” ş.a. Din celelalte ramuri, 
se remarcau două fabrici de postav („Industria produselor” 

textile” şi „„Munca”), 3 fabrici de mobilă şi cherestea, 4 fabrici 
de maşini agricole şi industriale, o alta metalurgică, precum şi 
tipografiile ,„,Ramuri” şi „Scrisul Românesc”. 

În anii construcţiei socialiste, oraşul Craiova a cunoscut 
puternice transformări social-economice. Drept urmare, populaţia 
sa a marcat; creşteri din ce în ce mai mari; 1499 în medie 
anual, între recensămînturile din 1941 şi 1948, 18,2%/0 între 
1948 şi 1956, pentru ca, după această dată, paralel cu procesul 
de industrializare masivă a oraşului, creşterile populaţiei să 
înregistreze valori mult mai mari, 53,5% în medie anual pînă 
la recensămîntul din 1966 şi 38,1% de atunci pînă în 1972. 
Astfel, cu o suprafaţă de 62 km? și o populaţie de 185 162 de 
locuitori (sau 212 444 de locuitori împreună cu comunele subur- 
bane la 1 ianuarie 1973), cu mari şi importante obiective indus- 
triale, cu edificii social-culturale remarcabile, Craiova a devenit 
dintr-un oraş cu funcţie precumpănitoare comereial-adminis- 
trativă, un centru puternic, cu funcţii complexe, industrial- 
administrativă şi social-culturală. Orientarea nouă a procesului 
de industrializare socialistă s-a concretizat, în cazul Craiovei, 
prin folosirea şi îmbinarea tuturor factorilor favorabili (poziţie 
geografică la întretăierea de drumuri, interferență de regiuni 
geografice cu specific economic diferit, apă industrială suficientă, 
resurse de materii prime variate, forţă de muncă numeroasă) 
în scopul dezvoltării unei industrii complexe, în special a indus- 
triei grele, cu pivotul ei — industria construcţiilor de mașini. 
Această ramură a devenit precumpănitoare în industria ora- 
şului, dînd profilul acesteia (peste 1/3 din producţia globală). - 
Uzina ,,Electroputere”, uzina ,,7 Noiembrie”, Uzina mecanică de 
material rulant, Uzinele de reparat auto sînt principalele unităţi 
constructoare de mașini din oraş. Industria chimică, o altă 
importantă ramură a industriei craiovene, care participă cu 
aproape 1/5 la producţia globală a industriei oraşului, a apărut 
odată cu marele combinat de la Işalniţa, creat pe baza valori- 
ficării complexe a gazului metan, exploatat în împrejurimile 
Craiovei. Pe locurile următoare se situează industria alimentară 
(16%), textilă şi confecţii (10%), ramuri dezvoltate, în mare 
măsură, pe baza valorificării superioare a resurselor locale, în 
fahrici sau combinate moderne. Fabrica de zahăr, fabricile de 73 

ulei, de bere, de produse lactate, de pîine şi produse făinoase, 
de conserve din carne, fabrica de confecţii sînt cele mai importante. 

O problemă majoră, pe care a ridicat-o industrializarea, 
oraşului Craiova, a fost găsirea amplasamentelor noilor obiective 
pentru rezolvarea căreia s-au luat în considerație o serie de 
factori. S-a ajuns astfel ca pe teritoriul oraşului şi al comunelor 
suburbane să se contureze mai multe zone industriale (fig. 16). 

Zona industrială de est, axată pe Calea 
București, este cea mai compactă şi cea mai însemnată sub 
raportul producţiei globale şi a forței de muncă. Ea grupează 
şi cele mai numeroase obiective industriale, din ramurile con- 
strucţiilor de maşini şi alimentară, care dau profilul zonei. Printre 
acestea se numără uzina ,,Electroputere”, Uzina mecanică de 
material rulant, precum şi unităţi cu specifice de morărit, panifi- 
caţie, paste făinoase, vinificaţie, industrie frigorifică ş.a. Această 
zonă este traversată de artere. feroviare şi rutiere, care îi înles- 
nese aprovizionarea cu materii prime, desfacerea produselor 
şi deplasarea muncitorilor din împrejurimi. Cu centrul orașului 
este pusă în legătură prin Calea Bucureşti, arteră importantă de 
circulație, care, în ultimii ani, a atras construirea de blocuri 
noi, destinate, în mare parte, salariaților industriali ai acestei 
zone. 

Zona industrială de nord, axată pe Calea 
Severinului (care o pune în legătură cu centrul orașului), mai 
de curînd formată, cuprinde două nuclee : primul este situat 
în dreptul Işalniţei, unde s-a dezvoltat marea termocentrală 
electrică şi de termoficare Craiova, cu o putere instalată de 
aproape 1 000 MW, şi modernul Combinat chimic, profilat pe 
producţia de acetilenă și îngrăşăminte chimice, pe baza valo- 
rificării superioare a gazului metan, exploatat în împrejurimi ; 
al doilea nucleu se conturează în dreptul comunei suburbane 
Cernele şi este profilat pe ramura materialelor de construcţie. 
Aici s-a dezvoltat; Întreprinderea de prefabricate din beton, 
printre ale cărei ultime produse realizate se numără un nou tip 
de apartament din prefabricate, executat din elemente de 
beton celular autoclavizat armat. În 1973 se vor realiza circa 
1 500 de asemenea apartamente, care pot fi utilizate atît în 
oraşele unde planurile de sistematizare permit construcția unor 

Cernelele de Sus 
CRAIOVA 





Fig. 16.— Zonele funcţionale ale orașului Craiova. 
1, Zona administrativ-culturală ; 2, zona rezidenţială gi comercială ; 
3, zona rezidenţială ; 4, zone industriale; 5, zona feroviară şi de 

depozite ; 6, zona verde şi de agrement; 7, aşezări rurale, 

locuinţe doar cu parter, cât şi în comunele în curs de urbanizare. 

În nordul acestei zone industriale, pe o suprafaţă de 200 ha, 
s-au construit serele de legume de la Işalniţa, care tolosese 
instalaţiile de termoficare din unităţile industriale învecinate. 

Zona industrială din sud, situată la ieșirea 
către Calafat; şi Bechet, este profilată pe industriile alimentară 
şi uşoară şi cuprinde două nuclee: unul situat în dreptul comunei 
suburbane Podari, în lunca Jiului, incluzînd Fabrica de zahăr 
şi Fabrica de ulei, iar altul în vatra orașului, între Bulevardul 
1 Mai şi Calea Caracalului, unde se găsesc noua Fabrică de confec- 
ţii, fabrica de textile „,Independenţa”, Uzina de reparaţii 
auto, precum și cîteva ateliere de interes local. 

În afară de unităţile industriale grupate în aceste trei mari 
zone, se mai găsesc unele unităţi dispersate în vatra oraşului, 
parte din ele necorespunzător amplasate, sau cu spaţii neadecvate. 
Acestea vor fi comasate, mutate, sau dezafectate, după caz, 
în vederea unei mai bune implantări a industriei în teritoriu. 
În acest fel se reduce gradul de poluare industrială în zona 
rezidenţială şi se creează avantaje pentru folosirea în comun a 
surselor de energie electrică, apă industrială, a căilor şi mijloa- 
celor de comunicaţie, a posibilităţilor de aprovizionare cu 
materii prime şi forță de muncă. 

Pe lîngă zonele industriale menţionate, în cuprinsul 
oraşului Craiova se disting alte cîteva zone funcţionale. În 
partea centrală a orașului, axată pe întretăierea Căii Bucu- 
reşti cu Calea Unirii, se contureazăzona administrativ- 
culturală şi comercială, unde se grupează impor- 
tante edificii : Palatul administrativ (valoroasă construcţie în 
stil românese a arhitectului Petre Antonescu, construită în 
1910 (fig. 17), tribunalul (în anul 1783 proprietate a familiei 
boierești  Glogoveanu), Universitatea (monumentală clădire 
arhitectonică, proiectată în 1890 de arhitectul Ion N. Socolescu), 
Facultatea de agronomie (care şi-a început activitatea în anul 
1947), Colegiul ,,„N. Bălcescu” (ale cărui începuturi datează din 
1826 cînd s-au deschis la Craiova „Şcolile de știință pe limba 
românească” şi care a avut ca elevi pe Theodor Aman, Cor- 
neliu Baba, Alexandru Macedonschi, Nicolae Titulescu, Gh. 
'Piţeica, Nicolae Coculescu ș.a.). Tot aici se găsesc Biblioteca, 

Fig. 17. — Piaţa palatului Consiliului popular. judeţean din orașul Craiova | 
(foto Comb. Poligr. Casa Scinteii). 


centrală, datînd din 1908 (fundație mai veche a Aretiei şi | 
Alexandru Aman, fratele pictorului), Centrul de cercetări al | 
Academiei R. S$. România (clădire considerată monument de 
arhitectură, construită în 1912, după planurile arhitectului 
Ion Mincu) (fig. 18), Casa Albă, Muzeul de artă (fosta casă a 
marelui proprietar Dinu Mihail, construită la sfirzitul secolului 
al XIX-lea după planurile arhitectului Paul Gottereau în | 
stilul specifice academismului francez), Muzeul de istorie și | 
ştiinţele naturii, Casa Băniei (cea mai veche construcţie laică 
a orașului și printre cele mai vechi monumente istorice ale 
țării, construită de Constantin Brincoveanu, în anul 1699, pe 
locul fostelor case ale boierilor Craioveşti, unde, probabil, s-a 
aflat, la acea vreme, și cancelaria băniei Olteniei). Menţionăm 
apoi Filarmonica de Stat „Oltenia, aflată într-o clădire nouă 


îl. 

Fig. 18.— Clădirea centrului de cercetări al Academiei R.S. România şi grădina 
1 Mai din orașul Craiova (foto Comb. Poligr. Casa Scinteii). 


(1957), Teatrul Naţional (construcţie nouă, modernă, a cărei 
primă stagiune s-a deschis în 1973), Teatrul de vară ,23 August”, 
Casa regională a creației populare, Studioul regional de radio, 
Sala sporturilor, Stadionul tineretului (recent construit), liceul 
„Fraţii Buzești”, hotelurile ,„Minerva” şi ,„Palace” etc. Tot 
aici este şi vechiul nucleu comercial al oraşului, cu principalele 
artere Lipscani şi Calea Victoriei, precum şi unităţile comerciale 
noi, spaţioase de la parterul noilor ansambluri de locuinţe. 

În sudul și estul acestei zone, în continuarea acesteia, 
pe Calea Bucureşti și Calea Unirii, se distingeozonă comer- 
cială şi rezidenţială, în care se întilnese, alături de 

clădirile vechi, mărunte, specific negustoreşti, cvartale de 
blocuri noi, cu mai multe etaje, într-o arhitectură modernă. În 
partea cea mai estică se află Institutul pedagogic, cu marele 
complex de cămine studenţeşti, și spitalul „Victor Babeş”. 

nord-estul oraşului, în lungul căii ferate, se conturează 
zona feroviară şi de depozite, cu o modernă 
gară, construcţie a anilor puterii socialiste. 

Zona rezidenţială are cea mai largă extindere 
şi cuprinde, pe lîngă fondul de locuinţe vechi, multe dintre ele 
păstrînd arhitectura proprie, tradiţională, o serie de construcții 
noi, cu o linie arhitectonică modernă. Dezvoltarea industrială a 
orașului a atras şi dezvoltarea sa urbanistică. Pentru a asigura 
fondul de locuinţe necesar numărului tot mai mare de locuitori 
ai oraşului, din care o bună parte antrenați în activităţile 
industriale nou create, s-au construit cartiere de locuinţe cît 
mai aproape de locul de muncă, în cadrul planului general de 
sistematizare a orașului : Calea București în apropierea zonei 
industriale de est, Calea Severinului şi Brazda lui Novac către 
zona industrială de nord etc. 

Pentru recreere, locuitorii oraşului beneficiază de mai 
multe spaţii verzi, cum sînt: grădina „,l Mai” din vechea 
Piaţă a Unirii, unde străjuiește statuia lui Al. I. Cuza (opera 
sculptorului italian Raffaelo Romanelli). Grădina trandafirilor, 
în mijlocul căreia se înalță Casa Băniei și biserica Sf. Dumitru 
(refăcută, în forma actuală în 1889, pe temeliile unei biserici 
datînd, se pare, din vremea banului Barbu Craiovescu), Gră- 
dina botanică, în mijlocul căreia se află fintîna Jianu (con- 
struită în jurul anului 1800 de Hagi Stan Jianul, epitrop al 
averii Obedenilor), Parcul tineretului din vecinătatea Facul- 
tăţii de agronomie, Parcul crizantemelor din estul oraşului ş.a. 
Dar zona de recreere propriu-zisă a craiovenilor ră- 
mâîne pădurea din partea de vest a orașului, din lunca Jiului și, 
mai ales, Parcul poporului, situat în sudul oraşului, unul 
dintre cele mai mari parcuri naturale din ţară. Ocupind o 
suprafață de aproape 90 ha, pe care la începutul secolului al 
XIX-lea își avea conacul şi moşia logofătul Iancu Bibescu, 
parcul a fost amenajat, în anii 1901—1903, pe vremea prima- 
rului Nicolae Romanescu, după planul întocmit de arhitectul 79 

peisagist francez E. Redont. Prin frumuseţea şi varietatea 
speciilor de plante, precum și prin amenajările efectuate în 
interiorul lui, acest pare poate fi considerat un adevărat monu- 
ment de artă peisageră. 

Așadar, bănia Olteniei de altădată (care a consemnat un 
moment reprezentativ în istoria "Ţării Românești), vechiul 
centru comercial şi sediul marilor proprietari de pămînturi, a 
devenit Craiova zilelor noastre, important centru cultural, de 
veche tradiţie, oraș cu o nouă şi puternică industrie, în plin 
proces de transformare urbanistică, unul dintre cele mai însem- 
nate oraşe ale ţării. 

Orașul Calafat, cu o suprafaţă de 137 km? și o populaţie 
de aproape 15 000 de locuitori (9 483 de locuitori la recensă- 
mîntul din 1966), este unul dintre oraşele Olteniei cu puternică 
rezonanţă istorică. Situat pe malul Dunării, în faţa orașului 
bulgăresc Vidin, Calafatul este cunoscut ca punct de trecere 
în sudul Dunării, p3 vechiul drum al Diiului. EI s-a dezvoltat 
ca aşezare pescărească, iar mai tîrziu ca schelă și antrepozit 
comercial al corăbierilor genovezi, care îşi aveau aici loc special 
amenajat pentru calafatarea! corăbiilor, de unde, se pare, se 
trage şi numele. 

La începutul secolului al XV-lea Calafatul devenise 
principală vamă pentru comerţul "Țării Româneşti cu Peninsula 
Balcanică. Prima menţiune documentară a vămii de la Calafat 
datează din anul 1424. În documentele vremii sînt consemnate 
privilegiile domneşti acordate, în prima jumătate a secolului 
al XVI-lea, mănăstirilor Tismana, Bistriţa şi Argeş pentru 
vama de la Calafat, ceea ce dovedeşte caracterul permanent și 
amploarea relaţiilor comerciale de la acea vreme între Țara 
Românească și Imperiul Otoman. Prin vama de la Calafat se 
trimiteau mari cantităţi de grîu, orz, vite, peşte, sare, vin, 
ceară, miere ş.a. şi se primeau în schimb diferite mărfuri orien- 
tale, obiecte de podoabă, stofe, covoare, mirodenii etc. 

Prin poziţia lui geografică, orașul Calafat a avut impor- 
tanţă nu numai ca principală vamă la Dunăre, ci și ca punct- 
cheie în anumite momente din istoria 'Țărilor Românești. 


1 Calatât =cilţi imbibaţi cu 'catran, folosiţi la etanșarea navelor de lemn. 

Astfel, în mai 1821, oastea otomană pătrunde în Ţara 
Românească prin cîteva puncte depe Dunăre, printre care 
Calafat și Bechet, unde, apoi, au loc lupte ale pandurilor români 
cu turcii, iar în 1854 la Calafat și la Cetate s-au ciocnit trupele 
ruseşti cu cele ale lui Ismail Pașa. În timpul războiului de 
independență din anul 1877, Calafatul joacă un rol important 
din“punct de vedere tactic şi strategic, devenind, în acelaşi 
timp, teatrul primelor schimburi de focuri de artilerie într 
oastea română şi cea turcească de la Vidin. : 
După pacea de la Adrianopol din 1829, prin care s-au 
acordat anumite drepturi privitoare la navigația pe Dunăre, 
şi mai ales după ridicarea lui la rangul de oraş în 1855, pe vremea 
lui: Barbu Dimitrie Ştirbei, Calafatul a cunoscut o oarecare 
dezvoltare, care s-a reflectat; şi în creşterea numărului de locui- 
tori (fig. 19). Astfel, de la o populaţie de 2 280 de locuitori la, 
recensămîntul din 1859, patru decenii mai tirziu ajunge la, o 
populaţie de trai ori mai mare. Prima, jumătate a secolului al 
XX-lea marchează o dezvoltare lentă a populaţiei, în perioada 
1899—1956 constatîndu-se o creștere medie anuală de abia, 
2,3%/59. Creşterea masivă a populaţiei începe după această daţă 
(53;5%/00 în medie anuală în perioada 1956—1972), paralel cu 
dezvoltarea oraşului Calafat din anii construcţiei socialiste. 
Aceste transformări intervenite în economia oraşului sînt; reflec- 
tate şi în structura profesională a populaţiei ; astfel, în 1970, 
aproximativ 1/3 din numărul total al salariaţilor au fost ocupați 
în industrie, aproape 1/5 în transporturi, 1/10 în construcţii, 
peste 5% în agricultură etc. 
"În acest oraș, lipsit de industrie în trecut, au apărut 
unități industriale, mai ales în cadrul industriei locale, din 
ramurile : prelucrarea metalelor, materiale de construcţii, 
prelucrarea lemnului ş.a. Industria alimentară (morărit, panifi- 
caţție, vinificaţie, prelucrarea laptelui etc.) este cea mai dez- 
voltată ramură, care a luat o şi mai mare anploare prin intrarea 
în producţie, în anul 1969, a unei moderne fabrici de conserve 
de legume şi pastă de roşii. În prezent este în construcţie o 
fabrică de lapte praf şi unt. , E 
„ Oalafatul este cunoscut ca port şi punct de legătură ferg- 
viară poste Dunăre cu R.P. Bulgaria, prin interinediul feribotu- 81 

Fig. 19.— Clădire din orașul Calafat (foto Comb. Poligr. Casa Scinteii). 


lui. Portul, situat la km 795, a avut o importanţă mai mare i 
trecut, mai ales pentru transportul de cereale. Modificări 
economico-sociale intervenite în dezvoltarea orașului Calaif: 
şi a regiunii înconjurătoare au influenţat şi structura traficul 
de mărfuri a portului Calafat, în prezent profilat pe cabota 
în care predomină materialele de construcţie şi lemnul. 
Oraşul Băileşti este al doilea oraș din judeţul Dolj dur 
numărul de locuitori (19 500 de locuitori în 1973). Format di 
contopirea a două cătune — Silişte şi Băileşti — pe la 183; 
în vremea lui Ştirbei Vodă, el număra la sfîrşitul secolului : 
XIX-lea circa 6 500 de locuitori. La începutul secolului : 
XX-lea el a jucat un rol însemnat în acţiunile ţărăneşti penti 
cîștigarea drepturilor, fiind chiar un puternic centru al răscoal 

din 1907. Recensămîntul populaţiei din 1930 îl înregistrează 
ca oraş, cu o populaţie de 13169 de locuitori. Populaţia a 
crescut lent, dar continuu, marcînd o creştere medie anuală 
de 119/9 în perioada 1930—1966. Creşteri mai mari s-au semnalat 
în ultimele două decenii (13,8% în perioada 1956—1972), odată 
cu dezvoltarea sa ca centru admistrativ (reşedinţă de raion). 


Situat în valea Balasanului, în plină cîmpie a Olteniei, 
el s-a dezvoltat ca o aşezare agricolă, în care în trecut existau 
4 mori, o fabrică de ulei și o tăbăcărie. El a continuat să se. 
dezvolte ca oraş agricol, aici luînd ființă două întreprinderi 
agricole de stat (I.A.8.) cu 13 ferme de stat, pe profil agricol- 
zootehnic, o întreprindere de stat pentru creșterea şi îngrăşarea 
porcilor (ISCIP), o fabrică de nutreţuri combinate (F.N.C.) 
şi o staţiune de mașini agricole (S.M.A.). În paralel, oraşul 
Băileşti a cunoscut o dezvoltare şi pe linia industrializării 
socialiste, aici luînd ființă unităţi industriale, mai ales de interes 
local, din diferite ramuri : alimentară (industria cărnii, panifica- 
ției, laptelui şi produselor lactate, băuturilor alcoolice, oţetului 
etc.), prelucrarea metalelor, materiale de construcţie, tîimplărie 
şi mobilă ete. În anul 1971 s-a construit o fabrică de aparate 
electrice, pentru producerea de celule prefabricate de 10—20. 
kV, necesare agriculturii, urmînd ca pînă în 1975 să intre în 
funcțiune şi o turnătorie de fontă. 

Pilaşi, vechi tîrg de cereale, situat la sud de confluența 
Jiului cu Motrul, a beneficiat de o poziţie favorabilă, la între- 
tăierea unor importante drumuri comerciale. Comună inclusă 
urbanului şi reședință de raion pînă în 1968, el a fost declarat 
oraş, odată cu ultima împărţire administrativ-teritorială a 
țării. De la o populaţie de 6 988 de locuitori la recensămîntul 
din 1966, el a ajuns la aproape 13 000 de locuitori în anul 1973. 
Din numărul total al salariaţilor, aproximativ 2/3 sînt ocupați 
în industrie și construcţii şi 1/4 în transporturi. Cunoscut, în 
primul rînd, ca nod feroviar pentru legăturile pe care le înles- 
nește între sudul și nordul Olteniei, importanţa lui, din acest 
punct de vedere, a crescut şi mai mult după 1948, odată cu 
construirea căii ferate Bumbești— Livezeni, care leagă sudul 
țării de Bazinul Petroșanilor, prin defileul Jiului. În acelaşi 
timp, el este și nod rutier. În ultimii ani, orașul Filiaşi a intrat 83, 

într-o nouă etapă de dezvoltare, în care industria începe să 
ocupe un loc din ce în ce mai important. Alături de vechea, 
activitate legată de industria lemnului (producerea de cherestea, 
şi parchete), au apărut unităţi de prelucrarea: metalelor, prefa- 
bricate din beton (ale industriei locale) şi unităţi din ramura 
alimentară (carne, morărit, "panificaţie, băuturi). Cele mai 
noi unităţi industriale din Filiaşi sînt Întreprinderea de piese 
de schimb şi utilaje pentru industria lemnului înfiinţată în 
anul 1971 şi Fabrica de transformatoare electrice de 100—1600 
kWA, construită în 1972. 

Șegarcea a fost declarat oraș în 1968 şi are o populaţie 
de aproape 10 000 de locuitori (8203 la recensămîntul din 
1966). Situat în partea de sud a judeţului, pe Dealul Robului, 
a avut condiții propice culturii viței de vie. Şegarcea s-a dezvoltat 
încă din tracut ca însemnat centru viticol. Aici există un puternic 
L.A.S. cu profil viticol, care dă soiuri de vinuri dintre cele mai 
apreciate. Dintre activităţile cu caracter industrial menționăm 
vinificația, morăritul, prelucrarea lemnului. Peste 40% din 
numărul total al salariaților din oraş lucrează în agricultură, 
cirea 20%, în transporturi, 11%, în industrie etc. 

Reţeaua urbană a judeţului Dolj se va dezvblta în urmă- 
torii ani cu încă 17 localităţi, care treptat vor căpăta profil 
urban. 


ECONOMIA 
JUDEȚULUI 





Judeţul Dolj are o economie complexă, caracterizată 
printr-o industrie nouă, modernă, cu o: dinamică: puternică, 
şi o' agricultură dezvoltată și diversificată, cu folosinţă intensivă 
a suprafeţelor agricole. Sub raportul producţiei globale, indus- 
tria deține primatul, cu aproape: 2/3, faţă de agricultură cu 1/3. 

Particularităţile reliefului și condiţiile pedoclimatice au 
imprimat economiei caracterul predominant agricol, judeţul 
Dolj constituind, în trecut, „grinarul Olteniei”. Extensiv prac- 
ticată şi cu cea mai mare parte a terenului proprietate moșie- 
rească, agricultura era orientată către cultura cerealelor, acestea 
constituind importantă” marfă de export pe pieţele europene. 
În acest sens erau dirijate și căile de comunicaţie către porturile 
şi schelele dunărene — Cetate, C; lafat, Bistreț, Bechet — spe- 
cializate în traficul de cereale. n condiţilile social-economice 
din trecut, industria nu s-a dezvoltat decît -sub forma unor 
unităţi mici, nai lată cu o putere“ de producţie redusă, con- 


triale din ramura ai)iiuesuriaisi. 


În anii construcției-socialiste, toate soctigaida economice 
şi sociaâl-cultutale din judeţ au cunoscut; mari prefâceri, în scopul 
lichidării rămînerii în urmă moștenite din trecut. Dispunînd 
de bogate resurse umane și materiale şi beneficiind de fonduri 
însemnate de investiţii, economia a cunoscut un ritm rapid 
de dezvoltare. Orientarea politicii economice a statului nostru, 
către dezvoltarea cu precădere a industriei, a făcut ca acestei 
ramuri să i se aloce cea mai mare parte a investiţiilor care, 
numai în perioada 1965—1972, s-au ridicat la 9981 milioane 
lei, adică la jumătate (49%) "din fondurile investite pentru 
dezvoltarea judeţului. În paralel, și agricultura a beneficiat; 
de sume importante, care s-au cifrat la 5 967 milioane lei, repre- 
zentînd 24,3%, din totalul investiţiilor, în timp ce-transporturi- 
lor şi telecomunicaţiilor le-au revenit 1 397 milioane lei, adică 
6,8%, (fig. 20). 

Numărul salariaților a crescut, în perioada 1960—1972, 
de asemenea, diferențiat la principalele ramuri ale economiei, 
cea mai mare creştere consemnîndu-se în industrie (de 3 ori) 
față de agricultură (2 ori) şi de transporturi (1,7 ori) (fig. 21). 
Astfel, s-a ajuns ca în 1972, din totalul populaţiei de 376 700 de 
persoane ocupate în diferite activităţi din judeţ, 17,9% să fie 
grupate în industrie, 8,3% în construcţii, 56,8%, în agricultură 
şi silvicultură, 4,1% în transporturi şi telecomunicaţii ete. 

În ceea ce privește producţia globală realizată în 1972 
în comparație cu situaţia din 1965, industria se evidenţiază 85 

Fig. 20.—1. Investiţii pe ramuri ale economiei în perioada 1965—1971 : 

1, în industrie ; 2, construcţii ; 3, agricultură; 4, transporturi şi telecomunicaţii ; 5, cir- 

culația mărfurilor ; 6, gospodărie comunală ; 7, învățămint, stiință, artă; 8, alte ramuri. 

II. Investiţii pe ramuri ale industriei în perioada 1965 — 1971: 

1. în industria energiei electrice ; 2, combustibililor; 3, construcţiilor de maşini ; 4, chi- 

mică; 5, materialelor de construcţie; 6, lemnului; 7, confecţiilor; 8, alimentară; 
9. altor ramuri. 


printr-o dinamică de 329 % faţă de agricultură, a cărei dezvoltare 
a, înregistrat o dinamică de 185%. În acelaşi timp, fondurile 
fixe din unităţile socialiste au marcat o dinamică de 600% 
în industrie şi de 301% în agricultură, ceea ce a contribuit 
la, consolidarea bazei materiale a ramurilor. 

Ca urmare a politicii de industrializare socialistă, dez- 
voltarea industriei judeţului Dolj s-a axat pe creşterea cu precă- 

Fig. 21.— Structura numărului de salariaţi, pe ramuri ale economiei, 
în anii 1960 și 1971. 


dere a ramurilor producătoare de mijloace de producţie ; indus- 
tria energiei electrice, industria construcțiilor de maşini, chimică, 
a materialelor de construcţii au devenit ramurile de bază ale 
industriei doljene. Astfel, dacă în 1950 industria ușoară și 
alimentară deţineau peste 82%, din producţia globală, două 
decenii mai tîrziu, locul principal în industria județului l-au 
luat; ramurile industriei grele, care în prezent însumează aproape 
67%, (graficul A din harta generală). 

Concentrarea procesului de producţie în unităţi mari,moder- 
ne, mecanizate şi automatizate, dezvoltarea cu precădere a indus- 
triei grele (construcţii de maşini, chimică, energie electrică), gra- 

dul înalt de specializare a unor subramuri, diversificarea produc- 
ției pe baza unei cît mai eficiente valorificări a resurselor locale, 
prin crearea de ramuri şi subramuri noi, constituie caracteriştiei 
ale noii industrii a judeţului Dolj. 

Paralel s-a dezvoltat şi diversificaţ agricultura, căreia, 
industria i-a furnizat inventar agricol, îngrășăminte chimice, 
maserial necesar. construirii de; canale de irigaţii ete, La rîndul 
ei, agricultura a produs bogate şi variate mâăsterii prime, care 
au stimulat dezvolţarea industriei bunurilor de consum, pentru 
nevoile populaţiei.” Această colaborare”: între ; ramurile. de 
bază ale economiei a impulsionat dezvoltarea acestora, accen- 
tuîndu-se tendinţa lor de „dezvoltare armonioasă, şi: creîndu-se 
condiţii favorabile de dezvoltare echilibrată şi pentru celelalte 
activităţi economice şi social-culturale : transporturi, comerţ, 
construcţii, învățămînt, cultură, sănătate etc. 

'Toate aceste prefaceri au avut efecte deosebit de favorabile 
asupra dezvoltării multilaterale a judeţului, transformîndu-l 
dintr-un teritoriu rămas în urmă sub raport economic îri trecut, 
într-unul dintre primele 6 judeţe ale ţării sub raportul producţiei 
agricole și în primele 10 geb Sportul producţiei globale; indus- 
triale. 


Industria 


Caracterizare generală. Fiind un judeţ de cîmpie, cu eco- 
nomie predominant cerealieră, printre cele dintii activități 
industriale din judeţul Dolj se poate menţiona morăritul; 
prima ,,„moară de foc” din "Ţara Românească a fost înființâtă, 
în judeţul Dolj, înainte de anul 1852. La sfîrşitul secolului al 
XIX-lea existau în oraşul Craiova 5 mori cu aburi, care însumau 
o capacitate de 11 vagoane pe zi şi aveau un total de 125 de 
lucrători. A 

Începutul secolului: al XX-lea consemnează, pe lîngă 
existenţa unor puternice rămăşiţe feudale în agricultură, slaba 
dezvoltare a industriei şi nivelul tehnic general scăzut. În judeţul 
Dolj, ca dealtfel în întreaga Oltenie, existau puţine întreprinderi 

industriale mari. La ancheta industrială din 1901—1902 erau 
tnenţionate în Oltenia '46 de întreprinderi industriale mai masi, 
din care 24 se găsea în județ Dolj, NL JURI Aa concentrate 
în Oral va, i ii 


i » Treptat, industria judeţului a înregistrat unele progrese, 
siobizidă în preajma celui de-al doilea război mondial la o situiă- 
ție ceva mai dezvoltată în comparaţie cu alte, judeţe învecinate, 
datorită, existenţei pe teritoriul său a oraşului Craiova, care 
concentra şi coordona aproape întreagă, viaţă economică, 'şi 
comercială a Olteniei. Astfel, aici se găseau tele mai importante 
întreprinderi la acea vreme din judeţ, printre care: 6 mori 
sistematice, 5 brutării mecanice, 3 fabrici de paste făinoăse, 
2 de bomboane, una de amidon, o tăbăcărie, 4 fabrici de reparat 
mașini agricole, o uzină metalurgică, 4 fabrici de cherestea și 
măbilă ete. Ele erau unităţi mici, ne mecanizate, cu uh proces 
de producţie. rudimentar. Aceleaşi caractere âveau şi celelalte 
unităţi din alte centre ale județului, unde mai existau activități 
pirati Anini 4 mori, o fabrică de ulei şi o tăbăcărie la Băileşti, 
2 mori şi 2 tăbăcării la Calafat, o fabrică de cherestea la Filiași, 
3 fabrici de cărămizi şi ţigle la Mofleni şi Pleniţa. În preajma, 
celui de-al doilea război mondial existau în judeţul Dolj circa 
50 de unităţi industriale în funcţiune, care însumau 4 700 
C.P. și-1560 de lucrători. Predomina industria alimentară, 
care deținea mai mult de jumătate din numărul a a Și 
66%, din valoarea producţiei. 

După cel de-al doilea război ini au urmat anii de 
refacere a economiei, în care s-au consemnat, ca momente mai 
importante, naţionalizarea, principalelor mijloace de producţie, 
acțiunea de electrificare, planificarea economiei ete. cu rol 
deosebit de important în industralizarea judeţului Dolj. Dez- 
voltarea industriei sale a început; cu reconstruirea, dezvoltarea 
şi modernizarea vechilor unităţi (uzina ,,7 Noiembrie”, fabrica 
„Independenţa” etc.). Avîntul industriei, însă, l-a marcat 
construirea unităţilor industriale noi, moderne, cu un înalt 
grad de mecanizare şi automatizare (uzina ,,Electroputere”, 
Combinatul chimie Craiova, Termocentrala Craiova etc.), 
precum şi descoperirea și punerea în valoare a unor noi resurse 
naturale. Astfel, au apărut ramuri și subramuri noi (extracția 89 

țițeiului şi gazelor naturale, industria electrotehnică, industria 
chimică, industria zahărului etc.), care au diversificat producţia 
industrială a judeţului şi au ridicat importanța lui pe plan 
naţional. Aceste realizări se datorează politicii de alocare în 
industrie a unor importante investiţii, care numai în perioada 
1965—1971 au reprezentat 52 % din totalul fondurilor destinate 
judeţului (adică 4%, din investiţiile afectate industriei naționale) 
(vezi fig. 20 1). Ponderile cele mai mari au revenit ramurilor 
de bază ale industriei : industria energiei electrice 33,5 %, indus- 
tria chimică 30,4%, industria construcţiilor de mașinii 16% 
(vezi fig. 20 11). Orientarea a circa 90% din investiţiile industriei 
către ramurile din grupa A a schimbat structura și profilul 
industriei, devenind predominantă industria grea, ale cărei 
ramuri şi-au mărit participarea în producţia globală a judeţului 
pe seama industriei alimentare şi uşoare (tabelul nr. 1). 

Dezvoltarea impetuoasă a industriei județului Dolj a 
dus la creşterea considerabilă a producţiei globale industriale, 
care marca în 1971 o creştere de 7,2 ori faţă de anul 1960 (după 
ce în 1970 depăşise de 26 de ori industria din 1950). Creşteri spec- 
taculoase au avut loc în industria chimică (care a crescut de 
127 de ori faţă de 1964), industria materialelor de construcţie (18 
ori faţă de 1960), industria combustibililor (16 ori), industria con- 
strucţiilor de mașini (peste 9 ori) etc. (fig. 22). În acelaşi timp s-a 
mărit participarea judeţului în producţia globală naţională, de la 
1,8% în 1960, la 3,4% în 1972, situîndu-se, în prezent, printre pri- 
mele 9 judeţe din ţară. Nivelul înalt; de dezvoltare şi specializare a 
unor ramuri este ilustrat de contribuţia sa cu ponderi însemnate 
la unele produse industriale, pe plan naţional : 96,7 % la transfor- 
matoare electrice în anul 1972, 63,6 % la locomotive Diesel-electri- 
ce şi electrice magistrale, 26,8% la motoare electrice, 38,1% la 
îngrășăminte chimice, 14,2% la energie electrică etc. (fig. 23). 

Modificări similare s-au produs şi în ceea ce priveşte 
forţa de muncă ocupată în industrie, numărul salariaţilor 
crescînd în 1972 de 3 ori față de 1960 (fig. 24). Este important 
să menţionăm că 63% din numărul salariaților industriali 
şi 61% din cel al muncitorilor lucrează în ramurile industriei 
grele. 

Structura producţiei globale industriale, pe ramuri 















































(în %) 
A Faţă de total judeţ Faţă de total ţară 
Ramurile 1950 1960 | 1965 1970 1972 1960 | 1965 | 1970 | 1972 
| ) | 

N SR IRI N N DER ORI N O RR (NE e E, 

Total industrie 100,0 100,0 100,0 100,0 100,0 1,8 | 2,3 3,2 3,4 
Energie electrică | 1,2 0,1 4,9 15,0 13,8 0,1 4,3 115,0 [14,8 
Combustibil — 0,2 1,6 0,5 0,9 | 0,1 0,5 0,3 0,7 
Construcţii de maşini | 

și prelucrarea 

metalelor 10,2 36,5 39,0 32,9 33,7 2,8 4,2 4,2 41 
Chimie 0,5 0,8 4,2 12,1 14,1 0,2 1,4 3,8 4,6 
Materiale de | 

construcţii 1,9 0,9 2,0 2,2 2,5 0,5 | 1,4 21 2,5 
Exploatarea și prelu- | | 

crarea lemnului 3,7 4,0 3,4 2,3 1,7 1,0 0,9 1,1 1,0 
Textilă 4,7 1,5 0,7 0,8 0,9 0,3 0,2 0,3 0,4 
Contecţii 11,0 9,5 4,4 7,1 8,3 3,2 2,4 5,3 6,0 
Pielărie, blănărie și 

încălțăminte 3,6 2,0 1,4 0,9 1,0 1,3 1,3 1,3 1,6 
Alimentară 61,7 42,3 37,6 22,9 20,1 41 3,9 4,2 4,3 
Poligrafie 1,0 0,6 0,3 0,2 01 1,2 1,7 1,5 1,8 
Alte ramuri ale 

industriei 0,4 1,6 0,5 341 2,9 

sr 

Fig. 22.— Dinamica producţiei globale industriale la principalele 
ramuri, în anii 1965—1972 (1965—100). 
1, Industria energiei electrice ; 2, industria chimică; 3, industria materialelor de 
construcţii ; 4, industria confecţiilor; 5, industria construcţiilor de maşini; 
6, industria alimentară. 


După forma de proprietate, industria judeţului se reali- 
zează în proporţie de 86,5% de industria republicană, 9,6% de 
industria locală, 3,8% de industria cooperatistă și numai 0,1% 
de atelierele meşteşugăreşti necooperativizate. Din cele 46 de 
întreprinderi ale industriei socialiste existente în judeţ; în 1972, 
28 sînt de subordonare republicană, 6 de subordonare locală 
şi 12 ale industriei cooperatiste. 

„Fig, 23. — Ponderea unor produse industriale in producţia ţării, in anii 
dit 1960, 1965 şi 1972. | : 
1, Energie electrică; 2, îngrăşăminte chimice; 3, motoare electrice; 4, transformatoare elec- 
lrice; 5, locomotive Diesel şi electrice magistrale; 6, uleiuri şi grăsimi vegetale comestibile, -- 93 

Fig. 24. — Evoluţia numărului de salariaţi și de muncitori 


ocupați în industrie, în anii 1960 și 1965—1972: 7, sala- 
riaţi ; 2, muncitori. 


Ramurile industriei. Dezvoltarea industriei doljene a 
avut în vedere crearea unei baze energetice proprii. Descoperi- 
rea, şi darea în exploatare a zăcămintelor de ţiţei şi gaze naturale 
din câmpurile petrolifere din împrejurimile Craiovei au înscris 
Doljul printre judeţele cu însemnate resurse energetice ale 
țării. Industria petrolului și a gazelor naturale este, așadar, o 
ramură nouă, care a schimbat peisajul geografic, prin apariţia 
numeroaselor sonde, ridicate după anul 1957 la Şimnic, Coşoveni, 
Gherceşti, Cîrcea, Melinești etc. (vezi harta economică) . Judeţul 
Dolj a participat, mai ales în ultimul deceniu, la producţia 
națională cu cantități însemnate de ţiţei şi gaze de sondă 
brute. De mare importanţă pentru economia judeţului a fost 
darea în exploatare a gazului metan la Gherceşti, Pieleşti, 
Mischii, Coşoveni, Cîrcea, Şimnicu de Jos etc., utilizat ca materie 
primă de Combinatul chimic Craiova. 


Industria energiei electrice şi termice s-a dezvoltat pe 
baza lignitului din bazinul Rovinari — Motru, producţia de 
energie electrică apărînd ca o necesitate imediată a industriilor 

nou create în judeţ. Astfel s-a construit la Işalniţa, lîngă Craiova, 
una dintre cele mai mari centrale electrice de termoficare 
din ţară, cu o putere instalată de 980 MW, care nu numai că 
asigură necesarul combinatului chimie din vecinătate, dar 
rezolvă și problema termoficării oraşului, furnizînd, în acelaşi 
timp, cantități apreciabile de energie electrică sistemului 
energetic naţional. 

Dintre centralele electrice mai mici, amintim termocen- 
trala de la Podari (9,4 MW), care furnizează energie electrică 
şi aburul necesar unităţilor industriale din apropiere. Importanţa 
majoră acordată dezvoltării acestei ramuri se reflectă în creșterea 
foarte mare (920%) pe care aceasta a înregistrat-o în anul 1972 
faţă de 1965, în ceea ce priveşte producţia globală industrială. 
În anul 1972, puterea instalată totală a grupurilor electrogene 
depășea 1 000 MW, iar producţia 6,1 milioane kWh. 

Industria constructiilor de mașini și a prelucrării melalelor 
este ramura predominantă a industriei judeţului, participarea 
acesteia la producţia globală industrială fiind, în prezent, de 
peste 1/3, față de numai 1/10 cît fusese în 1950. Caracteristica 
dezvoltării acestei ramuri este specializarea ei în produse elec- 
trotehnice, remarcîndu-se pe plan naţional prin producţia de 
locomotive Diesel-electrice şi electrice magistrale, autotrans- 
formutoare gigant de 400 MVA/400 kV (cel mai mare produs 
electrotehnic realizat pînă în prezent în ţara noastră, utilizat 
în echiparea staţiilor de transformare de foarte înaltă tensiune), 
apoi primele generatoare electrice sincrone destinate echipării 
grupurilor electrogene navale, precum şi motoare electrice 
de diferite tipuri (fig. 25). Uzina ,,Electroputere” Craiova, a 
cărei construcție a început în anul 1949, pe locul vechilor ateliere 
de reparat locomotive, cuprinde, în prezent, patru fabrici : 
Fabrica de locomotive (pentru producerea de locomotive elec- 
trice și Diesel-electrice), Fabrica de motoare (pentru producerea 
de motoare electrice pentru locomotive şi funcţionare indepen- 
dentă), Fabrica de transformare de forţă (de la 1600 kKVA 
la 400 MVA/400 kV) și Fabrica de aparataj electric de înaltă 
tensiune. 

Pentru producerea locomotivelor, uzina ,,Electroputere” 
cooperează cu circa 80 de întreprinderi din ţară, furnizorul 95 


https://biblioteca-digitala.ro 


L. BADEA, ALEXANDRA GHENOVICI 


96 


principal fiind Uzinele constructoare de maşini Reşiţa, care 
îi asigură grupul Diesel generator şi boghiul cu instalațiile 
aferente. Produsele realizate de uzina ,,Electiroputere” fiind 
competitive pe piaţa externă, aproximativ 25—30% din pro: 
ducție se exportă în peste 30 de ţări. 

În ulţimii doi ani, alte două fabrici, cu acelaşi profil, 
au intrat în funcţiune la Băileşti şi Filiaşi. La Băileşti se produce 
aparataj electric, în special celule prefabricate de 10—20 kV, 
care constituie un post complet de transformare cu, funcţii 
multiple, ele fiind folosite în special în agricultură, ca distribui- 
toare, sau numai pentru măsurarea tensiunii curentului. La 
Filiaşi se produc transformatoare de la :100 la 1 600.kVA, 
care pînă la intrarea în producţie a acestei fabrici se produceau 
la uzina ,,Eleetroputere” Craiova. 

O altă subramură a construcţiilor de maşini s-a dezvoltat 
odată cu reprofilarea, pe principii moderne, a unităţilor deja 
existente de reparații de maşini agricole şi instalaţii de. mori 
ţărăneşti de la Craiova şi comasarea lor (1951) în uzina construc- 
toare de mașini şi utilaje agricole ,,7 Noiembrie”. Sub noua 
organizare, profilul de producţie s-a schimbat, de la reparaţii 
și producerea de simple unelţe agricole la producţia de semănă- 
toare universale, pluguri pentru tractor, maşini pentru adminis- 
trarea de îngrășăminte etc. Importanța acestei înţreprinderi 
este deosebită, mai ales pentru economia agricolă a Cimpiei 
Olteniei, căreia îi furnizează o diversitate de mașini și unelte 
agri cole. 

n cadrul acestei ramuri amintim şi Uzina mecanică, 
de :naterial rulant; Craiova, care efectuează reparaţii generale 
de locomotive, și Uzina de reparaţii auto Craiova, unde se 
execută diferite piese de schimb auto şi se fac reparaţii capitale 
pentru toate tipurile de autovehicule. 

De asemenea, în judeţ există ateliere ale industriei locale 
de prelucrare a metalelor la Craiova, Făcăi, Băileşti, Calafat, 
Filiaşi şi de servire a populaţiei. 

Industria chimică este una dintre cele mai dinamice ramuri 
ale industriei județului (1117% în 1972 față de 1965), care 
valorifică într-un înalt grad de eficiență resursele locale. Des- 
coperirea şi darea în exploatare a importantelor rezerve de 

gaz metan din împrejurimile Craiovei au favorizat apariţia, 
în anii 1961—1965, a Combinatului de chimizare complexă a 
gazelor de la Işalniţa — Craiova, care ocupă o suprafaţă de circa 
80 ha şi are în structura sa peste 20 de fabrici. Acest combinat 
cuprinde în procesul de producţie un ciclu complex de fabricaţie, 
fiecare unitate creînd materie primă altei unităţi (fig. 26). 

Principala linie de chimizare a gazului metan duce la 
producerea îngrăşămintelor azotoase (332,9 mii tone în 1972), 
prin transformarea amoniacului în azotat de amoniu granulat 
şi uree, important îngrăşămînt mineral şi furaj animal. Canti- 
tatea de amoniac care rezultă din acest proces este livrată 
agriculturii sub formă de apă amoniacală. 

O altă linie importantă de chimizare a gazului metan 
duce la fabricarea acetilenei, care se utilizează ca materie primă 
pentru producerea de butanol şi octanol (folosiţi ca plasti- 
fianţi în producţia de mase plastice) şi de acid acetic. În conti- 
nuare, acidul acetic se foloseşte ca materie primă pentru fabri- 
carea acetatului de polivinil, utilizat în fabricarea vopselelor 
şi a maselor plastice. 


Profilul de producţie al Combinatului chimie Işalniţa— 
Craiova, conceput pe baza valorificării superioare a gazului 
metan, prin procedeul oxidării parțiale a metanului, duce la 
obţinerea concomitentă de acetilenă și gaze de sinteză, în care 
scop s-au conceput două instalaţii centrale (de acetilenă şi 
amoniac), corespunzătoare celor două mari sectoare de producţie. 
De menţionat că instalația de amoniac este concepută pentru 
posibilități diferite de funcționare, bazată pe folosirea, ca 
materie primă, atit a gazului metan, cît și a gazului rezidual, 
ceea ce constituie mari avantaje economice. Importanța jude- 
ului în industria chimică a țării a crescut an de an, ajungînd 
în 1972 să participe cu 4,6% la producţia globală a acesteia, 
faţă de numai 1,4% în 1965. Combinatul chimic Craiova par- 
ticipă cu circa 1/4 din producţia sa la export. 

Industria materialelor de construcţie, deşi nu este o ramură 
nouă, ea s-a dezvoltat şi diversificat în ultimele două decenii, 
datorită ritmului accelerat impus de reconstrucția şi construcţia, 
economiei judeţului. În consecință, această ramură a înregistrat 
o dinamică remarcabilă, în 1972 crescînd cu 416% față de 97 

Fig. 26.— Vedere panoramică a Combinatului chimic din Craiova (foto Agerpres). 


producţia globală realizată în 1965. În acelaşi timp şi-a mărit 
şi ponderea în industria județului de la 0,9% în 1960, la 2,5% 
în 1972. 

Cea mai importantă unitate este Întreprinderea de pre- 
fabricate din beton de la Craiova, unde se produc prefabricate 
din beton, panouri de locuinţe, tuburi precomprimate, beton 
celular autoclavizat, materiale de zidărie şi izolaţie etc. 


În cadrul industriei locale se produce pentru nevoile 
populaţiei prefabricate din beton la Craiova (Făcăi), Băileşti, 
Plenița, Calafat şi Filiaşi, cărămidă la Mofleni, Şimnicu de Jos, 
Calafat şi Lipovu, plăci de teracotă la Craiova şi Mofleni. Indus- 
tria extractivă a materialelor de construcție este reprezentată 
numai prin valorificarea nisipului şi a pietrișului în apropierea 
localităţilor Calafat, Ciupercenii Vechi, Tatomireşti (comuna 

98 Brădeşti). 

Exploatarea şi prelucrarea lemnului s-a dezvoltat de 2,5 
ori în 1971 faţă de 1960, fără a marca o dinamică remarcabilă. 
În anul 1972 judeţul dispunea de 277,5 mii m3 masă lemnoasă 
valorificată de sectoarele de exploatare de la Calafat, Băileşti, 
Craiova şi Filiași. U.E.I.L. Craiova produce buşteni de stejar 
şi diverse specii, lemn pentru construcţii rurale, lemn de celu- 
loză, lobde industriale etc., apoi cherestea de stejar, traverse, 
parchete, doage, lăzi etc. Cea mai importantă unitate este 
Fabrica de cherestea şi parchete din Filiaşi, reconstruită şi 
adaptată la o producţie de 250 000 m? parchet anual; o altă 
unitate industrială se află la Cernele, lingă Craiova. 

În judeţ se găsesc ateliere ale industriei locale, de tîmplă- 
rie şi mobilă la Craiova, Filiaşi, Băileşti, Plenița, Calafat, 
Poiana Mare şi Șegarcea, care produc mobilă, binale, lădiţe 
pentru legume etc. şi efectuează prestații pentru populaţie. 

Industria teztilă și a confecţiilor participa în 1972 cu 9,2%, 
la producţia globală a judeţului şi deţinea 18,8% din numărul 
total al salariaţilor, antrenînd în procesul de producţie mai ales 
forță de muncă feminină. Cele mai importante unități sînt fa- 
brica de produse textile „,Independenţa”” din Craiova (construită 
în 1912), modernizată şi profilată pe producţia de ţesături din 
bumbac (care şi-a dublat producţia față de 1965), şi moderna 
fabrică de confecţii din Craiova (1949), profilată pe producţia 
de confecții pentru adulți. Industria confecţiilor a crescut de 
6,2 ori în 1972 față de 1965, ceea ce i-a mărit participarea la 
producţia globală a ramurei respective pe ţară de la 2,4% în 
1965 la 6,0% în 1972. Capacitatea de producţie a Fabricii de 
confecții va continua să se mărească în anii următori, iar la 
Calafat se va da în funcțiune o filatură şi ţesătorie de bumbac. 

Pe lingă aceste unități industriale de interes republican 
există în judeţ, în cadrul industriei locale şi a cooperaţiei meş- 
teşugărești, ateliere unde se produc ţesături de bumbac şi de 
lînă, covoare de tip oriental şi oltenești, tricotaje şi confecţii la 
Craiova, Băileşti, Calafat etc. Aproximativ 1/5 din producţie se 
exportă. 

Industria pielăriei, blănăriei și încălțămintei se înscrie ă 
cu pondere mică în producţia globală a județului şi în cadrul 
ramurii respective pe ţară. Este reprezentată de una dintre 99 

cele mai mari tăbăcării din ţară, tăbăcăria de la Bucovăţ, 
care produce diferite tipuri de piele, talpă de bovine, precum și 
unele articole de protecţie. În cadrul industriei locale se prelu- 
crează piei brute de bovine şi porcine, iar în unităţile coopera- 
ției meşteşugăreşti se produce încălțăminte uşoară, articole 
de blănărie şi cojocărie etc. şi se efectuează diferite reparaţii. 

Industria alimentară, ramura predominantă a industriei 
judeţului pînă în anul 1960, cînd deţinea aproape 2/3 din pro- 
ducţia sa globală, şi-a redus treptat participarea (circa 1/5 
în 1972) în favoarea ramurilor industriei grele. Caracteristica 
dezvoltării industriei alimentare din ultimele două decenii 
(perioadă în care producţia sa globală a crescut de două ori) 
s-a axat pe linia unei cît mai eficiente şi complexe valorificări 
a resurselor agricole locale (cereale, plante industriale, legume, 
struguri, fructe, animale etc.). Fabrici mari sau combinate 
moderne au înlocuit micile unităţi, rudimentar utilate, mărind 
şi diversificînd gama produselor alimentare. Subramurile deja 
existente (morărit, panificaţie) s-au dezvoltat, în acelaşi timp 
apărînd subramuri noi (industria zahărului, uleiurilor vegetale, 
conservelor), ceea ce a dus la o mai largă repartiție în teritoriu 
a unităţilor prelucrătoare în înseși zonele de producție agricolă. 
Pentru o mai bună organizare a producţiei a luat ființă, la 
Craiova, Combinatul industriei alimentare, care coordonează 
activitatea industrială republicană din tot judeţul. 

Subramura morăritului şi panificaţiei se remarcă prin 
două unităţi mari: Morile unite „,Jiul'”, care aprovizionează 
cu făină toată Oltenia, şi fabrica de paste făinoase şi panificaţie 
„„Partizanul””, ambele în Craiova. Morăritul rămîne subramura 
tradițională, cu cea mai largă repartiție, legat de specificul 
cerealier al economiei agricole a județului. Aproximativ 120 
de mori cu regim prestator (o moară comercială la Şegarcea) 
sînt răspîndite în comunele şi satele doljene, pentru satisfacerea 
nevoilor populaţiei locale. 

Paralel cu dezvoltarea sectorului zootehnic, prelucrarea 
şi industrializarea laptelui a luat o mare amploare, ca urmare a 
construirii de fabrici moderne în unele localităţi, cum sînt 
Fabrica de produse lactate din Craiova (cu o capacitate de 
prelucrare de 1 000 hl lapte pe zi), fabricile de caşcaval de la 

Bechet și Poiana Mare (150 tone anual), ori Fabrica de briînzeturi 
de la Băileşti (500 tone anual). În prezent, la Calafat este în 
construcţie o fabrică ce va produce anual 3 000 tone lapte praf 
şi 1600 tone unt. 


Tot pe baza creşterii intensive a animalelor o mare dezvol- 
tare a cunoscut industria cărnii, cel mai important centru fiind 
Craiova, cu un mare abator, fabrică de mezeluri şi antrepozit 
frigorific ; urmează Calafat şi Băileşti, unde există un mare 
complex de creștere şi îngrăşare a porcilor. În anul 1973 s-au 
produs în judeţ circa 16 000 tone carne şi peste 3 000 tone pre- 
parate din carne, în majoritate pentru piaţa de consum a 
puternicului centru urban Craiova. 

În vederea valorificării industriale chiar în zonele de pro- 
ducţie a unor plante industriale a căror cultură a luat o extin- 
dere mare, s-a construit la Podari marele combinat ,„,Oltenia””, 
cu Fabrica de uleiuri vegetale şi Fabrica de zahăr. Pînă la con- 
struirea acesteia din urmă, sfecla de zahăr era trimisă la fabrica 
din Giurgiu, ceea ce implica cheltuieli de transport şi degradarea 
materiei prime. Fabrica de zahăr de la Podari, dată în producţie 
în 1961, produce anual 35 —40 mii tone zahăr. Intrată în pro- 
ducţie în 1957, Fabrica de uleiuri produce anual circa 40 000 
tone uleiuri şi grăsimi vegetale. 

O altă direcție de valorificare a resurselor agricole ale 
judeţului se realizează prin construirea Fabricii de conserve 
de la Calafat, în anul 1969, unde s> produc anual cantităţi 
însemnate de conserve de legume şi pastă de roşii (fig. 27). 

Vinificația reprezintă pentru judeţul Dolj o activitate 
importantă, care s-a dezvoltat mai ales în regiunile de producţie 
viticolă, Craiova, Călăraşi, Dăbuleni, Şegarcea, Calafat, Caraula, 
Daneţi, Poiana Mare, Băileşti, Castranova fiind cele mai însem- 
nate centre de vinificaţie din judeţ. Soiurile sau vinurile de Şe- 
- garcea, Călăraşi, Dăbuleni sînt cunoscute şi apreciate pe plan 
național. Anual se produc cantităţi însemnate de vin (2 400 de 
vagoane în 1972), băuturi din spirt rafinat, ţuică şi rachiuri 
naturale, spirt sanitar și tehnic, vermut etc. De asemenea, 
menționăm Fabrica de bere Craiova (construită în 1970), şi 
Fabrica de fermentat tutun de la Craiova (1927), cu o capacitate 101 

Fig. 27. — Fabrica de conserve din Calafat (foto Agerpres). 


anuală de 6 000 tone şi 5 000 tone spațiu de depozitare, care 
aprovizionează numeroase fabrici de țigarete din ţară. 
Industria alimentară, cea mai veche ramură şi printre 
cele mai legate de resursele locale, contribuie direct la sporirea 
producţiei industriale şi stimulează activitatea agricolă din 
regiune, în vederea unei producții cît mai mari şi cît mai diver- 
sificate. Ea asigură bunurile de consum nscesare populației 
locale, paiticipînd cu unele produs> (ulei, zahăr, conserve, bău- 
turi alcoolice, biscuiţi etc.) la producţia naţională şi chiar la 
export. În același timp, această ramură atrage în. sfera activi- 
tăţii industriale o însemnată forță de muncă mai ales feminină. 
Industria poligrafică, cu o participare minoră în producţia 
globală a industriei județului, are semnificații majore prin rolul 
educativ-cultural şi politie pe care îl are în rîndul populaţiei. 
În concluzie, industria judeţului Dolj este o ramură nouă, 
modernă, cu un grad avansat de complexitate, care a cunoscut 
un ritm rapid de dezvoltare, mai ales în ultimul deceniu. A.m- 
ploarea și dinamismul industriei doljene este rezultatul politicii 

de industrializare socialistă a ţării, orientată în special către 
dezvoltarea regiunilor rămase în urmă în trecut, acţiune în care 
s-a pus accentul pe creşterea cu precădere a ramurilor producă- 
toare de mijloace de producţie. În acelaşi timp s-a avut în 
vedere valorificarea superioară a tuturor resurselor materiale 
şi umane ale judeţului, precum şi o mai justă şi armonioasă 
repartiție a forţelor de producţie pe teritoriul său. Astfel, 
alături de Craiova, care deţine o mare pondere în industria jude- 
țului şi care se situează printre centrele mari industriale ale 
țării, au apărut şi sint în curs de dezvoltare şi alte oraşe (Calafat, 
Băileşti, Filiași, Şegarcea), sau comune puternic dezvoltate pe 
cale de a deveni oraşe — Poiana Mare, Bechet, Dăbuleni ete. — 
unde, pe zi ce trece, îşi face loc tot mai mult peisajul industrial. 

În paralel şi aspectul geografic al judeţului se modifică 
treptat, prin apariţia cîmpurilor de sonde de ţiţei, gaze şi gaz 
metan din împrejurimile Craiovei, care fac să se armonizeze 
valorificarea resurselor de sol cu cele ale subsolului, pentru 
ridicarea județului Dolj pe trepte de dezvoltare cît mai înalte. 


Agricultura 


Caracterizarea generală. Încă din secolul trecut județul 
Dolj era cunoscut pentru creșterea animalelor pe baza, păşunilor 
şi fineţelor naturale din lunca inundabilă a Dunării și Jiului, 
pentru culturile cerealiere din cîmp şi de pe terasele superioare 
ale Dunării, precum şi pentru bogăţia de peşte din Dunăre şi 
din numeroasele lacuri şi bălți din lungul ei. 

La jumătatea secolului al XIX-lea, păşunile, fineţele na- 
turale şi pădurile începuseră să se restrîngă în favoarea arătu- 
rilor, ca urmare a cererii crescînde de grîu pe piața internațională. 
Desființarea monopolului turcesc, prin tratatul de la Adrianopol 
din 1829, ca şi intensificarea relaţiilor comerciale cu ţările din 
Europa centrală şi vestică au atras Ţara Românească în sfera, 
de influență a marilor puteri europene, care absorbeau mari 
cantităţi de cereale. Cerinţele exportului au determinat înfiin- 
ţarea la Craiova, în anul 1846, a primei societăți româneşti pe 103 

acţiuni pentru transportul cerealier pe Dunăre, care se făcea 
cu două remorchere pînă la Brăila. Principala producătoare 
de mărfuri agricole era gospodăria moşierească, care deţinea 
cea mai mare parte a teritoriului. În anul 1860 existau în 
judeţul Dolj 47 de moșii, pe care lucrau 537 de zilieri şi un număr 
însemnat de clăcași. 

Tot în acea perioadă Doljul era al doilea judeţ din Țara 
Românească (după Ialomiţa) în ceea ce priveşte extinderea. 
arăturilor. Pămîntul se lucra rudimentar, cu unelte provenite 
din inventarul ţăranilor clăcași, dezvoltarea tehnicii agricole 
fiind frînată, în mare măsură, de existența relațiilor feudale în 
agricultură. Deși reforma agrară din 1864 dusese la abolirea 
iobăgiei, ea nu a putut contribui însă la completa înlăturare a 
relaţiilor feudale din agricultură. 

În prima jumătate a secolului al XX-lea, primul loc în 
economia judeţului continua să-l dețină agricultura, care nu 
dispunea de dotarea tehnico-materială necesară. Fărîmițarea 
proprietății țărănești (căreia îi revenea aproape 88% din suprafaţa: 
terenului arabil), inventarul agricol necorespunzător, lipsa: 
lucrărilor hidro- și pedoameliorative etc. frînau dezvoltarea, 
agriculturii, ramură care s-ar fi putut bucura de condiţiile 
naturale deosebit; de favorabile ale judeţului. În anul 1935, 
spre exemplu, din suprafața totală a județului terenul arabil 
deţinea 67,6%, restul teritoriului fiind ocupat de păduri (9,0%), 
păşuni (3,2%), fineţe naturale (1,3%), vii (1,7%), livezi (0,2%) 
şi alte folosințe (17,0%.) 

Cea mai mare parte a terenului arabil era ocupat de griu 
(45,7%) şi porumb (45,3%), judeţul Dolj situîndu-se pe primul 
loc în ţară în ceea ce priveşte suprafaţa cultivată cu porumb 
şi al doilea cu grîu (după judeţul Timiş-Torontal). Producțiile 
medii la ha (13,5 q la porumb, 4,8 q la grîu, 4,2 q la secară) nu 
erau totuşi dintre cele mai mari. În afară de cereale, mici supra- 
feţe erau cultivate cu unele plante industriale (rapiţă, cînepă, 
soia, in), cu pepeni, mazăre, fasole, sau cu diferite culturi fura- 
jere. Creşterea animalelor era dezvoltată în comparaţie cu alte 
judeţe, Doljul remarcîndu-se mai ales prin numărul de boi, 
oi şi capre. Se practica, de asemenea, albinăritul. 

După c2l de-al doilea război mondial, baza economică a 
agriculturii s-a schimbat. Ca urmare a aplicării politicii agrare, 
a reorganizării producţiei şi schimbării relaţiilor sociale la sate, 
s-au produs schimbări în structura formelor de proprietate a 
teritoriului. 

În 1972 existau în judeţ 14 I.A.S. care deţineau 13,5% 
din suprafața agricolă şi 205 C.A..P. cu 70,8% din această supra- 
față. Unităţile socialiste din agricultură cuprindeau 147 de 
ferme de stat, din care 82 aveau profil de producţie vegetală, 
36 producţie animală, 24 ferme cu profil mixt şi 5 ferme de 
producţie industrială. Gospodăriile personale ale membrilor 
C.A..P. şi gospodăriile agricole individuale dețineau împreună 
8,9% din suprafaţa agricolă a judeţului. În ceea ce priveşte 
mecanizarea agriculturii, județul Dolj se număra printre jude- 
ţele ţării cu cel mai mare parc de tractoare şi mașini agricole. 
În anul 1972 avea în dotarea sa 5 687 de tractoare fizice, 4 907 
pluguri pentru tractor, 1721 de autocombine, 2 724 de se- 
mănători mecanice, 721 de mașini de împrăştiat îngrăşăminte 
chimice, 1 686 de combine tractate pentru păioase ete. Din 
numărul tractoarelor agricole fizice, aproape 74%, se găseau 
în administrarea celor 37 de S.M.A.. existente în judeţ şi 23% 
în administrarea I.A.S. Trebuie subliniat faptul că suprafața 
arabilă ce revenea la un tractor fizic a scăzut de la 135 ha în 
anul 1965, la 87 ha în 1972. 


Importante cantități de îngrăşăminte chimice au fost 
folosite în agricultura judeţului, în 1972 laun hectar suprafaţă 
agricolă revenind 213 kg, adică de 2,5 ori mai mult decît în 
1965. O cantitate însemnată de îngrășăminte este utilizată pe 
terenurile I.A.Ș.; astfel, numai în perioada 1965—1972 ele 
au beneficiat de aproape 30% din totalul îngrășămintelor chimice 
folosite în județ. Mari cantităţi de îngrăşăminte sint destinate 
terenului arabil (250 kg/ha, în anul 1972, mai ales în I.A.S. 
390 kg/ha), ceea ce a contribuit la realizarea unor producţii 
medii la hectar ridicate. 

Datorită organizării raționale a procesului de producţie 
şi aplicării metodelor ştiinţifice de cultivare a pămîntului, 
unitățile agricole de stat tind să capete caracterul unei produc- 
ţii industriale. Ţinind seama de condiţiile ecologice, întreprinderi- 105 

le agricole de stat au trecut la o oarecare specializare. Se profi- 
lează I.A.S. cu caracter agricol (Dăbuleni, Giubega, Rast), 
agrozootehnic (Băileşti, Craiova, Goiești, Moţăţei, Robăneşti, 
Şegarcea), pomicol-viticol (Breasta, Sadova), legumicol (Işalniţa). 

Desigur, aceste progrese s-au datorat, în mare măsură, 
şi politicii de alocare a unor importante investiţii în agricultura, 
judeţului. A.stfel, în perioada 1965 —1971 ele au reprezentat 6,5% . 
din investiţiile destinate agriculturii întregii ţări (în acea peri- 
oadă) şi 26,6%, din totalul fondurilor alocate pentru dezvoltarea 
tuturor ramurilor economiei județului Dolj. 

O însemnătate majoră au avut-o măsurile agrotehnicii 
adoptate, în ultimii ani, în special în Cimpia Olteniei. Ținînd 
seama de caracteristicile marilor categorii de soluri existente 
(cernoziomuri, soluri brune-roșcate de pădure, nisipuri şi 
soluri aluvionare), s-au aplicat cele mai potrivite lucrări hidro- 
şi pedoameliorative. Mari sisteme de irigare, indiguire, desecare 
şi canalizare brăzdează teritoriul județului Dolj, menite să con- 
tribuie la atenuarea efectelor nefavorabile ale fluctuaţiilor cli- 
matice şi la ridicarea capacităţii de producţie a ecosistemelor 
agricole respective. Printre cele mai importante menţionăm 
realizarea complexului de irigație Calafat — Moţăţei — Băileşti, 
care asigură irigarea unei suprafețe de 50 000 ha teren agricol 
(din care 4 200 ha pe terenurile I1.A.$S.). Un alt mare complex, 
Sadova — Corabia, dat în folosinţă în 1973, contribuie la iriga- 
rea a circa 80 000 ha teren agricol din raza comunelor situate 
pe stinga Jiului, în judeţul Dolj şi parţial Olt. Canalul, în lun- 
gime de circa 60 km, porneşte de la Dunăre şi merge spre nord 
şi nord-est trecînd prin estul comunelor Dăbuleni şi Sadova, 
pînă în sudul comunei Dobroteşti. 

Alte două canale, Cetate — Galicea Mare, care va înlesni 
irigarea a 40 000 ha (din care 7 200 ha terenurile I.A.$.), şi 
canalul Ciuperceni — Desa — Rast, vor fi date în folosință în 
acest cincinal. | 

În sfîrşit, un complex hidrotehnic, inițiat de C.A..P. din 
comunele Cornu, Vîrtop şi Caraula, va cuprinde amenajarea 
pîriîului Baboiaşi (care deseori provoca inundaţii), prin formarea 
unui lac de acumulare cu o capacitate de 2 mil. m? apă, care, 
pe lingă faptul că va permite irigarea a 500 ha (printr-o reţea 

de canale de aproximativ 12 km), va constitui şi o importantă 
bază piscicolă şi de agrement. 

Toate acestea contribuie la darea în circuitul agricol a 
unor terenuri ce au avut alte destinaţii, precum şi la mărirea 
suprafeţelor irigate. Astfel, numai în ultimii 8 ani suprafața 
agricolă amenajată pentru irigat din judeţ a crescut de 9 ori, 
de la 1,5% în 1965, la 18,1% în 1972, iar suprafața arabilă de 
la 1,8% la 19,1%. 

Un rol important în dezvoltarea agriculturii l-au avut 
rezultatele cercetărilor efectuate în diferite stațiuni experimen- 
tale existente în județ. Staţiunea centrală de cercetări pentru 
ameliorarea nisipurilor — Bechet, pendinte de Academia de 
ştiinţe agricole şi silvice, studiază posibilitățile de valorificare 
eficientă a nisipurilor din sudul Olteniei, pentru plantele din 
cultura mare, furaje, legume, pomi și vii, în condiţii de irigare. 

Staţiunea experimentală agricolă Şimnie — Craiova, pen- 
dinte de Institutul central de cercetări agricole, cuprinde două 
secţii teritoriale : secţia Şimnic, cu caracter cerealier, zootehnic, 
viticol-pomicol, şi secţia Işalniţa cu specific legumicol şi parțial 
zootehnic, avind şi o brigadă pomicolă la Circea. 

La Tîmbureşti există, de asemenea, o secţie a stațiunii 
didactice experimentale a Institutului agronomie Craiova, unde 
se fac cercetări pentru culturi complexe, viticol-pomicole şi 
culturi de cîmp. 


Modul de folosinţă a terenului, redat în tabelul nr. 2, 
arată atit evoluţia suprafețelor diferitelor categorii de folosință, 
cît și raportul dintre ele. Numai în perioada 1960 — 1972 
suprafaţa acoperită cu vii a crescut cu 3 207 ha, iar cea a live- 
zilor cu 7 954 ha, ceea ce a mărit şi ponderea față de celelalte 
categorii de folosință din judeţ. 

Suprafața agricolă este precumpănitoare, aceasta deţi- 
nînd mai mult de 3/4 din suprafața totală a judeţului, ceea ce 
reprezintă 3,8% din suprafaţa respectivă a ţării. De remareaţ 
faptul că mai mult de jumătate din numărul comunelor jude- 
țului Dolj beneficiază de o suprafață agricolă ce depăşeşte 
80%, din suprafața comunei respective (fig. 28). 

În acelaşi timp, cea mai mare parte din suprafaţa agricolă, 
a judeţului este ocupată de terenul arabil, 86,1% în 1972, şi 107 

Tabelul nr. 2 
Suprafaţa totală după modul de folosinţă în anii 1960, 19565 şi 1932 (la sfirșitul anului) 



































1960 1965 1972 
Categorii de folosinţă „| % din „ |% din : | % din 
ci ț Prriie supraf. pu a) supraf. faţa (ha) supraf. 
totală totală totală 
SUPRAFAȚA TOTALĂ 741 300 | 100,0| '741 300 SU) 741 300 | 100,0 
SUPRAFAȚA 
AGRICOLĂ 566 373 76,4| 569 470 76,8| 579 892 78,2 
din care: amenajări 
pentru irigat 8 146 11 8 685 1,5| 102 510 18,1 
— arabil 497 162 67,2| 493 546 66,6| 499181 67,3 
din care: amenajări 
pentru irigat 8 146 1,1 8 651 1,8| 99 228 19,1 
— pășuni 37 516 5,0| 39689 5,4| 41129 5,6 
— fineţe 8 299 11 8 296 11 5 025 0,7 
— vii şi pepiniere viticole 20 816 2,8| 21 016 2,8| 24023 3,2 
— livezi şi pepiniere 
pomicole 2 580 0,3 6 923 0,9| 10534 1,4 
SUPRAFAȚA FORES- | 
TIERĂ 83 999 11,3|__ 84636;  11,4| 82013 11,1 
ALTE SUPRAFEȚE 90 928 12,3] 87194 11,8| 79395 10,7 

















numai 7,9% de păşuni şi fineţe, 4,2%, de vii şi 1,8% de livezi. 
Cele mai întinse terenuri arabile se găsesc pe terasele medii şi 
înalte ale Dunării şi Jiului şi în Cîmpia Romanaţilor. 

În unele localităţi terenul arabil deţine suprafeţe foarte 
mari, reprezentînd peste 95% din suprafața agricolă a comunei, 
ca de exemplu : Unirea, Dioști, Băileşti, Măceşu de Sus, Moţăţei, 
Işalniţa, Giubega. Chiar şi în comunele unde terenul arabil nu 
are extindere tot atît de mare, el nu scade însă sub 50—60% 
din suprafaţa agricolă. În aceste comune, suprafeţe mai mari 
sînt însă ocupate cu păşune (Botoşeşti-Paia, Ciupercenii Noi, 
Desa), viţă de vie (Ostroveni), sau livezi de pomi fructiferi 
(Brabova, Fărcaş). 


Cultura plantelor de cîmp. În 1972 suprafaţa cultivată, 
însuma peste 484 000 ha, din care 70,5% era ocupată cu cereale, 

Fig. 28.— Modul de folosinţă a terenului: 
A.1, arabil; 2, păşune; 3 „finețe; 4, vii şi pepiniere viticole; 5, livezi şi pepiniere pomicole; 6, păduri; 7, alte folosințe. 

din acest punct de vedere judeţul Dolj situîndu-se (în 1970) 
pe locul al doilea în ţară, după Ilfov. Culturile principale sînt 
porumbul (49,6%) şi griul (42,1%), celelalte cereale ocupînd 
suprafețe mult mai restrînse : orz (5,5%), secară (1,5%), ovăz, 
orez (tabelul nr. 3). 

Din cele 170 000 ha cultivate cu porumb, adică 5,3% 
din suprafața respectivă a ţării, sau 34%, din terenul arabil al 
judeţului, aproape 3/4 este proprietatea C.A.P. şi 8% aL.A.S. 
Porumbul ocupă suprafețe mai mari în sudul judeţului, pe 
terenurile mai umede din lunca şi de pe terasele joase ale Dunării. 
Cele mai mari frecvențe depăşesc 40—45% din terenul arabil, 
de exemplu, în comunele Radovanu, Cioroiaşi, Galicea Mare, 
Urzicuţa, Daneţi, Sadova, Desa, iar în partea de nord — Secu, 
Braloştița, Breasta etc. (fig. 29). 

În 1972, judeţul Dolj a obţinut o producţie de circa 
485 000 tone porumb, cele mai mari producţii realizîndu-se pe 
suprafeţele irigate, de aproape 20 000 ha. În unele I.A..8., în 
condiții de irigare, producția medie la hectar înscrie valori de 
6 000—7 000 kg/ha. 

Griîul se cultivă pe aproape 144000 ha (adică 29% 
din suprafața arabilă), din care 84% pe terenurile C.A.P. şi 
15% în L.A.S. Griul ocupă suprafețe mai mari în partea nordică 
a județului, în Cîmpia înaltă a Bălăciţei şi în Piemontul Olte- 
ţului. Cele mai mari frecvenţe, care depăşesc 40—45% din 
terenul arabil, se întilnese în comunele Bulzeşti, Goieşti, Robă- 
nești, Seaca de Pădure, Brabova, Vela, Terpeziţa, Vîrvoru de 
Jos ete. (fig. 30). 

Producţia de grîu realizată în 1972 a fost de 366 000 tone, 
adică 6% din producţia ţării, ceea ce situează judeţul printre 
primele locuri în ţară. În ultimul deceniu s-a realizat o creş- 
tere substanţială a producției medii la hectar, de la 1 400 kg 
în 1960, la 1 600 kg în 1965, pentru ca în 1972 să ajungă la 
peste 2 500 kg. Se remarcă producţiile ridicate obținute pe 
terenurile I.A..3., unde, în 1972, producţia medie pe judeţ a 
fost de 3 200 kg la hectar. În general, producţii mai mari se 
obțin pe terenurile irigate ; în 1971 mai mult de 1/10 din suprafața 
cultivată cu grîu în judeţ era amenajată pentru irigat, din care 109 

Tabelul nr. 3 
Structura culturilor din terenul cultivat în anii 1960, 1965 şi 1932. 

1960 1965 1972 
Culturi agricole 
ha tone ha tone ha tone 

CS a 
SUPRAFAȚA CULTIVATĂ 478 667 483 327 484 221 
ge pentru boabe 389 915 645 249 355283 517 944 | 341183 | 917 363 

in care: 
— griu 179 884 251 916 169 391 273 228 143 824 | 365 849 
— secară | 7 370 5 691 9 164 8 176 5190 | 8319 
— orz și orzoaică 9 038 15 656 5 697 12 445 18 777 52 925 
— porumb 187 313 362 563 167 528 217 992 169 427 | 484 506 
Leguminoase pentru boabe 8 348 13 878 9 018 9 691 11 597 11 383 
din care: 
— mazăre 5 773 7 645 7 390 8 155 3 938 4 476 
— fasole 1 407 5 570 1 165 1 234 3 448 2 052 
Plante textile "723 38 
din care: 94 — 
— in pentru fuior — = 5 3 — 
— cînepă pentru fuior 653 649 33 74 3 8 
Plante uleioase 22 806 27 468 30 904 26 665 41 136 57 297 
din care: i 
— floarea-soarelui 19 931 22 542 27 260 25 202 33 393 51 969 
Plante pentru alte industr. 12 474 17 383 19 653 = 
din care: 

— sfeclă de zahăr 11 537 171 846 11 911 154 632 12 820 | 366 640 
Cartofi, legume, pepeni 12-504 i 12 407 16211| — 
din care: 
— cartofi 4 214 23 536 1 433 5 608 2 065 15 828 
— legume ____ . 7 213 74 '720 9429 72 098 12 679 | 138 231 
Plante de nutreţ | 32 620 57 587 54 347 

Fig. 29. — Frecvența culturii porumbului (% din suprafaţa arabilă). 

Fig. 30. — Frecvența culturii griului (% din suprafaţa arabilă). 

92,6%, în C.A.P. Dintre unităţile agricole de stat, 1.4.3. Moţăţei, 
Băileşti şi Sadova au cele mai întinse suprafeţe irigate. - 

Secara găsește condiţii bune de cultivare mai ales 
pe terenurile nisipoase, din sudul județului. Fiind o plantă a 
cărei perioadă de vegetaţie începe foarte de timpuriu primăvara, 
utilizează umiditatea înmagazinată din topirea zăpezii, astfel 
că este mai puţin afectată de perioada de uscăciune. Cultivată 
pe 5 200 ha, adică numai 1%, din suprafaţa cultivată cu cereale 
în judeţul Dolj, ea ocupă suprafeţe mai mari pe terenurile C.A..P., 
care concentrează 73,6%, din suprafaţă şi 76%, din producţie. 
În 1972 s-au obţinut aproximativ 8 300 tone secară, adică 14,3%, 
din producţia naţională, ceea ce situează judeţul Dolj pe primul 
loc în ţară. 

Orzul şi orzoaica, cultivate pe aproape 19 000 ha, 
ocupă 4%, din suprafața cultivată cu cereale, dînd în 1972 o 
producție totală de 53 000 tone (adică 6,3% din producţia ţării). 
Orzul, cultivat de preferință pe terenurile cernoziomice, este 
folosit mai mult ca furaj concentrat în creșterea animalelor, 
iar orzoaica este utilizată ca materie primă în industria berei 
(Craiova). În 1972 producţia medie obţinută la hectar a fost 
de 2 800 kg, depășind media pe ţară (2 560 kg la ha). 

Deşi o mare parte din județul Dolj se află în zona foarte 
favorabilă de cultură a orezului, această cultură ocupă nu- 
mai aproximativ 2 000 ha, mai ales pe solurile aluvionare 
din lunca Jiului. Cele mai întinse suprafețe sînt în împrejurimile 
comunei Sadova. 

Plantele industriale ocupă al doilea loc după cereale ca 
importanță economică, atît prin suprafața ocupată (circa 
61 000 ha) şi producția obţinută, cât şi prin faptul că furnizează 
materia primă industriilor prelucrătoare create pe baza lor 
(uleiului, zahărului, tutunului etc.). 

Astfel, extinderea și introducerea în cultură în ultimii 
ani a unor plante pe suprafeţe care depăşesc cu mult ponderile 
deţinute de acestea în trecut au dus nu numai la lărgirea gamei 
de produse agricole industrializabile, ci şi la punerea mai efi- 
cient în valoare a unor terenuri. 

Plantele uleioase, care în anul 1960 se cultivau pe circa 
23 000 ha, şi-au extins suprafața la aproape 41 000 ha în 1972, 111 


https://biblioteca-digitala.ro 


U. BADEA, ALEXANDRA GHENOVICI 


112 


consemnînd o creştere de peste 1,8 ori. În acelaşi an s-a obţinut 
o producţie de 57 000 tone, din care cirea 80% în C.A..P. 

Floarea-soarelui, cea mai importantă plantă 
uleioasă, ocupa în 1972 peste 33 000 ha. Avînd nevoie de un 
regim termic ridicat în timpul întregii perioade de vegetaţie şi 
umiditate suficientă, ea găsește condiții pedoclimatice favora- 
bile de dezvoltare în județul Dolj. Floarea-soarelui se cultivă 
mai ales în luncă şi pe terasele Dunării de la vest de Jiu, unde 
predomină cernoziomurile levigate, soluri preferate de această 
cultură. Cele mai mari frecvenţe se întîlnesc în cîmpie şi în partea 
sudică a piemontului, în împrejurimile centrului de prelucrare 
Craiova, unde frecvența florii-soarelui depăşeşte, în unele 
comune, 1/5 din suprafața arabilă (Giubega, Rast, Şegarcea, 
apoi Robănești, Goiești, Breasta etc.). 

Floarea-soarelui și-a extins mult suprafața față de trecut ; 
numai în perioada 1960—1972 suprafaţa cultivată cu această 
plantă a crescut cu 13 500 ha, iar producţia de semințe aproape 
s-a dublat. Extinderea acestei culturi s-a făcut mai ales în 
legătură cu intrarea în producţie a Fabricii de ulei de la Podari — 
Craiova. 

În anul 1972 s-a obţinut o recoltă de aproape 52 000 tone 
(adică 6,1% din producţia ţării), cele mai mari producţii rea- 
lizîndu-se pe suprafeţele irigate (care însumau 9% din suprafața 
cultivată în judeţ). 

În ultimii ani, alte două plante uleioase —inul şi 
ricinul — şi-au extins suprafețele, astfel încît, în 1970, 
față de 1965, suprafaţa cultivată cu in s-a dublat, ajungind la 
5 300 ha, iar comparativ cu situaţia anului 1938 a crescut de 
10 ori. El se cultivă cu precădere în nord-vestul judeţului, 
în Cîmpia înaltă a Bălăciţei şi în unele comune din Piemontul 
Oltețului. Cele mai mari frecvențe se întîlnesc în comunele 
Robăneşti, Pieleşti, Verbiţa etc. 

Ricinul se cultivă pe mici suprafețe, însumînd circa 
1 300 ha, pe terenurile mai multor comune din lunca și terasele 
Dunării, cu ponderi de 1—1,5% din terenul arabil. Cele mai 
mari frecvenţe se întîlnesc însă în comunele din stînga Jiului 
(Călăraşi, Mirşani, Mischii etc.), regiune ce constituie aria de 
aprovizionare a Fabricii de uleiuri tehnice din: Roşiorii de Vede. 

În cuprinsul judeţului Dolj se cultivă și unele suprafeţe 
cumuştar, plantă uleioasă puțin pretențioasă la climă şi cu 
o perioadă de vegetaţie scurtă (80—90 de zile), care de obicei 
se desfăşoară înaintea periodei, secetoase din vară. Printre 
comunele unde această cultură deține suprafețe mai însemnate 
menționăm Robăneșşti, Perişor, Vîrtop, Seaca de Cîmp etc. 
Semințele acestei plante conțin 35—40%, grăsimi şi sînt utili- 
zate la prepararea muştarului — condiment alimentar — și în 
industria farmaceutică. 

Dintre celelalte plante industriale, sfecla de zahăr 
constituie o resursă agricolă de mare rentabilitate a cărei, 
cultură s-a dezvoltat în paralel cu apariţia industriei prelucră- 
toare în sudul Olteniei (fabricile de zahăr de la Podari şi Corabia). 
Ocupînd o suprafață de circa 13 000 ha, în 1972 s-au produs 
aproape 367 mii tone, adică 6,6% din producţia naţională, 
ceea ce situează judeţul Dolj printre primele locuri din ţară. 
Cultivată cu precădere pe terasele joase şi mijlocii ale Dunării 
şi Jiului inferior, sfecla de zahăr găsește condiții bune de dez- 
voltare pe solurile aluvionare şi cernoziomice, bogate în elemente 
fertilizante, cu pînza freatică la mică adincime, Printre comunele 
cu cea mai ridicată frecvenţă a culturii sfeclei de zahăr menţio- 
năm : Afumaţi, Urzicuţa, Maglavit, Cerăt, Bistreț, Goicea, Valea 
Stanciului etc. (fig. 31). 

Datorită măsurilor agrotehnice aplicate, în ultimii ani 
producția medie obţinută a crescut de la 13 000 kg/ha în 1965 
la 28 585 kg/ha în 1972, depăşind producţia medie la hectar 
pe ţară ; dealtfel, pe circa 81% din suprafaţa cultivată cu sfeclă 
de zahăr în cele peste 200 C.A.P. din judeţ, care o cultivă, 
s-au obținut producţii medii la hectar superioare mediei pe 
ţară. Cele mai mari cantități de sfeclă se obțin de pe terenurile 
irigate, judeţul Dolj beneficiind de peste 4200 ha amenajate 
pentru irigat, adică 34% din suprafaţa cultivată cu această 
plantă în 1972. 

Tutunul, plantă iubitoare de căldură (3 000—4 000*0 
anual), găseşte condiţii bune de dezvoltare pe terenurile nisi- 
poase din sud-estul judeţului, unde se întîlnesc frecvenţe ridicate: 
Miîrșani, Dobrești, Castranova, Amărăştii de Jos, Daneţi, 
Bratovoeşti etc. O a doua arie de cultură se evidenţiază pe 113 

terenurile nisipoase din sud-vestul judeţului cu frecvenţe 
mari în comunele Ciupercenii Noi, Desa etc. 

Suprafaţa cultivată depăşeşte 5 000 ha, adică 15% din 
suprafața cultivată cu tutun în întreaga țară, ceea ce situa, 
judeţul Dolj în anul 1970 pe locul al doilea în ţară (după judeţul 
Ilfov). Tutunul recoltat (3 300 tone în 1970) de pe terenurile 
C.A.P. şi al gcspodăriilor individuale este colectat în diferite 
puncte din judeţ, făcînd apoi obiectul preindustrializării la, 
fabrica de uscare şi fermentare de la Craiova. 

Plantele medicinale deşi nu ocupă decît 0,1% din suprafaţa 
cultivată a judeţului, ele prezintă importanță prin varietatea, 
lor şi însemnătatea pe care o au în industria farmaceutică. 
Judeţul Dolj se înscrie pe locul al treilea în ţară (după Ilfov 
şi Constanţa), cu o participare de 8,8% din suprafaţa totală, 
ocupată cu plante medicinale, în 1970. i 
Leguminoasele pentru boabe ocupă 11 600 ha, deţținind 
2,4%, din suprafaţa cultivată în judeţ. În 1972 s-au produs 
11 400 tone leguminoase, din care mazărea (39%) şi fasolea, 
(18%) au dat cele mai mari cantităţi. 

Culturile de legume și zarzavaturi găsesc condiţii favo- 
rabile de dezvoltare atit pe solurile aluvionare din luncile 
Dunării, Jiului şi Desnăţuiului, cât şi pe terenurile cernoziomice 
irigate, ca de exemplu în împrejurimile localităţilor Băilești 
şi Moţăţei, unde se cultivă în condiţii de irigare peste 100 ha. 
În judeţ, peste 2/3 din suprafaţa cultivată cu legume este irigată. 
În unele comune suprafața cultivată cu legume depăşeşte 300 
ha (Dăbuleni, Ostroveni, Goicea, Biîrca, Valea Stanciului, 
Bratovoeşti, Teasc etc.), sau chiar 700 ha (Poiana Mare). Un 
bazin legumicol foarte important s-a creat în zona preorăşeneas- 
că a Craiovei. 

În 1972, cartofii, legumele şi pepenii au ocupat peste 16 000 


ha, adică 3,3%, din întreaga suprafaţă cultivată a judeţului. 


Cerinţele mereu crescînde ale populaţiei centrelor urbane, în 
special ale oraşului Craiova, cu legume proaspete, precum şi 
necesitatea aprovizionării fabricilor de conserve nou înființate, 
de la Calafat şi Corabia, au stimulat extinderea terenurilor 
destinate cultivării legumelor ; în 1972 s-a înregistrat o creştere 
a suprafeţelor cultivate cu legume de 1,6 ori, iar producţia totală 

Fig. 31. — Frecvența culturii sfeclei de zahăr (% din suprafaţa arabilă). 

a crescut față de anul 1960 de 1,9 ori. Creşterile semnalate 
sînt mai mari în sectorul de stat, unde producţia a sporit, 
faţă de 1960, de 6,5 ori, pe o suprafață mărită de numai 2,3 ori; 
în aceeaşi perioadă de timp, producţia realizată în C.A.P. a 
crescut de 3,3 ori. S-a ajuns astfel, ca în anul 1972, Doljul să 
se situeze printre primele judeţe din țară (după Ilfov, Arad şi 
Timiș), cu o producție totală de 138 000 tone legume, echivalînd 
cu 5,5 % din producţia țării (din aceasta jumătate fiind reprezen- 
tată de roşii). Suprafeţele cele mai mari sînt cultivate cu roşii 
(33%) şi ceapă (21%). Sectorul I.A..S. deşi nu deţine pondere 
mare din suprafaţa legumicolă a judeţului prezintă o mare 
importanță sub raportul producției şi al asigurării cu legume a 
pieţei interne şi externe, în tot timpul anului. A.ceasta se dato- 
rează existenței serei de legume de la Işalniţa, cu o suprafață 
de 200 ha, profilată pe producţia de roşii (circa 80%), castraveți 
şi ardei. Amplasarea acestei sere în vecinătatea Combinatului | 
chimic şi a Termocentralei de la Işalniţa înlesnește utilizarea 
instalaţiilor de termoficare pentru menţinerea unei temperaturi 
constante, corespunzătoare procesului de vegetaţie şi în sezonul 
rece. 

Plantele de nutreţ ocupă aproximativ 54 000 ha (11,2% 
din suprafaţa cultivată), marcînd o creştere de 1,6 ori față de 
situația din 1960. Dezvolţarea sectorului zootehnic a necesitat 
extinderea cultivării plantelor furajese, pentru asigurarea unei 
baze furajere corespunzătoare creşterii intensive a animalelor ; 
în acest; scop au fost create fabricile de nutrețuri combinate de - 
la Băileşti şi Şegarcea şi Staţiunea de făinuri din furaje verzi 
de la Poiana Mare. Cele mai răspîndite sînt perenele vechi şi 
noi pentru fin (52%) şi anualele pentru masă verde (20%). 
Predomină lucerna, porumbul pentru siloz şi borceagul. 


Viticultura. Cultura viței de vie esto o activitate importantă 
în economia agricolă a județului. Cunoscută din vechime şi 
practicată t- adițional, mai ales pe fruntea :szaselor, sau pe unele 
pante cu expunere favorabilă din împrejurimile localităţilor 
Şegarcea, Lipovu (Dealul Robului), Pleniţa, Caraula, Isvoare, 
Galicea Mare etc., aceasta s-a extins, cu deosebire în ultimele 
două decenii, către sud, pe terenurile nisipoase de pe stinga 115 

Jiului (Ostroveni — Călărași — Bechet), ca şi pe nisipurile 
din sud-vestul judeţului (Calafat — Ciuperceni — Desa — 
Pisculeţ) (fig. 32). 

Astfel, suprafața viilor pe rod s-a mărit față de 1955 cu 
aproximativ 6 000 ha, în 1972 judeţul Dolj însumîră 21 000 
hectare vii, adică 6,9%, din suprafaţa respectivă a ţării, ceea 
ce îl situează pe locul al treilea, după judeţele Vrancea şi Galaţi. 
Trebuie remarcat, de asemenea, faptul că numai în ultimul 
deceniu viile altoite şi indigene aproape şi-au dublat suprafața. 
Producţia realizată în 1972 în judeţ s-a ridicat la aproximativ 
65 000 tone, adică 6,1%, din producția națională, din care jumă- 
tate struguri nobili şi indigeni. Cele mai mari producții medii 
s-au obținut în sectorul I.A..3. care a realizat 5 388 kg/ha, față 
de 2 880 kg/ha, media pe judeţ. Dintre întreprinderile agricole 
de stat, în profilul căreia viticultura ocupă un loc important, 
se remarcă I.A.S. Sadova (cu 700 ha suprafață productivă 
în 1971), I.A.S. Breasta (310 ha), I.A.S. Şegarcea şi I.A.S. 
Giubega (cu cîte 180 ha fiecare). 

În general, în judeţul Dolj se disting două regiuni viticole 
mai importante : prima include viile de la Şegarcea — Lipovu, 
regiune viticolă tradiţională, caracterizată prin predominarea, 
soiurilor nobile şi indigene, dar unde se mai păstrează, pe mici 
suprafeţe, vii din soiurile româneşti vechi — Braghină şi Crîm- 
poşie. După invazia filoxerei (1896), care a distrus în mare 
măsură viile existente, s-au făcut replantări cu soiuri indigene 
şi altoite, menţinindu-se şi asțăzi pe unele suprafețe (Dealul 
Robului). Tot de la începutul secolului al XX-lea (1906) datează 
şi crama de la Şegarcea, cu o capacitate de depozitare de 110 
vagoane, precum şi o vinotecă (1917) pentru 10 000 de sticle 
(fig. 33). 

Datorită calităţii superioare a soiurilor de vinuri produse 
aici, vinurile de Şegarcea au obţinut numeroase medalii de aur 
şi diplome de onoare la diferite concursuri internaționale de 
vinuri la care au concurat : în 1964, 1965 şi 1967 la Ljubljana, 
în 1967 la Bratislava, 1968 la Bucureşti etc. 

Viile de la I.A..S. Şegarcea sînt specializate în producția de 
struguri pentru vinificație, predominînd soiurile Riesling 
italian (45%), Fetească albă, Pinot gris, Aligot€, Muscat ottonel, 

Fig. 33. — Crama de la Șegarcea (foto Comb. Poligr. Casa Scinteii). 

Sauvignon şi Cabernet. Noile plantaţii au avut; în vedere extin-, 
derea unor soiuri existente (Cabernet), precum şi introducerea 
de soiuri noi (Merlot). 


A. doua regiune viticolă — Ostroveni — Bechet — Călărași 
— Dăbuleni — se suprapune terenurilor nisipoase de pe 
stînga Jiului (cirea 15 000 ha), unde, în unele comune, suprafața 
viței de vie deţine frecvențe ridieate (10—20%) în terenul 
agricol: Ostroveni, Bechet, Călăraşi, Dăbuleni, Dobrești etc. 
Prezența nisipurilor pe suprafaţe mari în această parte a jude- 
ţului au impus aplicarea unor proiecte de organizare teritorială 
diferențiată, în care plantările viticole s-au dovedit a fi cele 
mai eficiente. O justifică producţiile medii mari (10 000 —12 000 
kg/ha) obţinute, în condiţii de irigare, pe terenurile unor uni- 
tăţi de stat. 

Ocupaţie tradițională în gospodăria ţărănească pină către 
primele decenii ale secolului al XX-lea, cu predominarea soiurilor 
Roşioară, Berbecel, Parmac, Negru moale şi Negru vîrtos, 
cultura viței de vie pe terenurile nisipoase capătă o extindere 
deosebită în ultimele decenii, cînd, în scopul unei valorificări 
cît mai eficiente a tuturor terenurilor existente în județ, s-au 
întreprins cercetări şi experimentări de noi metode de cultivare 
a viței de vie : plantări în șanțuri de 3—5 m adincime, nivelarea 
nisipurilor, aplicarea de elemente nutritive în condiţii de irigare 
ete. Cu o plantație de peste 160 ha, stațiunea de la Bechet 
experimentează soiuri nobile de viţă de vie, predominînd 
Afuz-Ali, Perla de Csaba şi Cardinal la strugurii de masă şi 
Roșşioară, Saint Emilion și Merlot la strugurii pentru vinificație, 

Organizarea acestui sector de activitate a inclus, de ase- 
menea, mărirea spaţiului de depozitare, precum şi construirea 
de importante centre de vinificație la Călăraşi, Dăbuleni, 
Daneţi, Potelu, Vădastra etc., care au contribuit, în mod deose- 
bit, la îmbunătăţirea calității vinurilor. Pe lingă producţiile 
mari de struguri obținute de pe terenurile nisipoase, în condiţii 
de irigare şi fertilizare chimică, viile din această regiune viti- 
colă se caracterizează şi prin precocitatea coacerii strugurilor 
cu 10—20 de zile, față de alte podgorii. În ultimii ani s-au | 
făcut plantări viticole şi în sectorul nisipurilor de la Calafat — 119 

Ciuperceni — Desa — Poiana Mare — Pisculeţ, unde începe să 
ge contureze o nouă podgorie. 


Pomicultura. Livezile de pomi fructiferi ocupă circa 
10 500 ha, adică 1,8% din suprafaţa agricolă a judeţului, însu- 
mâînd 2,59 milioane de pomi fructiferi. Cele mai întinse livezi se 
găsesc în Piemontul Oltețului, unde se concentrează peste 1/5 
din suprafaţa pomicolă a judeţului, şi în Cîmpia înaltă a Bălă- 
ciţei, unde numai trei comune (Brabova, Predeşti şi Breasta) 
grupează mai mult de 1/5 din această suprafață. Astfel, în partea 
de nord a judeţului se întîlnesc comune în care frecvența live- 
zilor în terenul agricol atinge valori mari: Brabova, Fărcaş, 
Predești, Breasta, Murgaşi etc. 

În general, predomină prunul (50%, din numărul lor total), 
după care urmează mărul (17,3%), cireşul (7%), caisul şi pier- 
sicul (6%) etc. În anul 1972 s-au recoltat 35 000 tone fructe, 
din care 57%, prune, 17%, mere, 4%, pere, cireşe și caise, 1%, 
nuci etc. De remarcat că numai comuna Breasta a dat o mare 
cantitate din producția totală de fructe a județului. Aceasta 
se datorează plantațiilor intensive ale I.A.$S. din Breasta, uni- 
tate cu profil pomicol, care posedă peste 300 000 de pomi 
fructiferi. Pomicultura are un rol important şi în profilul altor 
unități de stat : I.A.S. Goieşti, cu peste 100 000 pomi fructiferi, 
de asemenea cu plantaţii intensive de meri şi piersici, apoi 
I.A.S. Robăneşti şi I.A.S. Giubega. 

În ultimii ani s-a dus o campanie susținută de mărire a 
suprafeței pomicole, încît numai în perioada 1960—1972 supra- 
faţa de livezi şi pepiniere pomicole a crescut; de 4 ori. În acelaşi 
timp s-a urmărit îmbunătățirea raportului dintre speciile de 
pomi, printr-o mai justă echilibrae a lor, în funcţie de condiţiile 
ecologice. În această direcție trebuie subliniate introducerea 
şi extinderea plantațiilor de meri, caişi, piersici şi gutui pe tere- 
nurile nisipoase din sud, pe pantele dunelor şi în întredunele 
adăpostite, aflate între spaţiile împădurite din zona Desa — 
Poiana Mare. 

Şi la est de Jiu, la contactul terenurilor nisipoase cu 
cernoziomurile, s-au plantat livezi de măr, păr şi prun cu rezul- 
tate satisfăcătoare. Alături de viţa de vie, piersicul se va cultiva 

cu prioritate pe nisipurile nivelate şi irigate din sistemul Sadova 
— Corabia, în condiţii de fertilizare chimică, datorită adapta- 
bilităţii la mediu a acestor plante horti-viticole. 


* Creşterea animalelor. Practicată încă din vechime, această 
îndeletnicire cunoaşte în prezent; o orientare nouă. Dezvoltarea 
industriei alimentare, precum şi creşterea nevoilor de aprovi- 
zionare a populaţiei urbane, mai ales a oraşului Craiova, au 
stimulat această activitate. 

Baza furajeră este asigurată, în primul rînd, de nutre- 
țurile verzi şi însilozate, de concentrate, de furajele din grupa 
paie-coceni, de reziduurile industriale (şroturi de la Fabrica de 
ulei Podari) și în proporție mai mică de fîn. Un rol important în 
asigurarea unei baze furajere raționale îl au fabricile de nutreţuri 
combinate de la Băileşti şi Şegarcea. 


Păşunile, extinse mai ales pe terenurile umede din lunca 
Dunării, cu frecvențe mari în numeroase comune, de 15—20% 
din terenul agricol, sau chiar peste 30% (Desa, Ciupercenii 
Noi etc.), constituie baza furajeră mai ales pentru ovine. În 
acelaşi timp, fiind judeţ de cîmpie, producţiile mari de porumb 
boabe au dat posibilitatea asigurării unei baze furajere mai 
bune pentru creșterea porcinelor şi păsărilor, care, dealtfel, 
au cunoscut o puternică dezvoltare în ultima vreme. 

În anul 1973 în judeţul Dolj densitatea animalelor la, 100 
ha teren? a fost de 31,3 la bovine, 75,8 la porcine şi 81 la ovine 
şi caprine, densități sub mediile pe ţară. 

Unităţile sectorului socialist acordă o deosebită atenţie 
zootehniei, aceasta ocupînd un loc important în profilul unor 
I.A.S. (Băileşti, Craiova, Goiești, Moţăţei, Robăneşti, Şegarcea). 
Complexe pentru creşterea în sistem industrial a animalelor 
şi păsărilor se găsesc la Galicea Mare, Cerăt, Maglavit, Gîngiova, 
Coșoveni, Şimnic, Negoeşti, Rojişte şi Brădeşti. 

În judeţ există 36 de ferme de producţie animală, din care 
1 la Craiova, 5 la Băileşti, cîte 2 la Şegarcea, Melinești şi Băilești 
etc. 


2 Efectivul de bovine, ovine și caprine s-a raportat la suprafaţa arabilă, 
păşuni și fineţe, iar cel al porcinelor la suprafaţa arabilă. 121 

Bovinele, în număr de 171 500 de capete la începutul 
anului 1973 (din care 38% vaci de lapte), au înregistrat o creş- 
tere de circa 23 000 de capete față de anul 1966. Aproximativ 
2/3 sînt crescute în C.A..P. şi 1/6 în I.A..S. Numeric, ele se găsesc 
aproape uniform răspîndite în cuprinsul județului, cu oarecare 
creștere în comunele din împrejurimile orașelor, desigur, în 
mare măsură, determinat de necesitatea de aprovizionare cu 
lapte a populaţiei urbane și a centrelor de prelucrare. În unele 
localităţi numărul bovinelor depăşeşte 3 000 de capete. Se 
remarcă Băileşti, cu 9 000 de capete, unde există un complex 
zootehnic specializat în creşterea vacilor, şi Podari cu peste 
6 000 de capete. 

Poreinele au condiţii bune de creştere, fapt care se 
reflectă şi în sporirea șeptelului, cu pesta 175 000 de capete 
numai în ultimii 7 ani. Din numărul lor total, de 380 700 de 
capete în 1973, 1/3 sînt crescute în I.A.S., în ferme moderne. 
Se remarcă frecvențe mari în partea de sud a județului, unde 
se evidențiază două arii mai importante. Prima concentrează 
40% din numărul porcilor existenţi în judeţ şi s> suprapune 
comunelor Băilești — Maglavit — Galicea Mare, iar a doua, cu 
15%, este formată de comunele Şegarcea — Cerăt — Valea 
Stanciului — Giîngiova (fig. 34). Importanța centrului Băilești 
pentru creşterea animalelor a depăşit limitele judeţului. Între- 
prinderea de stat pentru creşterea și îngrășarea porcilor din 
Băileşti, cu un efectiv de cirea 96 000 de porcine, de la care în 
1971 de exemplu s-au obţinut peste 150 000 de purcei, exportă 
anual aproximativ 80% din producţie. I.S.C.IL.P. Băileşti 
produce, în complexele sale de îngrășare şi industrializare, 
porci de diferite rase, dar mai ales o rasă-metis, între Landras 
şi Marele alb, foarte bună producătoare de carne. 

Ovinele, în număr de 420 300 în 1973, din care cirea 
40% proprietatea C.A.P., se găsssc în număr mai mare în comu- 
nele din lunca Dunării, ande păşunile naturale acoperă suprafeţe 
mai mari pe terenurile inundabile, improprii altor folosințe 
agricole. În unele comune (Poiana Mare, Dăbuleni, Sălcuţa, 
Bistreț, Valea Stanciului ete.) numărul ovinelor ajunge la 10 000 


„de capete. La Filiaşi se găseşte o crescătorie de berbecuți. 

Fig. 34. — Numărul și frecvenţa porcilor pe comune. 

Cabalinele, mult mai numeroase în tiecut, s2 
găsesc în număr de 13 200 de capete, adică 2%, din numărul 
"existent în ţară. Ele sînt utilizate pentru cărăuşie, mai ales în 
împrejurimile oraşelor (Craiova, Băileşti, Calafat), sau pentru 
unele munci agricole, pe terenurile improprii mecanizării. 

Avicultura. Condiţiile deosebit de favorabile pentru creş- 
terea păsărilor au stimulat dezvoltarea acestei activităţi. În 
anul 1973 existau în judeţ 3,6 milioane păsări, din care 1/4 în 
C.A..P. şi asociaţii intercooperatiste şi aproape 2/3 în gospodă- 
riile personale ale membrilor C.A..P. Deşi se crese păsări în 
toate comunele, se evidențiază totuşi o arie care, în mare, 
se suprapune teritoriului municipiului Craiova şi care concen- 
trează 1/5 din totalul lor. Un număr mare de păsări, mai ales 
palmipede, se cresc şi în comunele riverane Dunării, datorită 
condiţiilor favorabile din luncă şi bălți. 

În scopul îmbunătăţirii aprovizionării populaţiei cu carne 
şi ouă, s-a trecut la o creştere intensivă, în moderne complexe 
avicole (Craiova— Podari) sau în asociaţii intercooperatiste, 
şi la aplicarea unor măsuri şi tehnologii noi de punere în valoare 
a însușirilor: biologice ale păsărilor, ceea ce a dus la mărirea 
eficienței economice. Astfel, numai în ultimii ani producţia 
de ouă a crescut de la 80,2 milioane în 1965 la 229 milioane 
în 1972, judeţul Dolj situiîndu-se pe locul al doilea în ţară 
(după Ilfov), cu o participare de 5,3%. 

În ceea ce privește producţia agricolă animală, judeţul 
Dolj participă cu cantităţi importante de carne (circa 68 000 
tone), lapte (1 000 mii hl) şi lină (884 tone). Astfel, în 1972, 
el se situa pe locul 5 în țară în producţia de carne, cu o parti- 
cipare de 3,8%, şi pe locul 6 în producţia totală de carne de 
porc, cu 4,3%. 

Producţia globală animală pe judeţ a crescut în 1971 față 
de 1965 cu 70%, creşteri foarte importante realizindu-se în 
I.A.S. (126%) şi O.A.P. (95%). 

Apicultura. Ocupaţie veche, practicată şi în trecut de 
populaţia locală, a continuat să s2 dezvolte odată cu îmbogă- 

ţirea şi diversificarea bazei melifere. Plantaţiile de salcîm de 
pe nisipurile din sud-vestul județului, pășunea şi fineața din 
lunea inundabilă a Dunării, livezile de pomi fructiferi, mai 123 

ales de meri, caişi şi piersici, culturile de floarea-soarelui şi alte 
plante producătoare de nectar şi polen oferă mari posibilităţi 
de dezvoltare, în continuare, albinăritului. În anul 1972 existau . 
în judeţul Dolj circa 38 000 de familii de albine. 

Sericicultura, de asemenea, are bune condiţii de dezvol- 
tare, pe baza existenţei unui număr însemnat de duzi, în spe- 
cial în partea de sud a judeţului. 


Economia îorestieră. Judeţul Dolj dispune de un fond 
forestier de 82 000 ha, adică 11,1% din teritoriul lui. Pădurile 
acoperă suprafețe mai mari în nordul județului, unde se întâl- 
nesce comune în care pădurile deţin circa 1/3 din suprafețe lor : 
Fărcaş (41,2%), Murgași (31%), Argetoaia (30%), Melinești 
(24%) ete. Ponderi ridicate deţin şi pădurile din lunca Jiului, 
mai ales pe teritoriul unor comune din sud de Craiova — Bu- 
covăţ (37,4%), Calopăr, Bratovoeşti, Țuglui ete. Suprafeţe mari 
de păduri se găsesc însă şi în lunca Dunării, pe nisipurile din 
sud-vestul şi sud-estul județului, unde, în unele comune, aces- 
tea depăşesc 2 500—3 000 ha (Poiana Mare, Piscu Vechi, Dă- 
buleni, Sadova etc.). Din fondul forestier al judeţului, 91,6% 
sînt păduri productive. Acestea sînt alcătuite din codru (40%), 
crîng (50%) şi zăvoaie (10%). Pe specii, predomină stejarul 
(49%). Fagul nu deţine decît 1,3% din pădurile productive. 
Pe lîngă esențele albe din lunca Dunării pe suprafeţe remar- 
cabile se întilneşte salcîmul, cu rol de fixare a nisipurilor din. 
stînga Jiului din sectorul Sadova—Dăbuleni şi din sectorul 
sud-vestice Calafat — Desa — Piscu Vechi. 

Masa lemnoasă exploatată a crescut an de an, de la. 
185 400 m: în 1960, la 226 500 m: în 1965, pentru ca în 1970: 
să se cifreze la 524500 ms3. 

În scopul menţinerii echilibrului biologie necesar, se are: 
în vedere refacerea fondului forestier, prin împăduriri anuale.. 
În 1972, acestea s-au cifrat la 1 724 ha, din care 61%, împă-- 
duriri cu foioase, mai ales din specii repede crescătoare (plop).. 


Piscicultura. În trecut principală ocupaţie și mijloc de- 
existenţă a multor locuitori din satele dunărene, pescuitul este: 

şi în prezent o activitate importantă, în forme mult mai orga- 
nizate, prin amenajarea de pepiniere şi crescătorii piscicole. 
Organizarea pisciculturii în judeţul Dolj a avut în vedere ame- 
najarea unei pepiniere la sud de Cetate, pe locul fostei bălți 
Fîntîna Banului, cu o suprafaţă de circa 150 ha, care produce 
anual aproximativ 100 tone puiet de crap, cegă şi şalău. A.me- 
najarea acestei pepiniere a fost stimulată şi de necesitatea 
populării cu pește a lacului de acumulare de la Porţile de Fier, 
unde, în toamna anului 1970, s-au deversat primele cantități 
de puiet; de crap din această pepinieră. 

Exploatarea peştelui se face în crescătorii, cum este cea 
amenajată pe locul fostelor bălți de la Golenţi — Maglavit — 
Hunia, cu o suprafață de 450 ha (prevăzută cu staţii de pom- 
pare pentru alimentarea şi evacuarea apei în Dunăre şi apă- 
rată de viituri printr-un dig lung de 9 km), sau crescătoria 
amenajată pe locul fostei bălți Bistreț, pe o suprafață de circa 
2 200 ha. Diferite specii de peşte (crap, plătică, știucă etc.) 
se pescuiesc şi în bălțile din dreptul localităţilor Ciuperceni — 
Desa — Piscu Vechi. 


Vinătoarea. Fondul cinegetic al judeţului este mult in- 
fluențat de condiţiile de relief şi de gradul de împădurire al 
judeţului. Acesta se estimează a fi format, dintre animalele 
mari, din circa 200 de cerbi lopătari, cantonaţi în fondul de 
vînătoare de la Castranova, Perișor şi Şegarcea, şi aproximativ 
1 600 de căprioare r:spîndite mai ales în ocoalele Şegarcea, 
Craiova şi Sadova. Pe lingă acestea, mai există aproape 700 
de vulpi, circa 120 de pisici sălbatice şi peste 33 000 de iepuri. 
Din vînatul mic cu blană menţionăm existența a circa 500 de 
viezuri, aproape 400 de dihori şi un număr redus de vidre. 
Vînatul înaripat cuprinde circa 9 000 de potirnichi şi peste 
5 000 de fazani, din care 80% se găsesc în fondul de vinătoare 
de la Panaghia, iar restul la Şegarcea, Coşoveni, Fintinele 
ete. Datorită grijii care se acordă vînatului, s-a avut în vedere, 
pe de o parte, vînarea răpitoarelor, iar pe de alta, repopularea 
cu unele specii existente în trecut în număr mare. 125 

Poziţia geografică a judeţului în sudul Olteniei, pe malul 
Dunării, într-o regiune cu economie complexă, în plină dez- 
voltare, în care rolul coordonator revine Craiovei, au influențat, 
în mare măsură, configurația și structura funcţională a căilor 
de comunicaţie şi a transporturilor. Principala caracteristică, 
a rețelei căilor de comunicaţie din județul Dolj o constituie 
orientarea lor radiară din centrul de convergență Craiova, 
important nod feroviar şi rutier. Potrivit complexităţii econo- 
miei, căile de comunicație marchează, în paralel, o evidentă 
diversificare, transporturile desfăşurîndu-se atît pe căi rutic-e 
şi feroviare, cît şi fluvială şi aeriană. 

Reţeaua feroviară, în lungime totală de 222 km, este do- 
minată de prezența magistralei Bucureşti — Craiova — Timi- 
şoara, care străbate judeţul pe direcție ESE—NV, intrînd în 
judeţ prin două variante: una dinspre Piteşti — Slatina — 
Balş, pe la Robăneşti, iar alta dinspre Roşiorii de Vede — 
Caracal pe la Radomiru. Unite la Craiova, calea ferată se 
continuă spre Filiaşi, de unde părăseşte judeţul. De la Craiova, 
o altă linie ferată se îndreaptă spre Calafat (106 km), cu o 
derivație Golenţi — Poiana Mare (7km), avînd însă importanță 
locală. Construită la sfirşitul secolului trecut (1878), o dată cu 
intensificarea schimburilor comerciale pe piaţa internă şi ex- 
ternă, ea a fost utilizată — mai ales pentru a înlesni exportul 
de cereale şi vite din regiune. Un alt nod feroviar este Filiaşi, cu- 
noscut pentru legătura pe care o face între magistrala amintită, 
şi nordul Olteniei,prin calea ferată Filiaşi — Tîrgu Jiu — Petroşani. 

În întregime căi ferate cu ecartament normal, parțial 
electrificate (Craiova — Filiași — Strehaia, Filiaşi — Tîrgu Jiu), 
ele prezintă o densitate de 29,9 km la 1 000 km?, cifră sub 
media pe ţară. Cel mai intens trafic de mărfuri se înregistrează 
între Craiova şi Filiaşi, în structura lor predominînd produsele 

industriale, produsele agroalimentare, combustibilii şi în mai 
mică măsură lemnul. 

Reţeaua rutieră însumează 2 273 km, completind trans- 
portul feroviar, şi pune judeţul Dolj în legătură cu judeţele 
vecine. Drumurile naţionale, în lungime de 389 km, din care 
2/3 modernizate, se evidenţiază, ca şi căile ferate, prin prezența 
unor tronsoane din arterele naţionale Bucureşti — Pitești — 
Craiova — Timișoara şi, respectiv, București — Roşiorii de Vede 
— Craiova — Timişoara. Ele au, în acelaşi timp, o mare impor- 
tanţă pentru traficul de tranzit. Craiova este centrul de conver- 
gență a drumurilor naţionale Craiova — Calafat; şi Craiova — 
Bechet, precum şi a altor drumuri de interes judeţean (Cra- 
iova — Vînju Mare, Craiova — Cetate, Craiova — Şegarcea, 
Craiova — Bălcești, Craiova — Hurezani). Alte drumuri na- 
ţionale, sau de interes local, leagă periferia acestei rozete de 
drumuri radiare ; printre acestea remarcăm drumul național 
din lungul Dunării, case pune în legătură oraşele-porturi şi co- 
munele din luncă Dăbuleni — Bechet — Calafat — Cetate. 

Rolul de polarizator al Craiovei se manifestă nu numai 
în orientarea căilor de comunicaţie, ci şi în traficul de mărfuri 
şi călători. Dezvoltarea economică a orașului, care solicită 
aprovizionarea cu o gamă variată de materii prime şi desfacerea 
unui volum mare de mărfuri, implică şi însemnate deplasări 
de forță de muncă. De asemenea, existența unei puternice zone 
periurbane atrage zilnic cantități apreciabile de produse agro: 
alimentare. Economia agricolă din sudul judeţului, cu predo- 
minanţa culturii cerealelor şi a plantelor tehnice, a imprimat 
traficului local caracterul economiei respective, încît, în anumite 
perioade, pe unele drumuri traficul de mărfuri este alcătuit 
cu precădere din produse agroalimentare : cereale către bazele 
de însilozare, sfeclă de zahăr, struguri, tutun către centrele de 
prelucrare etc. | 


Transportul fluvial se efectuează pe Dunăre, pe 150 km 
(adică 15% din lungimea Dunării româneşti), prin trei porturi : 
Cetate, Calafat și Bechet. Porturi mici, cu un trafic de mărfuri 
redus (355 000 tone în 1972), care reprezintă abia 3%, din tra- 
ficul total fluvial al ţării, ele au importanţă mai ales în transpor- 
turile locale (cabotaj). Traficul cel mai important se efectuează 127 

prin portul Calafat (60% din traficul portuar de mărfuri al 
judeţului) şi apoi prin Bechet şi Cetate. În trecut, profilate pe 
transportul de cereale (71,5% în 1938) şi lemn (26,5%), aceste 
porturi constituiau importante vaduri la Dunăre pentru trans- 
portul cerealelor din partea de vest a Cîmpiei Dunării, în ve- 
derea însilozării şi exportului. În 1938, portul Calafat era al 
treilea port al ţării (după Brăila şi Galaţi), în ceea ce priveşte 
transportul de cereale. În ultimii ani însă, structura traficului 
fluvial s-a modificat, în legătură cu prefacerile economico- 
sociale din judeţ. Multiplele construcţii industriale şi civile 
au orientat traficul portuar către transportul de materiale de 
construcţie (92%) şi lemn (6%). 

Transporturile de mărfuri pe apă sînt completate de 
legăturile internaţionale care se efectuează cu feribotul, între 
Calafat şi Vidin. Funcţionînd anual 8—9 luni, cu câte 3 curse 
în 24 de ore, el efectuează importante transporturi de mărfuri 
între ţările dunărene din amunte şi ţările Peninsulei Balcanice 
(între care R. P. Bulgariei îi revin 90%). În general, spre sud 
se transportă mașini, utilaje, cocs, diferite produse industriale, 
iar spre ţările central-europene legume, fructe, struguri, con- 
serve, vin etc. 

Transportul aerian se efectuează pe ruta Craiova — Bu- 
cureşti, în mai puţin de o oră, pentru transportul de călători, 
poștă şi unele produse perisabile, dintre care o parte pentru 
export (legume de seră). O însemnată activitate de transport 
se efectuează prin A.VIASAN, în acest scop existind un aero- 
port special amenajat, situat în partea de sud a oraşului. 


Fe zi 


În următorii ani, nivelul atins în dezvoltarea economică 
a judeţului Dolj se va ridica la cote mult mai înalte. Pe baza 
studiilor social-economice întreprinse asupra realităților locale 
şi în concordanţă cu obiectivele propuse în planul național unic, 
s-au stabilit direcţiile generale de dezvoltare a judeţului Dolj 
în perspectivă. Pe această linie se urmăreşte îmbunătăţirea 
structurii economiei județului, prin accentuarea dezvoltării ar- 
monioase a forţelor de producţie pe întreg teritoriul. În acest 
scop, spre deosebire de anii trecuţi, cînd eforturile materiale 

şi financiare au fost îndreptate pentru dezvoltarea economico- 
socială a oraşului Craiova, după 1970 investiţiile s-au orientat 
către dezvoltarea economiei din restul judeţului. Astfel, dacă, 
în cincinalele 1961—1965 şi 1966—1970 aproximativ 65—70% 
din totalul investiţiilor au revenit municipiului Craiova, în 
cincinalul actual, circa 60%, din totalul investiţiilor au fost 
repartizate obiectivelor economice din afara municipiului Cra- 
iova şi numai 40% celor din municipiu. 

“ În ceea ce priveşte industria, diferenţele au fost mult mai 
mari ; în perioada 1960—1970 Craiova a absorbit; aproape 87% 
din investiţii, în timp ce restul judeţului abia 13%. În cinci- 
nalul actual proporţiile s-au schimbat, în vederea dezvoltării 
bazei tehnico-materiale a industriei în tot cuprinsul județului: 
Astfel, a crescut ponderea fondurilor destinate industriei jude- 
țului (din afara municipiului Craiova) la aproape 40% din to- 
talul investiţiilor industriale. În acest fel au apărut sau sînt 
în curs de apariţie obiective industriale noi şi în alte centre: 
Filiaşi (Fabrica de transformatoare mici, Întreprinderea de 
piese de schimb şi utilaje pentru industria lemnului), Băilești 
(Fabrica de celule prefabricate de înaltă tensiune, Turnătoria 
de fontă), Calafat (Filatura şi ţesătoria de bumbac). În centrele 
furnizoare de materii prime vor fi amplasate obiective indus- 
triale, în scopul valorificării superioare a producţiei agricole, 
şi se vor crea noi secţii de prelucrare şi valorificare a resurselor 
în cadrul industriei locale. În paralel se vor dezvolta actualele 
ramuri industriale din municipiul Craiova. 


Fondurile investiţiilor alocate agriculturii sînt; orientate, 
în acest cincinal, spre mecanizarea şi chimizarea producţiei, 
extinderea irigaţiilor şi a tehnologiilor industrial-agricole. În 
domeniul creşterii animalelor, investiţiile sînt utilizate pentru 
dezvoltarea complexelor de tip industrial, care asigură opro- 
ductivitate şi rentabilitate înaltă. Preocupările organelor locale 
sînt îndreptate spre modernizarea agriculturii, atît prin concen- 
trarea, profilarea şi specializarea producției agricole, cât şi prin: 
introducerea tehnologiilor şi metodelor industriale de organizare: 
şi exploatare. Dezvoltarea şi modernizarea agriculturii au în 
vedere, în paralel, îmbunătăţirea vieţii ţărănimii, în scopul apro- 
pierii treptate a nivelului de viață al satelor de cel al oraşelor.! 129 

Urmărind modul de desfășurare a principalilor factori 
geografici pe teritoriul judeţului Dolj, am ajuns la concluzia 
că suprafaţa acestuia nu este chiar atît de uniformă cît am fi 
îndemnați să considerăm la o primă vedere a hărţii sau în con- 
formitate cu aprecierea generală că se înscrie în cea mai mare 
parte pe treapta de relief a cîmpiei. Faptul nu este lipsit de 
adevăr, dar trebuie avut în vedere că nici pe departe nu avem 
de-a face cu o cîmpie uniformă pe suprafaţa căreia agenţii 
modelatori nu şi-au pus amprenta în mod evident. Am văzut 
că în partea de nord a judeţului relieful, cu un anumit grad 
de fragmentare, prezintă un aspect colinar, iar spre Dunăre 
suprafața cîmpiei este vălurită ca o mare frămîntată de furtună. 
Faţa pămintului este, aşadar, destul de variată începînd de 
la formele de relief pînă la învelişul vegetal, dar în schimbările 
produse de la un loc la altul există o anumită ordine şi o gru- 
pare a diferitelor aspecte, astfel că teritoriul poate fi împărţit; 
în cîteva regiuni cu trăsături prin care se deosebesc unele de 
altele. În cuprinsul lor, activitatea omului a cunoscut condi- 
ționări locale evident dovedite de modul în care a căutat 
să se adapteze locului şi să folosească ceea ce a putut oferi 
teritoriul din jur. 

Luiînd ea principiu de delimitare a unor astfel de regiuni 
(desigur, cu extindere locală) omogenitatea relativă a compo- 
nentelor geografice care definesc trăsăturile principale ale. 
diviziunilor teritoriului (în cazul nostru în primul rînd particu- 
larităţile reliefului), de la început se desprind de o parte luncile 
largi cu terenuri joase şi umede ale Jiului şi Dunării, iar de altă 
parte cîmpurile largi situate în trepte la est şi la vest de Jiu. 
Departe de a fi uniforme de la o margine la alta a judeţului, 
aceste cîmpuri se diferențiază la rîndul lor, în primul rînd, prin, 
integrarea lor în două mari unităţi de relief, deosebite ca geneză, 

vîrstă şi aspect: jumătatea nordică intrînd în marele ţinut 
piemontan care ocupă întreaga parte de mijloc a Olteniei — 
Piemontul Getic —, iar cea sudică, integrîndu-se Cimpiei 
Olteniei, în cea mai mare parte de origine dunăreană. 
Dealurile Amaradiei sint reprezentate prin spinările delu- 
roase care încadrează valea Amaradiei şi se continuă chiar mai 
la sud pînă la linia Craiova — Pieleşti considerată ca limită 
între ţinutul piemontan (sau de podiș) şi cel de cîmpie de la sud. 
Privindu-le la altă scară, aceste dealuri joase, cu înălțimi care, 
în partea lor cea mai înaltă, abia tree de 320—325 m altitudine 
absolută (în preajma marginii de nord a judeţului), fac parte 
din ceea ce cunoaştem ca fiind denumit Piemontul (după 
geneză), Podişul sau Platforma (după aspect) Oltețului. Înfă- 
ţişarea generală a reliefului — culmi netede, aproape paralele, 
prelungite de la nord la sud — pare să nu fie în deplină concor- 
danţă cu denumirea atribuită de dealuri. În adevăr, dacă ţinem 
seama de uniformitatea de altitudine şi coborirea pe nesimţite 
a spinărilor netede, lărgite tot mai mult pină se pierd în cîmpia 
de la sud, trebuie să ne ducem în primul rînd cu gîndul la cîm- 
pia piemontană (formată în prima parte a cuaternarului) uşor 
şi uniform înălțată şi apoi fragmentată de o reţea de riuri 
paralele. Modul de formare a acestei regiuni este trădat de as- 
pectul general al culmilor dispuse paralel şi uniform, dar adîn- 
cirea actuală a văilor cu 150—200 m, sub nivelul general, ver- 
sanții mai degrabă abrupți şi greu accesibili decît domoli (pe 
alocuri chiar afectaţi de procese de pantă destul de active), 
incipienta fragmentare laterală a culmilor şi dificultăţile de 
trecere dintr-o vale în alta constituie tot atitea argumente că ne 
aflăm mai mult într-o regiune deluroasă — de o configuraţie 
deosebită — decît într-o cîmpie înaltă (fie chiar fragmentată). 
Forma mult alungită a culmilor deluroase este una din carac- 
teristicile Piemontului Getic (mai evidentă între Jiu şi Olt 
decît oriunde) şi chiar în această porțiune periferică ele rămîn 
ca trăsătura principală a regiunii. De fapt, aici, în apropierea 
Craiovei, se termină vestitul Deal al Muierii, cel care, pornind 
din coasta sudică a munţilor, dintre Polovragi şi Baia de Fier, 
se prelungește fără întrerupere. (între bazinele Oltețului şi 
Jiului) pînă în cîmpie. În lungul Ii se găsește unul din drumurile 131 

de culme pe care au pendulat, secole de-a rîndul, turmele între 
munte şi Balta Dunării. 

Caracterele reliefului se pare că au avut o mare însemnă- 
tate pentru păstrarea pădurilor pe suprafețe mult mai întinse 
decît în oricare altă parte a județului, acoperind nu numai 
versanții şi porțiunile mai puţin favorabile culturilor agricole, 
dar şi spinările sau podurile netede. Satele s-au adăpostit toate 
în văi, acolo unde au avut la îndemină şi apă și fragmente de 
teras> sau tăpşane la baza versantului pentru a-şi extinde 
vatra. 

Dispunerea culmilor pe direcţie nord— sud, transversal pe 
direcţia generală a circulaţiei aerului din partea de sud a ţării, 
face din văile pe care le limitează locuri bine adăpostite, cău- 
tate parcă anume pentru fixarea așezărilor. Aici se înregistrează 
destul de slab chiar şi obișnuita canalizare a curenților în lun- 
gul văilor, fiindcă acestea, pe lîngă că nu se prezintă sub forma 
unor culoare largi, își înfundă obiîrşiile între colinele puţin 
înalte şi acoperite de păduri ale Piemontului Getic. În general, 
viscolele se fac mai puţin simţite în partea vestică a Cimpiei 
Române, dar aici între dealuri cu atit mai puţin ele pot fi luate 
în seamă. Văile înguste şi poate mai cu seamă felul vechi de 
proprietate şi de utilizare a terenurilor au făcut ca satele să se 
înşiruie pe mulţi kilometri, cu gospodăriile de o parte şi alta 
a drumului care urmăreşte cu fidelitate firul văii. Cu cît valea 
este mai îngustă (Plosca, Horezu), cu atît şirul gospodăriilor 
este mai continuu. Numai la confluențele mai însemnate (pe 
Amaradia, pe Teslui) apar aşezări cu nuclee mai închegate cu 
vatră care prinde forma unui anume poligon. 

“i Numărul localităţilor este mult mai mare decît în cîmpia 
din sudul judeţului, dar predomină aşezările mici; densitatea 
deansamblu a populaţiei rămîne ceva mai redusă decît în cîmpia 
din lungul Dunării, excepţie făcînd aria din jurul Craiovei unde 
se remarcă o concentrare de populaţie. Ritmul de dezvoltare 
economică a Craiovei și chiar -al întregului sector din valea 
Jiului dintre Işalniţa și Podari determină deplasarea forței de 
muncă şi o gravitare generală a regiunii în această parte. Fap- 
tul devine mai uşor.de explicat dacă vom lua în. considerație: 
modul de utilizare a, terenurilor . şi . productivitatea. acestora; 

Este suficient să se menţioneze că aici, în Dealurile Amaradiei, 
sînt cîteva comune situate în extremitatea nordică a județului 
cu proporția cea mai redusă de terenuri arabile aflate în condi- 
țiile celei mai accentuate fragmentări a reliefului din limitele 
judeţului Dolj. 

Cîmpia înaltă cu aspect de podiş din vestul Jiului reprezintă 
de fapt jumătatea estică a ceea ce se cunoaște sub numele de 
Cimpia înaltă a Bălăciţei, delimitată de Jiu, Hușniţa, Dunăre 
şi linia Pleniţa — Şegarcea la sud de care începe cîmpia de 
terase. Prin origine, vîrstă şi poziţie faţă de valea Jiului poate 
fi considerată, pe drept, perechea Dealurilor Amaradiei, arătînd 
că numai altitudinea ceva mai coborită (abia trece de 270 m 
la nord de Albuleşti), direcţia văilor (către est) şi lărgimea po- 
durilor dintre văi ca şi a văilor aduc o notă de uşoară diferen- 
țiere a celor două regiuni. Dar aceasta numai în privinţa tră- 
săturilor reliefului, pentru că pădurea ocupă suprafeţe mai 
reduse și, surprinzător, peticele cele mai întinse nu sînt în par- 
tea nordică, mai accidentată (în bazinele Argetoaiei şi Razni- 
cului), ci spre marginea sudică, în triunghiul deja amintit, 
Bucovăţ — Perişor — Calopăr. 

Albiile ceva mai largi şi mai înălțate au oferit condiţii 
întrucitva diferite pentru fixarea satelor, astfel că aici nu mai 
apar înşirate pe mulți kilometri ca în Dealurile A.maradiei. Ele 
nu sint mai puţin numeroase, dar le aflăm mai adunate, din ce 
în ce mai mari și chiar compacte cu cât ne apropiem de marginea 
sudică a piemontului. În plus, ies şi în afara văilor, găsindu-le 
chiar sus, pe podurile care capătă din ce în ce mai mult aspec- 
tul de cîmpie. De fapt acest aspect este atît de evident în cim- 
pul care se prelungeşte sub forma unui triunghi între Desnăţui 
şi Jiu, pînă la Şegarcea şi Drănic (coborind la sub 150 m al- 
titudine absolută), încît este foarte greu de precizat dacă a- 
ceastă suprafață (denumită de P. Coteţ, 1957, „„Cîmpul 
Sălcuței””) reprezintă o prelungire a Piemontului Getic, sau 
este o parte mai înaltă a cîmpiei propriu-zise definitivată mai 
tirziu (poate chiar în timpul formării celei mai vechi terase a 
Dunării din amunte de Desnăţui). Un răspuns parţial se poate 
obține mai ales din observarea situaţiei de la est de Jiu, acolo 
unde, în adevăr, se desfăşoară în mod asemănător, dar pe cea 133 

mai mare parte a spaţiului dintre Jiu şi Olt, cîmpul larg al 
Romanaţului (sau, după cum l-a denumit P. Coteţ, Ciîmpul 
Leu — Rotunda) din care în limitele judeţului Dolj intră numai 
partea vestică. 

Cîmpurile prelungi dintre mănunchiurile de văi îndrep- 
tate către Jiu sau aparţinînd bazinului Desnăţuiului (apărînd 
toate mult prea largi şi evoluate în comparaţie cu firul de apă 
care le-a creat) au fost puternic despădurite (mai ales în seco- 
lul trecut) şi luate în cultură. De aceea, acum înfăţişarea lor 
este caracteristică peisajului supus unui evident proces de 
stepizare. Acest aspect nou este favorizat şi de nuanța clima- 
tului cu verile lui călduroase şi desprimăvărările timpurii, adesea, 
nu prea bogate în precipitaţii. Iernile, însă, cu media tempera- 
turilor lunii ianuarie între —1* şi —2* C sînt mai blinde decît 
în partea estică a cîmpiei. 

Solurile aluviale din lungul văilor, solurile brune de pă- 
dure şi mai ales cele brun-roşeate dinspre limita cu cîmpia 
sînt favorabile unei game largi de utilizare agricolă a terenu- 
rilor, dar utilizarea actuală este predominant cerealieră : cul- 
turile de cereale ocupă ap;oape 4/5 din suprafeţele cultivate. 
În ansamblu se observă o predominare a culturii griului (favo- 
rizată şi de manifestarea celui de-al doilea maximum de preci- 
pitaţii din toamnă), dar pe latura dinspre Jiu frecvenţa porum- 
bului ajunge pe alocuri să precumpănească. 

Nu este o exagerare dacă s> afirmă că viticultura are o 
adevărată tradiție în cîmpia înaltă din vestul Jiului, în raza 
aproape fiecărei aşezări fiind o adevărată „aoreolă” de vii. 
Dar nu în mod deosebit acestea sînt; reprezentative pentru a 
defini această ocupaţie a locuitorilor. Centrelor viticole cu 
renume Şegarcea şi Pleniţa li se.adaugă cel de la Breasta. Înlo- 
cuirea unor suprafețe întinse de păşuni slab productive, pe 
terenuri în pantă, cu vii altoite sau cu plantaţii de pomi, aproape 
necunoscute pînă acum 10—15 ani, este una din acţiunile sus- 
ținute pentru îmbunătățirea modului de „valorificare a 
terenurilor. 


Câmpul Leu — Celaru — Amărăști, cu toată suprafaţa sa 
vălurită şi aparent neuniformă, poate fi considerat, totuşi, 
partea cea mai unitară din Cîmpia Olteniei, fiindcă toate vil- 

celele de pe marginea dinspre Jiu abia înaintează cîţiva kilo- 
metri şi nu este nici o vale care să-l străbată în vreo direcţie. 
Dacă s-ar elimina sau netezi cuvertura de nisipuri extinsă tot 
mai mult către sud ar rămîne sub înfăţişarea celei mai tipice 
cîmpii tabulare, ușor suspendată deasupra luncilor Jiului și 
Dunării, coborînd mai întîi pe nesimţite de la 180—200 m 
(la Coşoveni — Teslui) pînă la 120—125 m (la sud de Amă- 
răşti), apoi mai grăbit, în trepte pînă în lunca Dunării. Alcă- 
tuită cu precădere din depozite nisipoase și luto-nisipoase, 
are capacitatea de a înmagazina cantități mari de apă, ceea ce 
a transformat-o într-un adevărat rezervor din care se alimen- 
tează toate izvoarele de pe marginea vestică a cîmpului. Tot 
de aici (Gioroe — Apele Vii) pornesc şi conductele care multă 
vreme au reprezentat principala sursă de alimentare a Craiovei. 
Terenurile întinse pentru culturi şi prezența apei din abunden- 
ţă, la mică asîncime, au favorizat fixarea şi dezvoltarea multor 
aşezări (azi localități cu peste 4 000—5 000 de locuitori — 
Leu, Puţuri, Castranova, Apele Vii, Celaru), dar trebuie men- 
ționat că densitatea lor scade spre sud, pe măsura extinderii 
nisipurilor şi adincirii pînzei de apă. Tiviturile de terase de pe 
marginile de vest şi de sud (4 şi mai înguste ale Jiului, 6 şi mai 
largi ale Dunării) ca fişii de trecere către luncile alăturate au 
oferit condiţii de aşezare mult mai favorabile decît cîmpul. 
Este normal, așadar, ca fişia de terase să fie un loc mai preferat 
şi în lungul ei să constatăm o aglomerare a așezărilor. 


Prin plantarea cu salcîm a suprafeţelor mai puternice 
supuse acţiunii de reactivare a nisipurilor s-a creat un peisaj 
cu totul aparte (cu plantaţii în benzi dispuse în sensul de alun- 
gire a dunelor). Aspecte asemănătoare vom întilni şi pe nisi- 
purile dinspre Calafat, dar un asemenea peisaj are o existenţă 
limitată ca urmare a acţiunii largi de valorificare superioară a 
terenurilor nisipoase. Aceasta pentru că este vorba nu numai de 
înlocuire a plantațiilor de salcîm cu cele mai variate culturi 
irigate, dar şi de modificare a reliefului de dune prin nivelări 
pe suprafeţe întinse. 

Cîmpia Băileşti, sau cîmpia de terase ale Dunării de la 
vest de Jiu, reprezintă unitatea cea mai întinsă din cuprinsul 
județului Dolj, o unitate în întregime creație a Dunării, în 135 

urma adîncirii ritmice și deplasării continue către dreapta a 
cursului. Cele opt terase dispuse de la nord la sud au o deșfă- 
şurare neuniformă atît prin geneză (prin pendulările Dunării 
cu ocoluri neuniforme), cât şi prin acţiunea de fragmentare ul- 
terioară și de acoperire a podurilor cu depozite de altă natură. 
Parţea nordică, formată din terasele mai înalte (etajate 
între 50 şi 130 m și extinse pînă la linia Cetate — Galicea Mare 
— Siliștea Crucii — Giurgiţa), tăiată de mai multe văi și cu 
treceri mai pronunţate între nivele, se aseamănă în mare măsură 
cu unitatea piemontană de la nord, făcînd trecerea pe nesim- 
țite spre cîmpia de terase inferioare, partea cea mai întinsă 
a Cîmpiei Băilești. Este o porţiune în care resturile pădurilor 
de stejar se îmbină cu viile de o calitate superioară şi lanurile 
bogate de grîu, fiindcă atît solurile brun-roşceate de pădure, 
cît şi nuanţa climatului sînt foarte favorabile unor producţii 
ridicate. Satele mari şi compacte (dintre cele mai mari din 
Cimpia Olteniei) s-au fixat în mod obișnuit la contactele dintre 
terase, pe una din vîlcelele mai importante sau folosind pantele 
ușoare cu expunere sudică (Galicea Mare, Giubega, Perişor). 
Mai la sud își desfăşoară suprafaţa ondulată adevărata 
Cimpie a Băileştilor, alcătuită din asocierea ultimelor trei 
terase ale Dunării (etajate la 25—30, 15—18 şi 8—10 m față 
de albia fluviului), între care cea mai întinsă fiind terasa de 
25—30 m în mijlocul căreia se află orașul Băilești. Abruptul 
vestice de la Hunia, Maglavit, Golenţi, Basarabi şi Calafat 
arată în modul cel mai clar cu cît domină această cîmpie flu- 
viul, dar căderea ei în trepte face ca pe latura de sud abia să se 
schiţeze o denivelare — mai evidentă la Negoi, Bistreț, Dună- 
reni, Măceşu de Jos, Nedeia — care să indice că aici începe 
renumita luncă a Dunării (fig. 35). | 
Suprafaţa ei, cu toate că este străbătută de numai trei 
văi (ale Balasanului, Baboiei şi Desnăţuiului), se înfăţişează 
puternic vălurită, efect al reliefului de dune în general alungite 
pe mulți kilometri (pe direcţia nord-vest — sud-est), separate 
de vilcele abia schițate formînd o rețea de drenaj local în sen- 
sul de dezvoltare a dunelor. În afară de cîteva porțiuni cu 
nisipuri mobile (acumulări noi sau reactivări, ca cele de „la 
Hunia — Maglavit, sud-est Calafat, sud Băilești etc.), dunele 

sînt fixate şi solidificate, imprimînd aspectul de relief accen- 
tuat; vălurit prin coamele dunelor paralele mult rotunjite. 
În general, aşezările nu au preferat o asemenea regiune. Ele au 
căutat locuri de fixare către periferia cîmpiei cu dune, mai 
ales la contactul cu atît; de variata Baltă a Dunării, sau de-a 
lungul văii Desnăţuiului. Prea puţine sînt cele situate în plin 
cîmp. 

Din Cîmpia Băileştilor face parte şi sectorul de cîmpie 
dintre Desnăţui şi Jiu de la sud de Şegarcea. Denivelările 
dinspre cele două văi de la est şi de la vest (către Jiu un adevă- 
rat abrupt mîncat de ogașe şi surpări) arată că sîntem în pre- 
zența unui sector ceva mai înalt al cîmpiei, ca urmare a extin- 
derii către Dunăre a treptelor de 60—70 m şi mai ales de 40—45 m 
în dauna teraselor mai joase. Altădată domeniu al pădurii de 
stejar, azi este un cîmp complet lipsit de vegetaţie arborescentă. 
Pînza de apă găsindu-se la adîncimi mari, satele au fugit către 
margini, spre văile care-l înconjură din trei părţi. De aceea, 
pe întreg acest spaţiu nu se află nici o aşezare. 

Prezentarea diviziunilor geografice ale judeţului Dolj 
nu se poate încheia decît cu partea cea mai tînără a teritoriului 
său reprezentată de luncile Jiului și Dunării, aceasta din urmă 
cunoscută mai ales sub numele de Balta Dunării. Sînt două 
unităţi cu totul deosebite faţă de ansamblul cîmpiei care dau 
o notă de originalitate teritoriului, atît prin ambianța generală 
marcată de îmbinarea dintre pămînt, apă şi vegetaţie, cît şi 
prin funcţia istorică şi actuală, prin felul în care au oferit omului 
ceea ce n-au putut să-i ofere cîmpurile alăturate uscate şi arse 
de soare (fig. 36). 

Dacă lunca Jiului prin dimensiuni şi trăsături — ale ei 
şi ale rîului care i-a dat naştere — iese mai puțin în evidenţă 
părînd pe alocuri întru totul dominată de cîmpurile alăturate, 
lunca Dunării reprezintă cu totul altceva, şi anume o unitate 
bine diferențiată în ansamblul teritoriului, o adevărată indivi- 
dualitate geografică. Chiar în urma modificărilor substanţiale 
din ultimii ani în vederea stabilirii unui alt mod de utilizare, 
mult asemănător cu al teraselor de alături, ea rămîne cu tră- 
sături geografice diferite, în aceeași măsură dependente de 
manifestările fluviului. Digurile şi drenajele au dus la înlocuirea 

Fig. 36. — Lacul Maglavit din lunca Dunării acoperită în 
egală măsură de nisipuri şi pădure. 


multor suprafețe acoperite de apă cu suprafeţe cultivate, dar 
menţinerea lor ca atare constituie un motiv de continuă luptă cu 
înfiltrările şi înmlăștinirile, cu creşterile de nivel ale fluviului, 
cu pericolul zăpoarelor, în timpul iernii şi distrugerii digurilor. 
Dar nu numai atitudinea celor care caută s-o folosească 
mai intens demonstrează că reprezintă altceva decît cîmpia 
de la nord. Au rămas încă multe ochiuri de apă şi multe piîlcuri 
de plopi şi sălcii, iar apropierea sau influența indirectă a Dunării 
se resimte pretutindeni. Fără îndoială că între cîmpia înaltă, 
piemontană și cîmpia largă de terase de la sud există diferențieri 
topoclimatice dar ele nu apar atit de evidente ca cele din lunca 
Dunării. Apele Dunării şi lacurilor constituie o sursă permanentă 
de umezire locală a aerului şi, în egală măsură, de corecție 139 

termică. S-a constatat instrumental că pe' tirâp “senin între 
luncă și terasele de alături există diferențieri de încălzire, atît 
a supraieţei subiacente cît și a aerului, de cel puțin 1—2* C. 
În timpul nopţii, ca urmare a radiaţiei puternice, au loc inver- 
siuni termice care sînt mai accentuate în luncă decît pe terase 
cu circa 1,5—2* C (Geografia văii Dunării românești, 1969, 
pag. 390). 

Numai cine nu a cunoscut lunca Dunării în timpul marilor 
revărsări sau în timpul dezvoltării maxime a vegetației după 
retragerea apelor nu poate să-şi imagineze cît de mult diferă 
această regiune de ceea ce o înconjură şi cîtă- influenţă a putut 
exercita asupra marginii sudice a cîmpiei de alături. Prezenţa, 
apei face ca primăvara dezvoltarea vegetației să întîrzie uneori 
cu 6—7 pînă la 10 zile faţă de văile adăpostite din jumătatea 
nordică a județului, față de terasele cu cîmpuri de nisipuri, 
sau, mai ales, față de marginea sudică însorită a cîmpiei înalte 
(de la Plenița pînă la Jiu). Către toamnă acest fenomen feno- 
logic se manifestă invers,-pe fondul unei evidente diminuări 
a caracterului stepice din cimpia de terase. 

Dunărea, girlele şi lacurile din lungul ei au fost o sursă 
permanentă de pește, iar lunca în întregime a oferit şi oferă, 
încă, chiar prin ,,uniformizarea” produsă prin amenajări, posi- 
bilități mult mai variate de valorificare. De aceea, i se şi dă 
în prezent o atenție sporită şi se caută punerea în valoare cu 
mai mare eficienţă a terenurilor variate pe care le oferă. 


Balta Dunării reprezintă, în adevăr, partea din teritoriu 
cea mai uşor supusă transformărilor, cea mai intens modificată 
pînă acum, dar şi cea care impune o atenţie deosebită şi perma- 
nentă pentru a nu se ajunge la o degradare ireparabilă. Ea este 
în epoca noastră complet lipsită de sate (conținînd, însă, urme 
ale mai multor aşezări acum uitate, ceea ce demonstrează, 
schimbări radicale), oferă posibilităţi pentru o utilizare variată, 
dar să nu fie pierdute din vedere condiţiile care o definesc pe 
aceasta ca parte deosebită a teritoriului şi care trebuie, odată: 
cu valorificarea, conservate spre a-i asigura o evoluţie normală, 
conformă cu trăsăturile ei naturale pe care prezența şi capriciile 
fluviului le fac permanente și de neînlăturat (lucru care, Piu 
acum, a fost neglijat în mare măsură). 

După cum s-a văzut, particularităţile geografice ale jude- 
țului Dolj sînt lipsite de peisaje spectacular şi impresionant 
desfăşurate ca în regiunile cu relief accidentat căutate cu precă- 
dere de amatorii de natură şi drumeţie. Prin aceasta, chiar de 
la, început se situează între unitățile administrative cu un po- 
tenţial turistic natural redus. Dar absența atracţiilor turistice 
naturale de o valoare deosebită, solicitate pe plan național, 
nu înseamnă eliminarea oricăror posibilități de practicare a 
turismului și mai ales a unor activități recreative. 

Atita timp cît judeţul Dolj a aparţinut unui ţinut prin 
excelenţă agricol înapoiat, iar viața în ansamblul ei era domi- 
nată de activităţile rurale (oraşele însele avind o mentalitate 
şi o patină rurală adînc înfiripată), nu s-a putut pune problema 
stimulării unor activităţi turistic-recreatoare. Simplitatea vieţii 
urbane şi aşa slab manifestată nu impunea ca o necesitate preo- 
cupări pentru un asemenea fenomen. În anii noștri, pe măsura, 
dezvoltării industriei şi accentuării procesului de urbanizare, 
procesul complex de ridicare a standardului de viață impune 
crearea şi diversificarea unor acțiuni recreativ-distractive, chiar 
turistice propriu-zise, printr-o valorificare cît mai amplă a 
condițiilor şi obiectivelor locale, bineînțeles în acţiuni destul 
de limitate. Aceasta pentru că analiza mai atentă a teritoriului 
ne relevă existența unor obiective atit naturale, cît şi social- 
culturale. 

Dunărea, creează în teritoriile pe care le străbate o am- 
bianță cu totul deosebită care a atras pe'om din timpuri stră- 141 

vechi și nu de puţine ori a fost socotită ca un dar al pămînturilor 
pe care le udă. Şi nu greşim deloc considerînd prezenţa flu- 
viului în lungul marginii sudice a județului Dolj — împreună 
cu Balta cea largă și atît de felurită ca înfățișare — ca ceva cu 
totul deosebit în raport cu cîmpia de la nord, ceva care poate 
constitui elementul de bază pentru organizarea unor activităţi 
de petrecere a. timpului liber. 

Între Cetate şi Calafat, malul înalt, săpat; pe alocuri de 
hunii, oferă o privelişte largă asupra luncii de la picioarele lui 
cu nisipurile, pădurea şi ochiurile ei de apă, sau asupra însuşi 
Fluviului cu unde leneșe şi adinci. Este o ambianţă căreia i 
s-ar putea acorda atenţie şi ar putea deveni locul preferat 
de recreere pentru mulți dintre cei care au cunoscut cindvă 
sau vor cunoaște ce anume înseamnă Dunărea şi Balta ei, ce 
satisfacţii poate să dea atunci cînd i se înțeleg ascunzișurile și 
capriciile. 

Fără eforturi deosebite de dotare, dar printr-o organizare 
atentă, Calafatul ar putea deveni un mic centru de recreere şi 
agrement pentru cîteva zile libere sau a unui sfîrşit de săptă- 
mînă în sezonul estival. Ar putea deveni un loc de atracție 
cu ștrand, debarcader şi bază pentru practicarea sporturilor 
nautice, dar şi un punct polarizator, de organizare a unui turism 
local prin forme mai diversificate şi într-o arie ceva mai largă, 
atit cît varietatea locurilor poate oferi ceva deosebit. Pîlcurile de 
pădure, valurile de nisipuri fierbinţi, lacurile bogate în peşte cu 
locuri pentru un pescuit sportiv plin de satisfacţii sînt elemente 
care ar putea fi luate în consideraţie ca tot atitea atracții nece- 
sare organizării unui turism local. Dar, pe măsura amplificării 
procesului de urbanizare şi a ridicării standardului de viaţă, al 
populaţiei, fenomenul turistic trebuie privit într-o perspectivă, 
mai largă cu traducerea în viață a posibilităților instituirii. şi 
lărgirii unor schimburi între Calafat şi Vidin de la forma inci- 
pientă a excursiilor de o zi, pină la forme mai ample cu circuite 
care să includă Craiova şi Vraţa din ţara vecină. 

Lacurile au reprezentat totdeauna locuri de atracţie cu 
posibilităţi multiple de punere în valoare şi nu este permis 

ca în epoca noastră să se neglijeze acest aspect, mai ales atunci 
cînd sint integrate unui cadru variat, recreativ. În timpul verii, 
spre lacul Prunet de la sud de Craiova are loc un adevărat exod 
de vizitatori, dar acesta a devenit; insuficient; faţă de solicitările 
actuale. Judeţul Dolj a fost, însă, renumit prin numeroasele 
şi marile lacuri din lunca Dunării. Este adevărat că cele mai 
multe, în urma îndiguirilor, au dispărut. Dar au mai şi rămas 
unele sub îngrijire permanentă, iar lunca, în anumite porțiuni, 
şi-a păstrat trăsăturile specifice pentru a putea sta în atenția 
organizatorilor turismului. 

Anumite porţiuni ale luncii ar putea fi utilizate sezonier 
pentru pescuit sportiv sau vinătoare, dar şi pentru excursii de 
scurtă durată. La Bistreț, de exemplu, apropierea dintre inte- 
resanta pădure de stejar Braniște (foarte indicată pentru re- 
creere) şi lacurile din luncă (Călugăreni şi lacul cel nou amenajat 
dintre Bistreț şi Dunăreni) permite utilizarea a două elemente 
— pădurea şi lacurile — deosebit de importante pentru prac- 
ticarea unor forme simple de turism în această parte a ţării 
destul de lipsită de atracţii turistice. (Păcat, însă, că aseme- 
nea obiective nu stau în atenția organelor locale pentru a 
fi ferite de degradare). Mai ales lacurile — şi cu deosebire 
Călugăreni — chiar dacă nu sînt încă folosite sub raport 
turistic, trebuie apărate de acţiunile iresponsabile — de la 
deversări pînă la spălatul tractoarelor şi cisternelor —, ca un 
bun irecuperabil atunci cînd ajunge în stadiu de degradare 
avansată. 

Este recunoscută podgoria în prag de toamnă ca un loe 
de atracţie. Viile renumite de la Segarcea, Piscu Sadovei, 
Dăbuleni, Călăraşi, Bechet ete. ar putea intra în preocupările 
organizatorilor turismului pentru sărbătoarea culesului (şi poate 
chiar mai mult), ca şi serbările folclorice de la Cleanov (Săr- 
băţoarea teiului) şi Pleniţa (Serbarea bujorului). 

În cîteva sate au fost înființate puncte muzeistice (Cas- 
tranova, Cernăteşti, Leu, Celaru, Sadova), dar sînt mult mai 
numeroase cele în care se află vestigii de seamă ale trecutului, 143 

Fig. 37.— Muzeul de artă din Craiova (foto Comb. Poligr. Casa Scînteii). 


monumente de arhitectură. Dintre acestea, în primul rînd 
trebuie menţionate mănăstirea Bucovăţ datînd din 1571—1572, 
mănăstirea Jitianu construită la sfîrşitul secolului al XVI-lea 
şi refăcută între 1654 şi 1658, biserica fostei mănăstiri de la 
Şegarcea refăcută în timpul lui Brîncoveanu, dar nu trebuie 
trecute cu vederea nici unele construcții cu specific local, cum 
sînt cula Geblescu şi casa Izvoranu din comuna Brabova, 
„Casa Cocoanei” (datînd din secolul al XVII-lea) de la Coşo- 
veni, conacul de la Coțofeni, construit în 1653 de spătarul 
Mihai Coţofeanu, ca şi mai multe biserici provenind din secolele 
144 trecute ca expresie a trecutului cultural al acestor locuri. 

Mai mult decit oricare altă localitate doljană, orașul 
Craiova, prin rolul economic şi social pe care l-a avut în 
istoria ținutului de la vest de Olt, concentrează cele mai 
importante atracţii turistice de ordin istorie şi cultural din 
judeţul Dolj. 

Clădirea impunătoare în stil românesc a Consiliului popu- 
lar judeţean indică centrul oraşului și în apropiere se grupează 
cele mai importante edificii de interes public şi obiective turis- 
tice. Pe Calea Unirii, către ,,Valea Vlaicii” se află Muzeul de 
artă instalat într-o clădire monumentală care adăposteşte din 
operele neîntrecute ale lui Aman, Tonitza, Grigorescu, Brin- 
cuşi (fig. 37). În cealaltă parte, spre sud, pe strada M. Kogăl- 
niceanu, se găsese Galeriile de artă si nu departe Biblioteca 
centrală (înființată în 1908 prin donația lui Alexandru Aman), 
casele memoriale „Traian Demetrescu” şi „Elena Farago”. 
Muzeul Olteniei cu secţii de ştiinţele naturii, istorie şi etnogra- 
tie ne poate forma o imagine veridică asupra naturii, istoriei şi 
oamenilor din întreg ţinutul dintre Olt, Carpaţii și Dunăre, 
iar muzeul „Procesul luptătorilor ceterişti și petrolişti din 
1934” ne reamintește de tradiţiile revoluţionare ale clasei mun- 
citoare. Casa Glogovenilor, datind din secolul al XVIII-lea, 
amintește de figura lui Tudor Vladimirescu, care a locuit aici 
cît timp a fost în slujba familiei Ion Glogoveanu. Citeva bi- 
serici, ca Sfinţii Împărați Constantin şi Elena construită între 
1748 şi 1753 de paharnicul Constantin Obedeanu (în ale cărei 
chilii a funcţionat prima şcoală românească din Oltenia unde 
a învăţat și Tudor Vladimirescu), Maica Domnului, Siintu 
Gheorghe Nou, Sfintu Dumitru, edificiu monumental, în pre- 
zent catedrală a mitropoliei etc., mărese numărul obiectivelor 
de interes istorie şi cultural ale Craiovei şi diversifică, prin spe- 
cificul lor arhitectonic, partea centrală a orașului (fig. 38). 

Cel mai vechi edificiu civil din Craiova este Casa Băniei 
(fig. 39). Ridicată pe un promotoriu în partea vestică, dinspre 1 
Jiu, a oraşului de către Constantin Brincoveanu, în 1699, pe 145 

Fig. 39.— Casa Băniei (foto Comb. Poligr. Casa Scinteii). 


ruinele unei construcţii din secolul al XV-lea, reprezintă unul 
dintre monumentele istorice de seamă ale ţării. În timpul revo- 
luţiei din 1848 aici s-a instalat guvernul provizoriu. După ultima 
restaurare din 1933 i s-a dat destinația de muzeu, astfel că, 
în prezent, adăposteşte secţia etnografică a Muzeului Olteniei. 

Cunoaşterea Craiovei nu se poate încheia fără o vizită 
în Grădina botanică a Universităţii (unde se află fintîna Jianu) 
sau mai ales în Parcul poporului, întins pe o suprafaţă de 87 ha 
(fig. 40). Valorile peisagistice pe care le cuprinde i-au atras 
pe drept renumele unuia dintre cele mai mari şi frumoase din 
țară. 

Fig. 40.— Parcul poporului (foto Comb. Poligr. Casa Scinteii). 

În cadrul colecţiei 
„JUDEŢELE PATRIEI" 
au apărut: 


O judeţul Ilfov 

O Judeţul Vilcea 
9 Judeţul Cluj 

O Judeţul Hunedoara 
$ Județul Gorj 

$ Judeţul Vrancea 
9 Judeţul Sibiu 
$ Judeţul Buzău 
Ș Judeţul Braşov 
Ş Județul Ialomiţa 
Ș Judetul Sălaj 

Ș Județul Bacău 
Ş Judeţul Tulcea 
Ş Judeţul Bihor 
Ș Judeţul Bistriţa-Năsăud 
Ș Judeţul laşi 

Ş Județul Mureș 
Ş Județul Brăila 
Ş Judeţul Prahova 
Județul Suceava 
9 Judeţul Vaslui 

